Sada maruvee seedhaa hospital ge ihumaalun, Mithibee mikan dhookollaigeneh noon: Aailaa | Hurihaa.mv\n"ސަދާ މަރުވީ ސީދާ ހޮސްޕިޓަލުގެ އިހުމާލުން، މިތިބީ މިކަން ދޫކޮށްލައިގެނެއް ނޫން"\nLast updated on 04 Oct 2021, 19:14\nފުވައްމުލަކު ހޮސްޕިޓަލުން ޖެހި އިންޖެކްޝަނާ ގުޅިގެން މަރުވި ހަ އަހަރުގެ ސަދާ ސައުދުﷲ.\nބަނޑަށް ތަދުވެ ހޮޑުލާތީ، ފުވައްމުލަކު ހޮސްޕިޓަލުގެ ޑޮކްޓަރަށް ދައްކަން އިއްޔެ ދައްކަން ގެންދިޔަ ސަދާ ސައުދުﷲ މަރުވީ ހޮސްޕިޓަލުން ޖެހި އިންޖެކްޝަންގެ ސަބަބުން ކަމަށާއި މިއީ ހޮސްޕިޓަލުގެ އިހުމާލުން ހިނގި ކަމެއް ކަމަށް އެ ކުއްޖާގެ ބައްޕަ ބުނެފި އެވެ.\nއުމުރުން ހަ އަހަރުގެ ސަދާ ބަނޑަށް ތަދުވެ، ހޮޑުލާތީ ފުވައްމުލަކު ހޮސްޕިޓަލަށް ގެންދިޔައީ އިއްޔެ ހެނދުނު ކަމަށާއި އިންޖެކްޝަން ޖެހީ 5:15 ހާއިރު ކަމަށްވެ އެވެ.\n"އެ ކުއްޖާ އިއްޔެ މެންދުރު ވެސް މީހުންނާ ރީތިކޮށް މީހުންނާ ވާހަކަދައްކާ ހެދި. ބަނޑަށް ތަދުވެ ހޮޑުލާތީ ހޮސްޕިޓަލަށް ގެންދިއުމުން އިންޖެކްޝަން ޖެހީ އެއްވެސް އެއްވެސް ބޭހަކަށް އެލާޖިކްތޯ ވެސް ބަލާނުލައި،" އެ ކުއްޖާގެ ބައްޕަ ސައުދުﷲ އަހުމަދު ހަސަން ބުންޏެވެ.\nއޭނާ ބުނީ ސަދާ އެއްވެސް ބޭހަކަށް އެލާޖިކްތޯ ވެސް އެހީ ސިރިންޖް ކެނިއުލާއަށް ގުޅައި އިންޖެކްޝަން ޖެހި ފަހުން ކަމަށެވެ. އަދި ސަދާއަކީ ޖީސިކްސް ޕީޑީ ޑިފިޝިއަންސީ ކުއްޖެއް ކަމަށާއި އެހެންވުމުން ވަރަށް ގިނަ ބޭސްތަކަށް އެލާޖިކްވާނެ ކަން ޑޮކްޓަރަށް އެނގެންވާނެ ކަމަށް ވެސް ސައުދު ބުންޏެވެ.\n"އެ ކުއްޖާ ހޮސްޕިޓަލަށް ގެންގޮސް ޑޮކްޓަރަށް ދެއްކިއިރު ހުރިހާ ފައިލްތަކެއް ހިއްސާކޮށްފައިވާނެ. ސަދާ ގަޔަށް ޖެހީ ކޮން އިންޖެކްޝަނެއް ކަމެއް އަދިވެސް ނޭނގެ،" އޭނާ ބުންޏެވެ.\nސައުދު ބުނީ އޭނާގެ ދަރިފުޅު ގަޔަށް އިންޖެކްޝަން ޖެހުމާއެކު މާގިނައިރުތަކެއް ހުއްޓުނު ކަމަށެވެ. އަދި އެއާއެކު އެ ކުއްޖާއަށް ފަރުވާދެމުން ދަނިކޮށް މަރުވީ ކަމަށް އޭނާ ބުންޏެވެ.\n"އެ ކުއްޖާ މަރުވީ ހޮސްޕިޓަލުން ޖެހި އިންޖެކްޝަންގެ ސަބަބުން. މިކަން އަޅުގަނޑުމެން މިތިބީ ދޫކޮށްލާ ގޮތަކަށް ނޫން. މި މައްސަލަ ތަހުގީގުކޮށް އަޅަން ޖެހޭ ފިޔަވަޅުތައް އަޅަން ޕްރެޝަރު ވެސް ކުރާނަން،" ސައުދު ބުންޏެވެ. "މިއީ ސީދާ ހޮސްޕިޓަލުގެ އިހުމާލުން ގެއްލުނު ފުރާނައެއް."\nސަދާ މަރުވުމާ ގުޅިގެން އޭނާއަށް ފަރުވާދިނުމުގައި އަމަލުކުރި އުސޫލާއި އެކަމާ ގުޅޭ ހުރިހާ ލިޔެކިއުންތައް ހިއްސާކުރަން ހެލްތު މިނިސްޓްރީން ފުވައްމުލަކު ހޮސްޕިޓަލަށް އަންގާފައިވާ ކަމަށް އެ މިނިސްޓްރީން މިއަދު ބުންޏެވެ. އަދި އެ މައްސަލަ ތަހުގީގުކުރަމުން އަންނަ ކަމަށް ހެލްތު މިނިސްޓްރީން ވެސް ބުންޏެވެ.\nސަދާ މަރުވި މައްސަލައާ ގުޅިގެން ފުވައްމުލަކުގެ ގިނަ އަދަަދެއްގެ ބަޔަކު ރޭ އެ ހޮސްޕިޓަލް ދޮށަށް ޖަމާވެ އަޑު އުފުލި އެވެ. އަދި މިއަދު ހަވީރު ވެސް މިރަށު މާނޭރެ ފަންނުގައި ވެސް ސުލްހަވެރިކަމާއެކު އަޑު އުފުލުން ކުރިޔަށް ގެންދިޔަ އެވެ. އަދި ފުލުހުން ވަނީ ބާރުގެ ބޭނުންކޮށްގެން އެ އެއްވުން ރޫޅާލައިފަ އެވެ.\nފުވައްމުލަކު ހޮސްޕިޓަލުގައި ފަރުވާ ދިނުމުގައި އިހުމާލުން ބޮޑެތި ހާދިސާތަކެއް އެތައް ފަހަރަކު ހިނގާފައިވެ އެވެ. އަދި އޭގެ ތެރެއިން ބައެއް މައްސަލަތާ ގުޅިގެން ފިޔަވަޅު ވެސް ސަރުކާރުން އަޅާފައިވެ އެވެ. ނަމަވެސް އެތަނުގައި ހިދުމަތް ދޭން ތިބޭ ޑޮކްޓަރުންގެ ފެންވަރު ދަށްވުމުން ގިނަ ބަޔަކު ޝަކުވާކުރެ އެވެ.\nފުވައްމުލަކު ހޮސްޕިޓަލުގެ ބޮޑު އިހުމާލެއް!\nފައިސަލްގެ އަމިއްލަ ރަށުގެ ހޮސްޕިޓަލުން ޝަކުވާ


Gaanoonee column: Kushehge thuhumathugai bandhu kuree thoa eve?\nކުށެއްގެ ތުހުމަތުގައި ބަންދުކުރީތޯއެވެ؟---\nޤާނޫނީ ކޮލަމް: ކުށެއްގެ ތުހުމަތުގައި ބަންދުކުރީތޯއެވެ؟\nކުށެއްގެ ތުހުމަތުގައި ހައްޔަރުކޮށް ބަންދުކުރެވޭ ކޮންމެ މީހަކީވެސް، އެހެން މީހުންނެކޭ އެއްފަދައިން ޙައްޤުތަކެއް ލިބިގެންވާ ބައެކެވެ. އަދި އެ ބަޔަކާމެދު ޢަމަލުކުރުމުގައި ވަކި އުސޫލުތަކާއި ޙައްޤުތަކެއް ކަނޑައެޅިފައި އޮތުމަކީ ލާޒިމްކަމެކެވެ. ކޮންމެކަމަކީވެސް ކަނޑައެޅިފައިވާ ޤާނޫނާއި، ޤަވައިދާ އަދި އިޖުރާޢަތްތަކުގެ ޙުދޫދުގެ ތެރެއިން ކުރެވެން ވާނެކަންކަމެވެ.\nއެހެންކަމުން، ކުށެއްގެ ތުޙުމަތުގައި ބަންދުކުރެވޭ ފަރާތަކަށް ލިބިދޭންޖެހޭ ޙައްޤުތަކަށް ބަލާލަމާތޯއެވެ.\n"ބަންދުކުރުން" ކަމަށް ބުނެފައި އެވަނީ، މީހަކު ހައްޔަރުކުރުމަށްފަހު އޭނާ ހައްޔަރުކޮށްގެން ގެންދެވުނު މަރުކަޒުގައި އެވަގުތު ހުރި އިސް އޮފިސަރު، އޭނާ ހައްޔަރުކޮށްފައި ބެހެއްޓުމަށް ކަނޑައެޅުމުން ނުވަތަ ހައްޔަރުކުރެވިފައިވާ މީހާ ފަނޑިޔާރެއްގެ ކުރިމައްޗަށް ހާޟިރުކުރުމުން، ފަނޑިޔާރަކު އޭނާ ބަންދުގައި ބެހެއްޓުމަށް އަމުރުކުރުމުންނެވެ. އެހެންކަމުން އެފަދަ ނިންމުމެއްގެ ސަބަބުން، ތަޙުޤީޤުގެ މަރުޙަލާގައި ބަންދުކޮށްފައި ބެހެއްޓުމަށް ނިންމިއްޖެނަމަ، އެބަންދުގެ މުއްދަތުގައި ހުންނަންވާނީ ފުލުހުންގެ ބެލުމުގެ ދަށުގައިވާ ކަސްޓޯޑިއަލް ޖަލެއްގައެވެ. އެހެންނަމަވެސް، ޝަރީޢަތުގެ މަރުޙަލާ ނިމެންދެން ބަންދުކުރުމަށް އަމުރެއް ނެރެފިކަމުގައިވާނަމަ، ކަރެކްޝަނަލް ސަރވިސްގެ ބެލުމުގެ ދަށުގައިވާ ރިމާންޑް ޖަލަކަށް އެފަރާތެއް ބަދަލުކުރެވިގެންދާނެއެވެ.\nހައްޔަރުކުރުމާއެކު ލިބިދެންޖެހޭ ޙައްޤުތައް\nޖިނާއީ ކުށެއްގެ ތުހުމަތުގައި ބަންދުކުރެވޭ މީހާ ހައްޔަރުކުރެވޭއިރު، ފުލުހުން ދޭ ޤާނޫނީ އިންޒާރުގައި ބަޔާންކޮށްފައިވާ ޙައްޤުތައް އޭނާ ބަންދުގައި ހުންނަ މުއްދަތުގައިވެސް ލިބިދެވޭނެއެވެ. މިސާލަކަށް، ބަންދުގައިވާ ފަރާތަކީ ކާކުކަން އަންގައިދިނުން ފިޔަވައި އިތުރު މަޢުލޫމާތެއް ނުދީ ހަނުހުރުމުގެ ޙައްޤު ލިބިގެންވެއެވެ. ހަމައެހެންމެ، ހައްޔަރުކުރެވޭތާ 24 ގަޑިއިރުތެރޭގައި ޢާއިލާ މީހަކަށް ގުޅުމަށް ފޯންކޯލްކުރުމުގެ ފުރުސަތު ލިބެންވާނެއެވެ.\nމީގެއިތުރުން، ކުށެއްގެ ތުހުމަތުގައި ބަންދުކުރެވޭ ކޮންމެ މީހަކަށްމެ، ބަންދުކުރެވޭތާ 24 ގަޑިއިރުތެރޭ ފަނޑިޔާރެއްގެ ކުރިމައްޗަށް ޙާޟިރުކޮށް، ޝަރީޢަތުން އޭނާގެ ބަންދާމެދު ގޮތެއް ނިންމުމުގެ ޙައްޤު ލިބިގެންވެއެވެ. މިގޮތުން ބަންދުކުރެވޭ މީހާ ބަންދުކޮށްފައިވަނީ ޤާނޫނީ ހަމަތަކުގެ މަތިންކަން ނުވަތަ ނޫންކަން ކޯޓުން ކަނޑައެޅުމުގައި، މައްސަލައިގާ ހިމެނޭ ދެފަރާތުން ހުށަހަޅާ ކަންތައްތަކަށް ފަނޑިޔާރު ރިޢާޔަތްކުރަންވާނެއެވެ.\nކޮވިޑް-19 ގެ ޙާލަތުގެ ސަބަބުން، ޢާއިލީ ބައްދަލުވުންތައް މިވަގުތަށް މެދުކެނޑިފައި ވީނަމަވެސް، ޢާންމު އުސޫލުގެ ތެރެއިން ބަންދުގައިވާ ކޮންމެ މީހަކަށްވެސް އެމީހެއްގެ ޢާއިލާ މީހުންނާ ބައްދަލުކުރުމުގެ ޙައްޤު ލިބިގެންވެއެވެ. އަދި އެފަރާތްތަކަށް ގުޅައި ފޯނުން ވާހަކަދެއްކުމުގެ ޙައްޤުވެސް ލިބިގެންވެއެވެ. އަދި ވަކީލެއް ހޯދުމުގެ ފުރުޞަތު ލިބުމާއި، ވަކީލުންނާއި ގުޅުމާއި އަދި ބައްދަލުކުރުމުގެ ޙައްޤުވެސް އެފަރާތްތަކަށް ލިބިގެންވެއެވެ. ހަމައެހެންމެ، ސިއްޙީ ފަރުވާ ލިބުމުގެ ޙައްޤަކީވެސް ބަންދުކުރެވިފައިވާ ކޮންމެ މީހަކަށްމެ ލިބިގެންވާ ޙައްޤެކެވެ. މީގެއިތުރުން އަސާސީ ޙައްޤުތަކުގެ ތެރޭގައި ހިމެނޭ ކެއިން ބުއިމާއި، ނިދުމާއި އަދި ސާފުތާހިރުވުމުގެ އިންތިޒާމްތައް ހަމަޖެހި، އެކަންކަން އެފަރާތްތަކަށް ލިބެންވާނެއެވެ.\nބަންދުގައި ހުންނަ މުއްދަތުގައި ބަންދުކުރެވިފައިވާ މީހާ، ކަނޑައެޅިފައިވާ އުސޫލާއި ޚިލާފަށް ޢަމަލުކުރާނަމަ ޖަލުގެ ސަލާމަތާއި ރައްކާތެރިކަން ދެމެހެއްޓުމަށްޓަކައި ނުވަތަ ބަންދުގައިވާ މީހާ އިސްލާހު ކުރުމުގެގޮތުން، އެފަރާތަކަށް ލިބިގެންވާ އިނާޔަތްތައް ކަނޑާލުމުގެ ބާރު ކަސްޓޯޑިއަލްއަށް ލިބިގެންވެއެވެ. އެގޮތުން، ވަކި މުއްދަތަކަށް ފޯނުކޯލުގެ ފުރުސަތު ހިފެހެއްޓިދާނެއެވެ. މިގޮތަށް އެ ޙައްޤު ހިފެހެއްޓޭ ކަމުގައިވާނަމަ، ބަންދުގައިވާ ފަރާތަށް ލިޔުމުން ތަފްސީލު ހަވާލުކުރެވެންވާނެއެވެ.\nބަންދުކުރުމުގައި ގެންގުޅެންވާނެ އުސޫލަކީ، ބަންދުވުން ފިޔަވައި އިތުރު އަދަބެއް އެމީހުންނަށް ނުދިނުމާއި، އެމީހުންނަށް ލިބިދޭންޖެހޭ އެހެން އަސާސީ ޙައްޤެއް ނިގުޅައިނުގަތުން ކަމުގައިވާއިރު، ބަންދުގައި ހުންނަ މުއްދަތުގައިވެސް އެމީހުންގެ ޙައްޤުތައް ރައްކާތެރި ކުރެވެންވާނެއެވެ. އަދި މި ޙައްޤުތަކަކީ ކޮބައިކަން ދެނެގަނެ، އެއަށް އަހުލުވެރިވުމަކީ މުހިންމުކަމެކެވެ.\nއަލްއުސްތާޛާ ޞަބްރިޔަތު ޙުސައިނަކީ ނަޝީދު އެންޑް ކޯ އުތުރު ބްރާންޗުގެ ވަކީލެކެވެ. މިއީ ޢާންމު ޙޭލުންތެރިކަން އިތުރު ކުރުމުގެ މަޤްސަދުގައި، ނަޝީދު އެންޑް ކޯ އުތުރު ބްރާންޗުން އެކުލަވާލާފައިވާ ލިޔުމެކެވެ. މިއީ، ޤާނޫނީ ލަފާކަމުގައި ނުބެއްލެވުންއެދެމެވެ. ދިމާވާވަކި ޤާނޫނީ މައްސަލަތަކުގައި އެންމެ ރަނގަޅު ގޮތަކަށްވާނީ، އެކަމަކަށް ވަކިން ޤާނޫނީލަފާ ހޯއްދެވުމެވެ.


ޔުކްރެއިން - ވިކިޕީޑިއާ\nޔުކްރެއިނަކީ އިރުމަތީ ޔޫރަޕަށް ނިސްބަތްވާ ޤައުމެކެވެ.\nand largest city Kyiv (Kiev)\n- Prime Minister Volodymyr Hroysman\n- Speaker of the Parliament Andriy Parubiy\n- Kievan Rus' 8821\n- Kingdom of Rus' 11991\n- Ukrainian National Republic March 17, 1917\n- Independence from the Soviet Union August 24, 19912\n- Total 603,628 km2 (44th)\n- 2009 estimate 46,011,300 (27th)\n- Total $337.268 billion\n- Per capita $7,342\n- Total $179.604 billion\n- Per capita $3,910\nGini (2006) 31\nHDI (2005) 0.788\nޔުކްރެއިންގެ ރަސްމީ ބަހަކީ ޔުކްރޭނިއަންއެވެ. އިނގިރޭސި ބަހުން ޔުކްރެއިން މީހުންނަށް ކިޔަނީ ޔުކްރޭނިއަންސްއެވެ. ޤައުމުގެ އެންމެ ބޮޑު ޝަހަރަކީ ކިއެވްއެވެ. ޔުކްރެއިންގެ ވެރިރަށަކީ ވެސް ކިއެވްއެވެ. ޔުކްރެއިންއަކީ ސެމި ޕްރެޒިޑެންޝަލް ވެރިކަމެއް އޮންނަ ޔުނިޓަރީ ދައުލަތެކެވެ. ޤައުމުގެ އާބާދީއަކީ 46 މިލިއަނެވެ. އެހެންކަމުން މިއީ ދުނިޔޭގައި 27 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.6 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ ua. އެވެ. ކޯލިން ކޯޑަކީ +380 އެވެ. ފައިސާގެ ގޮތުން ބޭނުންކުރަނީ ޔުކްރޭނިއަން ހްރިވްނިޔާއެވެ.\nތާރީޚުގެ ތެރެއިން ޔުކްރެއިން، މި ނަން ފާހަގަވާން ފަށާފައިވަނީ 1187 ހާ ތާނގައެވެ.\nޔުކްރެއިނުގެ އިރުމަތީގައި އޮތީ ރަޝިޔާއެވެ. އުތުރުގައި އޮތީ ބެލާރުސްއެވެ. ހުޅަނގުގައި އޮތީ ޕޮލޭންޑާއި ހަންގޭރީއާއި ސްލޮވާކިޔާއެވެ. ހުޅަނގު ދެކުނުގައި އޮތީ ރުމޭނިޔާއާއި މޮލްޑޯވާއެވެ. ދެކުނުގައި އޮތީ ކަޅު ކަނޑާއި ސީ އޮފް އަޒޯފެވެ.\nޔުކްރެއިނުގެ މިޒަމާނުގެ ތާރީޚު ފެށިފައިވަނީ އިރުމަތީ ސްލެވުންނާ ހިސާބުންނެވެ. އެހެން ނަމަވެސް ޢީސާއީ މީލާދުގެ 4500 އަހަރު ކުރީން ވެސް ޔުކްރެއިނުގައި މީހުން ދިރިއުޅެފައިވާކަން އެނގެއެވެ. ޔުކްރެއިނުގެ ތާރީޚުގައި އެ ޤައުމަށް އެންމެ ބޮޑު ގެއްލުންތަކެއް ލިބިގެން ދިޔައީ 1657 އާއި 1686 ދެމެދުގައެވެ. މި ދުވަސްވަރަކީ ޔުކްރެއިނުގެ ސަރަޙައްދުގައި ރަޝިޔާ އާއި ޕޮލޭންޑާއި ތުރުކީން ހަނގުރާމަކުރަމުން ދިޔަ ދުވަސްވަރެކެވެ. އެހެންކަމުން މި ދުވަސްވަރު ޔުކްރެއިނުގެ ތާރީޚުގައި ފާހަގަކުރެވިފައިވަނީ ޔުކްރެއިނުގެ ތަރައްޤީ އާއި ކުރިއެރުން އެތައް ހިސާބަކަށް ފަހަތަށް ޖައްސައި ޔުކްރެއިނުގެ ޢުމްރާނީ ތަރައްޤީ މުޅިން ވިއްސިވިހާލި ވެގެންދިޔަ ދުވަސްވަރުގެ ގޮތުގައެވެ. އެހެންކަމުން މި 30 ވަރަކަށް އަހަރު ޔުކްރެއިނުގެ ތާރީޚުގައި ފާހަގަކުރެވިފައިވަނީ “ދަ ރުއިން”ގެ ނަމުންނެވެ. 19 ވަނަ ޤަރުނުގެ ތެރޭގައި ޔުކްރެއިނުގެ ސަރަޙައްދު ބެލެވިފައި އޮތީ ރޫރަލް ސަރަޙައްދެއްގެ ގޮތުގައެވެ. ރަޝިޔާ އާއި އޮސްޓްރިޔާއާ ދެ ޤައުމުން ވެސް އަޅާނުލާ އޮތް ސަރަޙައްދެއްގެ ގޮތުގައެވެ. ދެން ފެށިގެން އައީ ޔުކްރެއިނުގެ ޤައުމިއްޔަތުގެ ރޫޙު ދިރިގެން އައި ދުވަސްކޮޅެވެ. 1814 ވަނަ އަހަރުން 1861 ވަނަ އަހަރާ ހަމަޔަށް އުޅުނު މަޝްހޫރު ވަޠަނީ ޅެންވެރިޔާ ތަރަސް ޝެވްޗެންކޯމެންގެ މަސައްކަތުން ޔުކްރެއިނުގެ ޤައުމިއްޔަތު ހޭލައްވާލިއެވެ. ރަޝިޔާގެ ސަރުކާރުންވަނީ ޔުކްރެއިނުގެ ޤައުމިއްޔަތު ދިރިގެން ދިޔަ ނުދިނުމަށްޓަކައި އެތައް ފިޔަވަޅެއް އަޅާފައެވެ. މި ގޮތުން އެމީހުން އެންމެ ބޮޑު މަސައްކަތެއްކޮށްފައިވަނީ ޔުކްރެއިނުގެ ބަސް ނައްތާލުމަށެވެ. ކޮންމެ ބައެއްގެ ވެސް މާދަރީ ބަހަކީ އެބައެއްގެ ޤައުމިއްޔަތުގެ އެންމެ މުހިއްމު ބަހާ ކަމުގައިވާތީއެވެ. 16 ޖުލައި 1990 ގައި ޔުކްރެއިނުގެ އައު ބަރުލަމާނުން ޔުކްރެއިނުގެ މުސްތަޤިއްލު މިނިވަންކަމުގެ ޤަރާރެއް އެކަށައެޅިއެވެ. އޯގަސްޓް 24، 1991 ގައި ރަޝިޔާގެ ކިބައިން ޔުކްރެއިނަށް ފުރިހަމަ މިނިވަންކަން ލިބިގެންދިޔައެވެ. މިއަދު ޔުކްރެއިނަކީ މުޅި ޔޫރަޕުގައި ވެސް ރަޝިޔާ ފިޔަވައި އެންމެ ބޮޑު ލަޝްކަރެއް އޮތް ޤައުމެވެ.\nއާބާދީގައި 46 މިލިޔަން މީހުން ތިބި ޔުކްރެއިނަކީ އާބާދީގެ ގޮތުން ދުނިޔޭގެ 27 ވަނަ ޤައުމެވެ. ޔުކްރެއިނުގެ އާބާދީގެ 77.8% އަކީ ޔުކްރެއިން ނަސްލުގެ މީހުންނެވެ. އާބާދީގެ 17.3% އަކީ ރަޝިޔާ ނަސްލުގެ މީހުންނެވެ. މީގެ އިތުރުން މޮލްޑޯވަނުންނާއި، ބަލްގޭރިއަނުންނާއި ރޫމޭނިއަނުންނާއި، އަރްމީނިއަނުންނާއި، ބެލާރޫސިއަނުންނާއި، ކްރީމިއަން ތަތާރުންނާއި، ހަންގޭރިއަނުންނާއި، ޕޯލުންނާއި، ޔަހޫދީންނާއި، ޔޫނާނީންނާއި، ތަތާރުން ޔުކްރެއިނުގެ އާބާދީގެ ތެރޭގައި ހިމެނެއެވެ.\nޔުކްރެއިނުގެ ސަގާފަތަށް އެންމެ ބޮޑު އަސަރެއް ފޯރުވަނީ ޔުކްރެއިނުގެ ގިނަ މީހުން އެ ދީނަކަށް ތަބަޢަވާ ނަޞާރާދީނާ ގުޅިފައި ހުރި ކަންތައްތަކުންނެވެ. ދަރިން ތަރުބިއްޔަތު ކުރުމުގައި ޔޫރަޕުގެ އެހެން ޤައުމުތަކާ ޚިލާފަށް ޔުކްރެއިނުގައި މާމަ، (މަންމަގެ މަންމަ)، މާފަ (މަންމަގެ ބައްޕަ)، ކާފަ (ބައްޕަގެ ބައްޕަ) އަދި މުންނަ (ބައްޕަގެ މަންމަ)ގެ ރޯލު ބޮޑުކަމަށް ފާހަގަކުރެވިފައިވެއެވެ. މީގެ އިތުރުން ބާވަ (ބައްޕަ ފަރާތު ބޮޑުބޭބެ)، އައްޕައްޗި (ބައްޕަފަރާތު ބޮޑުދައިތަ)، މާބެ ނުވަތަ މާމަން (މަންމަފަރާތު ބޮޑުބޭބެ)، އަދި އެޅަންމަ (މަންމަ ފަރާތު ބޮޑުދައިތަ) ގެ ރޯލަކީ ވެސް ވަރަށް މުހިއްމުކަން ބޮޑު ރޯލެކެވެ. އެހެންކަމުން ޔޫރަޕުގެ އެހެން ޤައުމުތަކާ ޚިލާފަށް ޔުކްރެއިނުގައި ޢާއިލީ ގުޅުންތައް ވަރަށް ވަރުގަދައެވެ.\nމިއަދު ޔުކްރެއިނުގެ އިޤްތިޞާދަކީ ކުރިއަރަމުން އަންނަ އިޤްތިޞާދެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 7342 ޑޮލަރެވެ.\n"Ukrainian population down to 46 million in September". Kyiv Post. 2009. Retrieved 2009-11-13.\n"Ukraine". International Monetary Fund. Retrieved 2009-10-01.\n↑ "Kievan Rus". The Columbia Encyclopedia. (2001-2005).\nLast edited on6ޖޫން 2016, at 19:18\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ6ޖޫން 2016، 19:18 ގައެވެ.


EURO 2020 Quarter Final: Italy - Belgium\nޔޫރޯ 2020 ކުއާޓާ ފައިނަލް: އިޓަލީ – ބެލްޖިއަމް\nޝާއިޢުކުރީ: ޙަންނާން ޖުލައި 2, 2021, 17:48\nޔޫރޯ 2020 ފުޓްބޯޅަ މުބާރާތުގެ ކުއާޓާ ފައިނަލް މެޗުތައް މިރޭ ފެށޭއިރު، މިރޭގެ ދެވަނަ މެޗުގައި ނައްދަލުކުރާނީ އިޓަލީއާއި ބެލްޖިއަމްއެވެ. ބެލްޖިއަމް އާއި އިޓަލީ އަކީ މިފަހަރުގެ މުބާރާތުގެ ފޭވަރިޓުންގެ ގޮތުގައި ބެލެވިފައިވާ ދެ ގައުމެވެ. މިރޭގެ މި މެޗަކީ މި ދެ ގައުމަށް ވެސް މިފަހަރުގެ މުބާރާތާއި ކުރިމަލާންޖެހޭ އެންމެ ބޮޑު އިމްތިހާނެއެވެ. މިރޭގެ މި މެޗާއި އެކީ ފޭވަރިޓުންގެ ގޮތުގައި ބެލެވުނު މި ދެޓީމުގެ ތެރެއިން ކޮންމެވެސް އެއްޓީމެއް މުބާރާތާއި ވަކިވާން ޖެހޭނެއެވެ.\nމަޝްހޫރު އެތައް ކުޅުންތެރިންތަކެއް އެކުލެވޭ ސްކޮޑަކާއި އެކު މިރޭ ބެލްޖިއަމަށް އިޓަލީއާއި ދެކޮޅަށް ނިކުންނައިރު، އެޓީމުން މި މުބާރާތުގެ ކުއާޓާ ފައިނަލުން ޖާގަ ހޯދީ މި މުބާރާތުގެ އެންމެ ފަހުގެ ޗެމްޕިއަން ވަރުގަދަ ޕޯޗުގަލް ކަޓުވާލުމަށްފަހުގައެވެ. އިޓަލީ ކުއާޓާ ފައިނަލަށް ދަތުރުކުރީ އޮސްޓްރިއާ ކަޓުވާލުމަށްފަހުގައެވެ.\nމިރޭގެ މެޗަށް ދެޓީމުންވެސް ވާންޖެހޭ އެންމެ ފަހުގެ ތައްޔާރީތަށްވެ ނިމިފައިވާއިރު، ބެލްޖިއަމްއަށް އޮތް އެންމެ ބޮޑު ހިތްދަތިކަމަކީ އެޓީމުގެ އިތުބާރު ފޯވާޑު އެޑެން ހަޒާޑާއި އިތުބާރު މިޑްފީލްޑަރ ކެވިން ޑިބްރެއިނާގެ އިތުރުން ސިމޮން މިގްނޮލެޓްއަށް އަނިޔާވެފައި ވުމެވެ.\nއަނެއް ކޮޅުން ބެލްޖިއަމްއާއި ދެކޮޅަށް ނުކުންނައިރު އިޓަލީ އަށް އޮތް އެންމެ ބޮޑު ހިތްހަމަޖެހުމަކީ އެޓީމުގެ ހުރިހާ ކުޅުންތެރިންވެސް އަނިޔާގެ މައްސަލައެއް ކުރިމަތިނުވެ ފިޓްކޮށް ތިބުމެވެ. އަދި މިދިޔަ ދެ މެޗުގައި ވެސް އަނިޔާގެ ސަބަބުން ނުކުޅެވުނު ތަޖުރިބާކާރު ޑިފެންޑަރު ޖިއޯޖިއޯ ކިއެލީނީއާއިވެ ފުލްބެކް އަލެސަންޑްރޯ ފްލޮރެންޒީ ވެސް ފިޓްވެ މިރޭގެ މެޗުގައި ފެނިގެން ދިއުމެވެ.\nމިރޭ އިޓަލީއާއި ދެކޮޅަށް ބެލްޖިއަމުން ނެރޭނެ ކަމަށް ލަފާކުރެވޭ ފުރަތަމަ 11 ކުޅުންތެރިން\nގޯލް ކީޕަރ ތިބައޫ ކޯޓުއާ، އަލްޑަވީލްޑް، ވަމައެލަން، ވެޓޮންގަން، ތޯގަން ހަޒާޑް، ވިޓްސެލް، ތޯމަސް މުނިއޭ، ޓިއެލެމަންސް، މާޓެންސް، ލުކާކޫ، ކަރަސްކޯ.\nމިރޭ ބެލްޖިއަމްއާއި ދެކޮޅަށް އިޓަލީން ނެރޭނެ ކަމަށް ލަފާކުރެވޭ ފުރަތަމަ 11 ކުޅުންތެރިން\nގޯލް ކީޕަރ ޑޮންނަރުންމަ، ޑި ލޮރެންޒޯ، ބޮނޫޗީ، ކިއެލީނީ، ސްޕިނެޒޯލާ، ބަރެއްލޯ، ޖޯގީނިއޯ، ވެރާޓީ، ކިއޭސާ، އިމޯބިލޭ، އިންސީނިއާ.\nއިޓަލީއާއި ބެލްޖިއަމްގެ ތާރީޚީ ކުރިމަތިލުންތައް\nމި ދެޓީމުގެ ކުރިމަތިލުންތަކަށް ބަލާއިރު މީގެ ކުރިން މި ދެޓީމު 22 ފަހަރު ބައްދަލުކޮށްފައިވެއެވެ. އޭގެތެރެއިން އިޓަލީ 14 ފަހަރު މޮޅުވެފައިވާއިރު، ބެލްޖިއަމް މޮޅުވެފައިވަނީ ހަތަރު ފަހަރުއެވެ. ހަތަރު މެޗު އެއްވަރުވެފައިވެއެވެ.\nއިޓަލީއާއި ބެލްޖިއަމް އެންމެ ފަހުން ބައްދަލުކޮށްފައިވަނީ 2016 ވަނަ އަހަރުގެ ޔޫރޯގެ ގްރޫޕް ސްޓޭޖުގަ އެވެ. އެ މެޗުން އިޓަލީ މޮޅުވީ 0-2 އިންނެވެ.\nބެލްޖިއަމާއި އިޓަލީ ވާދަކުރާ މި ވަރުގަދަ ކުރިމަތިލުން ފެށޭނީ މިރޭ 12 ޖަހާއިރުގައެވެ. މި މެޗު ކުޅޭނީ ޖަރުމަނުގެ މަޝްހޫރު ބަޔާން މިއުނިކްގެ ސްޓޭޑިއަމްގަ އެވެ.


215 kilo ge Heroin aa eku dhe meehaku hayyaru kohfi - AO News\nފުލުހުން ހިންގި ހާއްސަ އޮޕަރޭޝަނެއްގައި 215 ކިލޯގެ ހެރޮއިންއާ އެކު ދެ މީހަކު ހައްޔަރުކޮށްފިއެވެ.\nކޮމިޝަނަރ އޮފް ޕޮލިސް މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ ފުލުހުންގެ ޑްރަންޑް އެންފޯސްމަންޓް ޑިޕާޓްމަންޓާއި މެރިން ޕޮލިހާއި ފޮރެންސިކާއި ރ.އަތޮޅު ފުލުހުންނާއި އިންޓެލިޖެންސް ޓީމްތައް ގުޅިގެން ބުދަ ދުވަހު ކުރިއަށް ގެންދިޔަ އޮޕަރޭޝަނެއްގައި 215 ކިލޯ ހެރޮއިންއާ އެކު ދެ މީހަކު ހައްޔަރުކޮށްފައިވާކަމަށެވެ. މީގެއިތުރުން ސީޕީ ވަނީ އެ އޮޕަރޭޝަނަށް އިންޑިއާ ސަރުކާރާއި އެމްއެންޑީއެފްއިން ވެދިން އެހީއަށް ޝުކުރު އަދާކުރައްވާފައެވެ.\nމިދިޔަ ބުރާސްފަތި ދުވަހު ފުލުހުން ހިންގި ހާއްސަ އޮޕަރޭޝަނެއްގައިވެސް ދިހަ ތަނެއް ބަލައި ފާސްކޮށް 100 ކިލޯގެ ހެރޮއިން ވަނީ އަތުލައިގެންފައެވެ. އަދި އެ މައްސަލައާ ގުޅިގެން ދިހަ މީހަކު ހައްޔަރު ކޮށްފައިވާއިރު މި މީހުންގެ ތެރޭގައި ހިމެނުނީ އަށް ދިވެހިންނާއި ދެ ބިދޭސިންނެވެ.\nމި މައްސަލައާ ގުޅިގެން ހައްޔަރުކުރި މީހުންގެ ބަންދާ މެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން ހަތަރު މީހެއްގެ ބަންދަށް 15 ދުވަސްވަނީ ޖަހާފައެވެ. އަދި ތިން މީހެއްގެ ބަންދަށް 10 ދުވަސް ޖަހާފައިވާއިރު، އެކަކަށް ފަސް ދުވަސް ވަނީ ޖަހާފައެވެ. އެހެންނަމަވެސް މި މައްސަލައިގައި އިސްކޮށް ހަރަކާތްތެރިވި ކަމަށް ތުހުމަތު ކުރެވޭ ދެ މީހުން ކޯޓުން ވަނީ ދޫކޮށްލާފައެވެ.\nހެރޮއިންކޮމިޝަނަރ އޮފް ޕޮލިސް މުހައްމަދު ހަމީދުމަސްތުވާތަކެތިފުލުހުން


މަހަކު ބައިލައްކަ ޚަރަދުކުރި ދިވެހި އަންހެނާ ޙަޤީޤީ ވާހަކަ – Atoll News\nމަހަކު ބައިލައްކަ ޚަރަދުކުރި ދިވެހި އަންހެނާ\nޝާއިޢު ކުރީ: އަޙްމަދު ނާފިޢު ސެޕްޓެމްބަރ 24, 2017, 12:20\nދުނިޔެއަށް އަންނަމުންމިދާ ތަރައްޤީއާއި ތަހުޛީބުގެ ކުލަތައް އަޅުގަނޑުމެންގެ މިލޮބުވެތި ޖަޒީރާ ރަށްތަކަށްވެސް މިއަދު މިވަނީ ކުރަންފަށާފައެފައެވެ. މިގޮތުން ފޭސްބުކަކީ ދުނިޔެ ގުޅުވައިދޭ އިޖްތިމާޢީ އެންމެ ބޮޑު އެއް ވިއުގައެވެ. ފޭސްބުކާއި އެފަދަ އެހެނިހެން އިޖްތިމާޢީ ވިއުގަތަށް ބޭނުންކުރުން އާންމުވެފައިވާއިރު، ފޭސްބުކު މިވަނީ އަޅުގަނޑުމެންގެ ދިރިއުޅުމާއި ވަކިނުކުރެވޭ ފަދަ، އެއްޗަކަށް ވެފައެވެ.\nހަމަ އެހެންމެ އެންމެ ފޯރިޔާއެކު ބައެއް ޒުވާނުން ފޭސްބުކުގައި ކުރާއެއްކަމަކީ ފޮޓޯ އަޕްލޯޑްކުރުމެވެ. ނަމަވެސް ހިތާމައަކީ ފޭސް ބުކް ޕްރޮފައިލް ފޮޓޯއާއި އަލްބަމަށް ފޮޓޯލާއިރު ފަރުވާތެރި ނުވުމެވެ. އެހެން މީހުން ނުރުހޭ، ބޮލަށްތުރާވާ ޒާތުގެ މަންޒަރު ހިމެނޭ ފޮޓޯއާއި، ނިވާކަންކުޑަ ފޮޓޯއާއި ތިމާއަކީ ސެކްސީ މީހެއްކަމަށް ދައްކާ ފޮޓޯ ފޭސްބުކަށް ލުމަކީ ތިމާ ފަޞީހަތްވެ ބޭޒާރުވެދާނެ ކަމެއް ކަމުގައިވެސް ވިސްނައެއް ނުލައެވެ. ފަހުން އެކަމުން ކުރާނެ ނޭދެވޭ އަސަރަކަށް ބެލުމެއް ނެތެވެ.\nމިފަދަ އެތައް އެތައް ހާދިސާއެއް މި ދިވެހި މުޖުތަމަޢުގައިވެސް ހިނގަމުންދާކަން ހިތާމައާއި އެކު ފާހަގަކޮށްލަންޖެހެއެވެ. މިގޮތުން ސަމާ އަކީވެސް މިއަދު ފޭސްބުކުގެ ސަބަބުން ބްލެކްމެއިލް ލިސްޓަށް އަރާފައިވާ ޒުވާން އަންހެން ކުއްޖެކެވެ. އެހެންކަމުން މި ހާދިސާ ހިނގާ ދިޔަގޮތް ތިޔަ ކިޔުންތެރިންނާއި ހިއްސާ ކޮށްލާނަމެވެ.\nސަމާ އާއި ޒާހިދު (އަސްލުނަމެއް ނޫން) ގެ ކައިވެންޏަށް 12 އަހަރު ފުރުނު އިރު ދެ ކުދިން ލިބިފައިވެއެވެ. ޒާހިދަކީ އަމިއްލަ މަސައްކަތުން މުއްސަނދިކަން ހޯދައި ފާގަތި ދިރިއުޅުމެއް އުޅެމުންދާ ޢުމުރުން 50 ގެ އަހަރުތައް ގުނަމުންދާ މީހެކެވެ. ސަމާ އަކީ ޒާހިދު އާއި އަޅާ ބަލާއިރު ދެ ގުނަ ހަގު ޗާލާކީ އަންހެނެކެވެ. ބަލާބެލުމަށް ސަމާ އަކީ ދިވެހި ކުއްޖެކޭ ނުބުނާނެއެވެ. އަޅާ ހެދުމުންނެވެ. އުޅޭ އުޅުމުންނެވެ. ނަމަވެސް އެއީ ހަތަރު ކަށިމަތި ރާއްޖެ ކުއްޖެކެވެ.\nމާލޭގައި އަމިއްލަ އޮފީހެއް ހުޅުވައިގެން މަސައްކަތް ކުރަމުންދާ ޒާހިދު ގިނަ ވަގުތު މަސައްކަތުގައި އުޅެން ޖެހެނީ ރިސޯޓްތަކުގައި އާއި ރާއްޖެއިން ބޭރު ޤައުމުތަކުގައެވެ. އެހެންކަމުން ޒާހިދުގެ ދަރިންނަށް ރަނގަޅު ތަޢުލީމެއް ދިނުމުގެ މަޤުޞަދުގައި މާލެއިން ތިން ކޮޓަރީގެ އެޕާޓްމަންޓެއް ބޮޑު އަގުގައި ކުއްޔަށް ހިފިއެވެ. އަދި އަނބިދަރިން މާލެ ބަދަލުކޮށް ދަރިން މާލޭގެ ސްކޫލުތަކަށް ވެއްދިއެވެ. އަދި އަނބިމީހާ ސަމާ އާއި ދެކުދިންގެ އެންމެހާ ކަންކަން ބެލެހެއްޓުމަށް ގެއަށް ދެ ހާދިމުން ލިއެވެ.\nދަރިންނަށް ކުރަންޖެހޭ ޚަރަދުތަކާއި އަންހެނުން ބޭނުންވާ ކޮންމެ އިރަކު ފަސޭހައިން ފައިސާ ލިބޭނެގޮތަށް އޮފީހުގެ3މުވައްޒަފުން ކަނޑައަޅައި އެ އެއިން ކޮންމެ މުވައްޒަފަކަށްވެސް މަހަކު ފަސް ހާސް ރުފިޔާ ދީފައި ބެހެއްޓިއެވެ. އެއީ ލާރިއަކަށް ބޭނުންވެގެން ސަމާ ގުޅާ ކޮންމެ ފަހަރަކު ގެއަށް ބޭނުންވާ ސާމާނު ގަނެ ދިނުމަށެވެ. މިހެންވުމުން ސަމާ ކުރަންޖެހޭ ކަންތައްތައް ސަމާ މުޅިން ހަނދާން ނެތުނު ފަދަ އެވެ. އެއްކޮޅުން ދަރިންގެ ކަންކަން ބެލެހެއްޓުމާއި، ގޭތެރެ ސާފުކުރުމާއި ކެއްކުމުގެ ކަންތައްތަކަށް ހާދިމުން ތިބެއެވެ.\nއަނެއްކޮޅުން ގެއަށް ގަންނަން ޖެހޭ ސާމާނުތައް ގަތުމަށާއި ސަމާ ގޮވައިގެން ތަންތަނަށް ދިއުމަށް އޮފީހުގެ މުވައްޒަފުން ތިބެއެވެ. އޮފީހުގެ މުވައްޒަފުން ސަމާ އަށް ކިޔަނީވެސް މެޑަމް އެވެ. ސަމާގެ ފިރިމީހާ ޒާހިދުއަށް މާލެ އާދެވެނީ މަހަކު އެއް ފަހަރު އެވެ. ނަމަވެސް ކޮންމެ ތާކު ހުއްޓަސް ސަމާގެ ހާލު ބެލުމަށް ދުވާލަކު އެތައް ފަހަރަކު ސަމާއަށް ގުޅާ ހަދައެވެ.\nދަރިންގެ ހާލުވެސް ބަލައެވެ. މިވަރަކުން ނުފުދެއެވެ. ސަމާ ކިތަންމެ ވަރަކަށް ފައިސާ ޚަރަދު ކުރިޔަސް ފަރުވާލެއް ނުބަހައްޓައެވެ. ސަމާ ބޭނުން ވަރަކަށް ފައިސާ ދިނުމަކީ ޒާހިދުވެސް ބޭނުންވާ ގޮތެވެ. އެއީ އެ ތިން މައިން އުފަލުގައި ބޭތިއްބުމެވެ. ނަމަވެސް ސަމާގެ ފޮރުވިފައިވާ ހަޤީޤަތެއް ޒާހިދަކަށް ނޭގެއެެވެ.\nދުވަސްތައް ފާއިތުވަމުން ދެއެވެ. ސަމާގެ އެކަނިވެރިކަން ފިލުވައިދޭ ބައިވެރިއަކަށް ފޭސްބުކް ވެއްޖެއެވެ. ސަމާ ދެކޭ ގޮތުގައި ފިރިމީހާ ހުންނަނީ ހަމައެކަނި ޚަރަދު ކުރާށެވެ. އެއީ މާ މުހިންމު މީހަކަށް ނުވެއެވެ. ވަގުތުވެސް ނުދޭތީ އެވެ. މިހެންވެ ރެއާއި ދުވާލު ފޭސްބުކުން ދިމާވާ ރައްޓެހިންނާއި ހީ ސަމާސާކޮށް މަޖާކޮށް ހެދުމަކީ ސަމާގެ އާދައަކަށް ވެއްޖެއެވެ.\nއެއީ ނުދަންނަ މީހަކަށްވިޔަސް ސަމާ އަށް ހެޔޮވަރެވެ. ފޭސްބުކު މެދުވެރިކޮށް ނުދަންނަ ކިތަންމެ ބަޔަކަށްވެސް ފިރިމީހާ އާއި ދަރިންގެ ފޮޓޯތައް އަޕްލޯޑްކޮށްދީ ހަދައެވެ. ނުވިތާކަށް ސަމާގެ ނަންބަރާއި ސަމާގެ އަމިއްލަ ހަށިގަނޑުގެ ފޮޓޯތައްވެސް އަޕްލޯޑްކޮށްލައެވެ. އަދި ބައެއް ފަހަރު ފޫހިވެގެން އުޅޭކަމަށް ބުނެ ފޭސްބުކުން ދިމާވާ ނުދަންނަ ރައްޓެހިންނަށް ގެއަށް އައުމަށް ދައުވަތު ދީ ހަދައެވެ.\nފިރިމީހާއަކީ މުއްސަންޖެއް ކަމަށާއި، ލައްކައިން ލައްކައިން ލިބޭކަމަށް ބުނެ ފޭސް ބުކުން މެސެޖްކޮށް ހެދުމުން ފިރިހެން ރައްޓެހިން ދުވަހެއް ދުވަހަކަށް ވީ ގިނައެވެ. އަދި އެމީހުންނަށް އިތުބާރުކޮށް ސަމާގެ ދިރިއުޅުމުގެ ވާހަކަތައް ދައްކައެވެ. ޒާހިދަކީ މުސްކުޅިއެއްކަމަށްވެސް ފޮޓޯތައް ބަލާފައި ނުދަންނަ ރައްޓެހިން ކޮމެންޓްކޮށް ހަދަން ފެށުމުން ސަމާ ޒާހިދު މަތިން ފޫހިވާން ފެށިއެވެ.\nއަދި ފޭސްބުކުން ދިމާވާ ނުދަންނަ ވަރަށް ޚާއްސަ ރައްޓެއްސަކަށް މި ވާހަކަތައް ހިއްސާ ކުރަމުން ދިޔައެވެ. އެ ނުދަންނަ މީހާ ދެކެ ލޯބިވާ ކަމަށާއި އޭނާ އިންނަން ހުރެއްޖެއްޔާމު ޒާހިދުގެ ކައިރިން ވަރިވެގެން އިންނާނެކަމަށްވެސް ބުނަމުން ދިޔައެވެ.\nމިގޮތުގައި ދުވަސްތައް ފާއިތުވަމުން ދެއެވެ. ސަމާގެ ވާހަކަތައް ހިއްސާ ކުރަމުން ދިޔަ ނުދަންނަ ރައްޓެހި މީހާ ސަމާގެ ބޭނުން ނާޖާއިޒް ގޮތުގައި ހިފަން ފެށިއެވެ. ސަމާ ފޭސްބުކުން ދައްކާ ވާހަކަތަކުގެ ސްކްރީން ޝޮޓްތައް ނަގައި ސަމާ ފޮނުވާފައި ހުރި ފޮޓޯތައް ނެގުމަށްފަހު ސަމާ ބިރު ގަންނަވަން ފެށިއެވެ.\nއަދި ސަމާގެ ފޯނު ނަންބަރާއި އެޑްރެސް ސާފްކޮށް ފޯނަށް ގުޅައި، އިންނަން ބޭނުންވާ ވާހަކަ އާއި އެކަމަކު އިނދެވޭނީ އެމީހާ ބުނާ ވަރަކަށް އެމީހާއަށް ފައިސާ ދިނުމުން ކަމަށް ބުނެ ސަމާ ދެއްކި ވާހަކަ ތަކާއި ފޮޓޯތައް ދައްކައި ސަމާއަށް ބިރު ދައްކަން ފެށިއެވެ. މިގޮތަށް ސަމާއަށް ބިރު ދައްކައިގެން ބްލެކްމެއިލް ކުރަން ފެށުމުން އެމީހުން އެދޭ ވަރަކަށް އެމީހާ ބުނާ ތާކަށްގޮސް ފައިސާ ދޭން ސަމާއަށް މަޖުބޫރު ވެއްޖެއެވެ. އެއީ ކޮންކަހަލަ ކިހާ ވަރެއްގެ މީހެއް ކަމެއްވެސް ސަމާއަކަށް ނޭގެއެވެ.\nމިވާހަކަ އެއްވެސް މީހަކަށް އެގިއްޖެނަމަ ސަމާގެ ދުވަސް ދުއްވާލާނެކަންވެސް އެމީހާ ވަނީ ބުނެފައެވެ. އެހެންކަމުން ސަމާ އަށް ޖެހުނީ އެމީހާ ބުނާ ވަރަކަށް ފައިސާ އާއި ފޯނު ކާރޑްވެސް އަޅާ ދޭށެވެ.\nކަންތައްތައް މިހެން ވުމުން ސަމާގެ މިޒާޖަށް ބަދަލުތަކެއް އަތުވެއްޖެކަން ޒާހިދުގެ އޮފީހުގެ މުވައްޒަފުންނަށް ވިސްނުނެވެ. ސަބަބަކީ ގިނަ އަދަދެއްގެ ފޯނު ކާރޑްތައް އެއް ފަހަރާ ގަނެދިނުމަށާއި، ކުރިއާއި ހިލާފަށް ގިނަގިނައިން ބޮޑު އަދަދަކަށް ފައިސާ ގެނެސްދޭން ސަމާ ބުނަން ފެށުމުން ނެވެ. އޮފީސް މުވައްޒަފުން މިވާހަކަ ޒާހިދުއާއި ހިއްސާ ކުރުމުންވެސް ޒާހިދު މާބޮޑަކަށް އަޅައެއް ނުލައެވެ. ޒާހިދު އަންގަމުންދަނީ ސަމާ ބުނާ ވަރަކަށް އޮފީހުން ފައިސާ ފޯރުކޮށް ދިނުމަށެވެ.\nފައިސާ ނެތިއްޖާ އޭނަ ފޮނުވައިދޭނެ ވާހަކައެވެ. މިގޮތުން ސަމާއަށް ހަފުތާއަކު ހަތް ހާސް ރުފިޔާ އަށްވުރެ ބޮޑު އަދަދަކުން ފައިސާ ދޭން ޖެހެއެވެ. ބައެއް ފަހަރު ޒާހިދުއަށް ގުޅައިގެންވެސް ސަމާ ފައިސާ ހޯދާފައި އެމީހާއަށް ފައިސާ ދެއެވެ. ނުވިތާކަށް ރައްޓެހިންގެ އަތުންވެސް ދަރަންޏަށް ފައިސާ ނަގައެވެ. ނަމަވެސް ސަމާ ރުޅި އައިސްދާނެތީ އެވަރަށް ފައިސާ ބޭނުންވަނީ ކީއްވެތޯވެސް ސަމާކުރެން ޒާހިދު އަހައެއް ނުލައެވެ.\nމިކަން މިގޮތަށް ހިނގާތާ2މަސް ދުވަސް ފާއިތުވީ ފަހުން ޒާހިދު މާލެ އަތުވެއްޖެއެވެ. ނަމަވެސް މިކަމާ ސުވާލެއް ނުކުރެއެވެ. ޒާހިދު މާލެ އައުމަށްފަހުވެސް ގިނަ ވަގުތު ހޭދަ ކުރަނީ އޮފީހުގައެވެ. ގެއަށް ދަނީ މަދު ފަހަރެއްގައެވެ.\nއެއްރެއެއްގެ އިރާކޮޅުގެ ވަގުތެވެ. ސަމާ އޭނާގެ ދޮންބެއަށް ގުޅައިގެން ގޭދޮށަށް ގެނައެވެ. އަދި ސަމާ ގޮވައިގެން މީހަކަށް އެއްޗެއް ހަވާލުކޮށްދިނުމަށް އޭޓީއެމް ކައިރިއަށް ދިއުމަށް އެދުނެވެ. އެހެންކަމުން ސަމާގެ ދޮންބެ ސަމާ ގޮވައިގެން އޭޓީއެމް ދޮށަށް ދިޔައިރު ކަޅު ހެދުން ލައިގެން ސައިކަލް މަތީގައި ފިރިހެން ކުދިންތައްކެއް ތިއްބެވެ.\nސަމާ އޭޓީއެމް ދޮށަށްގޮސް ފޯނުކުރުމުން އެތަނުން އެއްކުއްޖަކު ފޯނު ނެގިއެވެ. ނަމަވެސް އެއީ ކާކު ކަމެއް ސަމާއަކަށް އަދި ސަމާގެ ދޮންބެއަކަށްވެސް ނޭގެއެވެ. ސަމާގޮސް ފުރަގަސް ދީގެން ހުރި އެ ޒުވާނާގެ އަތަށް ތިން ހާސް ރުފިޔާ ދިނުމަށްފަހު އެނބުރި ގެއަށް ދިއުމުން ސަމާގެ ދޮންބެގެ ހިތުގައި ސުވާލު އުފެދުނެވެ. ކާކުތޯވެސް ބަލާ ނުލާ ފައިސާ ދިނުމުންނެވެ. ކަންތައް މިހެން ވުމުން ސަމާގެ ދޮންބެ ޒާހިދު އާއި ބައްދަލުކޮށް މިވާހަކަ ކިޔައިދިނެވެ. ޒާހިދުއަށް ރޭކާލީ ދެނެވެ. އެހެންކަމުން ޒާހިދު އޮފީސް މުވައްޒަފުންނާއި މަޝްވަރާކޮށްލުމަށްފަހު ގިނަ ވަގުތު ގޭގައި ހޭދަ ކުރަން ފެށިއެވެ.\nޒާހިދު ގޭގައި ގިނަ ވަގުތު އުޅެން ފެށުމުން ސަމާ ހިތްހަމަ ނުޖެހުނެވެ. އެއީ ޒާހިދުއަށް މިކަން އެގިދާނެތީއެވެ. އަދި ހިތްހަމަ ނުޖެހިގެން ރުޅިވެރިކަމާއެކު ވަރިކޮށް ދިނުމަށް ޒާހިދުގެ ކިބައިން އެދުނެވެ. ނަމަވެސް ޒާހިދު ސަމާ އަށް ނަސޭހަތް ތެރިވިއެވެ. އަދި ވެގެން އުޅޭގޮތް ކިޔައިދިނުމަށް އެދުނެވެ. ޒާހިދުގެ ވާހަކައިން ސަމާއަށް ކަމެއް ވެއްޖެކަން އެގުމުން ސަމާ މާޔޫސްވިއެވެ.\nއަދި އިރުގަނޑެއްފަހުން ޒާހިދުގެ ކައިރިއަށް އައިސް މާފަށް އެދުނެވެ. ނަމަވެސް ޒާހިދުއަށް މިއަދު މާފުކުރެވިދާނެކަމަށާއި، ވެގެން އުޅޭގޮތް ކިޔައި ނުދީފިނަމަ ދިރިއުޅުމަށް ނޭދެވޭ އަސަރުކުރާނެކަމަށް ބުނެ ސަމާގެ ފޯނު ހިފައިގެން ޒާހިދު އޮފީހަށް ދިޔައެވެ. އޮފީހަށް ގޮސް ސަމާގެ އެފްބީ އައިޑީ ރަނގަޅަށް ޗެކްކޮށްލިއިރު ކަމަކުދާކަށް ނެތެވެ.\nސަމާ ވަނީ ނުދަންނަ އެތައް ބަޔަކަށް ސަމާގެ ދިރިއުޅުން ހާމަކޮށްފައެވެ. އަދި ނުވިތާނަށް އެކަކު ކަމަށް ހީކޮށް ބޮޑު ގުރޫޕަކަށް އެކި ދުވަސް މަތިން ފައިސާ ދީފައެވެ. އެހެންކަމުން ރަނގަޅަށް މިކަމުގެ ތެރެއަށްވަދެ ސަމާއާއި ސުވާލުތައް ކުރިމަތި ކުރުވިއެވެ. ސަމާގެ ފަރާތުން އެގުނު ގޮތުގައި އެމީހުންނަށް އެކި ފަހަރު މަތިން މަހަކު ބައިލައްކައަށްވުރެ ގިނަ ފައިސާ ދެވިފައި ހުންނާނެކަމަށާއި، އެކައުންޓުގައި ހުރި ހުރިހާ ފައިސާއެއްވެސް ހުސްވެފައިވާ ކަމަށެވެ.\nއަދި ފަންސާހަކަށް ފޯނު ކާރޑް ދައްކާލުމަށްފަހު ، މިއީވެސް އެމީހުންނަށް އަޅައިދިން ފޯނު ކާރޑް ތަކެއް ކަމަށް ސަމާ ބުންޏެވެ. މިހިސާބުން ޒާހިދު ރުޅިއައެވެ. ނަމަވެސް ސަމާ ދެދަރިންގެ ހައްޤުގައި ސަމާ ވަރި ނުކުރާނެކަމަށާއި އެކަމުން ސަލާމަތްކޮށްދޭނެކަމަށް ޒާހިދު ބުންޏެވެ.\nއެހެންކަމުން މިހާދިސާއިންވެސް އެގިގެން މިދިޔައީ ފޭސްބުކުން ނުދަންނަ މީހުންނާ ގުޅުން ބޭއްވުމުން ތިމާއަށް ލިބޭ ނިކަމެތިކަމާއި ދެރަކަމެވެ. ތިމާ ފަޞީލަތްވެ ބޭޒާރު ވެދާނެ ކަމެވެ. ސަމާއަށްވެސް މިވީ ހަމަ މިފަދަ ގޮތެކެވެ. މަހަކު ތިރީސް ހާސް ރުފިޔާ ގެ ބަދަކުގައި ބައި ލައްކަ އިން ޚަރަދު ބޮޑުވެ، ފިރިމީހާގެ މަސައްކަތުން ހޯދިހާ ފައިސާ ގެއްލި އާއިލާގެ މެދުގައި ތިމާގެ އަގު ވެއްޓިގެން ދިޔައީއެވެ.\nދަރިންނެވެ. ފޭސްބުކް ފްރެންޑްސް ލިސްޓްގައި ނުދަންނަ ބީރައްޓެހިން ހިމެނުމުގެ ބަދަލުގައި ދަންނަ ރައްޓެހިން ހިމެނުން މުހިންމެވެ. އޭރުން ޒާތީ މިނިވަންކަމަށް ފާރަވެރިވުމަށް ފަސޭހަވުމުގެ އިތުރުން ގެއްލުންވި ބައިލައްކަ ރުފިޔާގެ ބަދަލުގައި އެ ބައި ލައްކަ ރުފިޔާ ރައްކާކުރެވޭނެކަން ޔަޤީނެވެ. … ނިމުނީ…\n4 Comments on "މަހަކު ބައިލައްކަ ޚަރަދުކުރި ދިވެހި އަންހެނާ\nތުއްތުކަލޯ | ސެޕްޓެމްބަރ 25, 2017 at 13:10 | Reply\nވަރަށް ބަރާބަރު. ނާއިފަށް ޝުކުރިއްޔާ\nޝާމް 2018 | ސެޕްޓެމްބަރ 26, 2017 at 14:47 | Reply\nވަރަށް އިބުރަތްތެރި. ހަބޭސް ލިޔުމެއް.\nނަޒޫ | ޑިސެމްބަރ 3, 2017 at 11:55 | Reply\nނާފިޢުގެ މިފަދަ އެހެން ލިޔުމެއް ދެން މި ނޫހުން ފެންނާނީ ކޮން ދުވަހަކުންތޯ؟ މިފަދަ އިބްރަތްތެރި ލިޔުންތައް ގިނަގިނައިން މި ސައިޓްގައި ޖެހުމަކީ މުޖުތަމަޢުއަށް މިކަމުގެ ސަބަބުން ވަރަށް ގިނަ މެސެޖްތަކެއް ލިބިގެންދާނެ ކަމެކެވެ. ކުރިއަށް އޮތްތާނގައިވެސް ނާފިޢުގެ މިފަދަ ލިޔުންތައް މި ސައިޓްގައި ޝާއިއު ކޮށްދެއްވުމަކީ އަޅުގަނޑުމެން ކިޔުންތެރިންނަށް ލިބޭނެ ހިތްވަރެކެވެ. ވަރަށް އަވަހަށް އިތުރު ލިޔުމެއް ފެންނާނެކަމަށް އުންމީދުކުރަން. ވަރަށް ކިޔާހިތްވޭ މިކަހަލަ ލިޔުންތައް.\nއަލީ | ޖެނުއަރީ 21, 2018 at 09:46 | Reply\nމިކަހަލަ މަޤުބޫލު ލިޔުމެއް ނާފިއުގެ ގަލަމުން ޖަހާލަދީބަލަ. ވަރަށް ދުވަސްވެއްޖެ ނާފިއުގެ ލިޔުމެއް މި ސައިޓުން ނުފެންނަތާ… ވަރަށް ކެތް މަދުވެފަ މިހުރީ..


BREAKING: Syriagai Hanguraama Kuramundhiya Dhivessaku Maruvejje - Vaguthu\nލުއިތަކާއި އެކު "ނުރައްކާ" މަތިން ހަނދާން ނެތިއްޖެ! -4ގަޑިއިރު ކުރިން\nސީރިޔާގައި ހަނގުރާމަ ކުރަމުންދިޔަ ދިވެއްސަކު މަރުވެއްޖެ\n1 އަހަރު ކުރިން ( ޖޫން 20, 2019 )\nސީރިޔާގައި ހަނގުރާމަ ކުރަމުންދިޔަ ދިވެއްސަކު މަރުވެއްޖެއެވެ.\nސީރިއާގައި ހަނގުރާމައިގެ ޚަބަރުތައް ގެނެސްދޭ، ބިލާދް އަލްޝާމް މީޑިއާއިން ބުނެފައިވަނީ މަރުވެފައިވަނީ އަބޫ ހާޖަރް އަލް މާލްދީފް ނަމަކަށް ކިޔާ މީހެއް ކަމަށެވެ.\nއޭނާ މަރުވެފައި ވަނީ ކޮން އިރަކުކަމާއި، އޭނާއަކީ ކޮން ރަށަކަށް ނިސްބަތްވާ މީހެއްކަމެއް ބުނެފައެއް ނުވެއެވެ. އެހެން ނަމަވެސް އޭނާގެ ފޮޓޯއެއް އެ މީޑިއާއިން ވަނީ ހިއްސާކޮށްފައެވެ.\nއެ މީހުން ބުނެފައި ވަނީ އެ މިހާއާ ގުޅޭ މައުލޫމާތު ފަހުން ހިއްސާކުރާނެ ކަމަށެވެ.\nމީގެ މަހެއްހާ ދުވަސް ކުރިންވެސް ސީރިޔާގައި ހަނގުރާމަ ކުރަމުންދިޔަ ދިވެއްސަކު މަރުވެފައިވާކަމަށް ބިލާދް އަލްޝާމް މީޑިއާއިން ރިޕޯޓްކޮށްފައި ވެއެވެ. އެ މީޑިއާއިން ބުނެފައި ވަނީ މަރުވެފައި ވަނީ ޏ. ފުވައްމަލުކަމަށް ނިސްބަތްވާ ޒުވާނެއް ކަމަށެވެ.\nސީރިއާގެ ދާހިލީ ހަނގުރާމައިގައި ބައިވެރިވާން އެގައުމަށް ދިޔަ ދިވެހިންގެ ތެރެއިން ގިނަ ބަޔަކު މިހާރު އެގައުމުގައި މަރުވެއްޖެއެވެ. ނަމަވެސް އަދިވެސް ބައެއް ދިވެހިން ސީރިއާގެ ދާހިލީ ހަނގުރާމައިގައި ބައިވެރިވަމުން އެބަގެންދެއެވެ.\nސީރިއާގައި ދިވެހި ފުލުހުން ހަރަކާތްތެރިވާ ވާހަކަ ފުލުހުން ދޮގުކޮށްފި\nހަނގުރާމައަށް ދިޔަ 91 ދިވެހިން މަރުވެއްޖެ - ފުލުހުން\nސީރިއާގައި ގެނެވެން ތިބި ދިވެހިން ހަތް މަސް ތެރޭގައި ގެނެވޭނެ - ސީޕީ\nޖޫން 20, 2019 20:03\nމަރުވާން ނޫންތަ އެތަނައް ދިޔައީ އެހެން ވީމަ މަރުވާނެތާ\nޖޫން 20, 2019 22:51\nގޭގަ ތިއްބަސް މަރު އައިސް ޖެހޭނެ.\nޖޫން 20, 2019 22:13\nކާކު ބުނެގެން ތަ ދިޔައީ؟\nޖޫން 20, 2019 23:58\nވޭންދެނިވި އަޒާބު ދެއްވާށީ އާމީން\nޖޫން 21, 2019 00:46\nދިވެއްސެއް މަރުވި ވާހަކަ ދައްކާ އިރު މިއަދު ސީރިޔާގެ ހައްދުފަހަނަ އަޅާފައިވާ ދައްޖާލެއް ފަދަ ބަޝާރު އާއި އޭނާގެ އައުވާނު ރަޝިޔާގެ އަސްކަރީސިފައިން ދިން ބޮމުުގެ ހަމަލާއެއްގައި ކުށެއްނެތް އަންހެނުންނާއި ކުޑަކުދިން ހިމެނޭހެން 12 މީހުން މަރުވި ކަން އެނގިލައްވާތޯ؟މީ އަދި މިއަދު ޝަހީދުވި އަދަދު\nކީއްވެގެން ތޯ މިހަބަރު ނެތީ؟\nޖޫން 21, 2019 05:47\nކާފަރުން ދެކެ ބިރުން ނުކެރެނީ ނޫނީ އެތައް މުސްލިމުން ޝަހީދު ކުރާއިރު ވެސް މީޑިޔަާ ތަކަށް އެއި ބޮޑު ކަމަކަށް ނުވަނީ.\nޖޫން 21, 2019 02:35\nދިވެހި ޙަވާރިޖީޢެއް ދޯ.\nޖޫން 21, 2019 11:33\nސީރިޔާގެ މުސްލިމުން ޝަހީދު ކުރާވާހަކަ ދެއްކީމަ ކަލޭމެންނަށް އެދައްކާ މީހާ ޙަވާރިޖަކަށް ތިވަނީ. ބައްޝާރު އާއި ރަޝިޔާއިން ސީރިޔާގެ މުސްލިމުންނާ ދޭތެރޭގައި ކަންތައް ކުރާ ގޮތެއް ނުފެނޭތަ؟ ކަލޭތީ މުސްލިމަކަށް ވެސް ނުވަނީއެއްނު އެހެންވީމަ. ހުރިހާ މުސްލިމުންނަކީ އެއް އުއްމަތެއް ކޮންމެތާކު އުޅުނަސް\nޖޫން 21, 2019 11:39\nނޫނެ.ނުކެރެނީކި ނޫން.އެ ހަނގުރާމައަކީ ބިން ހޯދުމަށް ކުރާ ހަނގުރާމައެއް.މުސްލިމުންނަށް އޮތީ ދިނާއި ވަތަން ދިފާއު ކުރުމަށް ހުއްދަ ކުރައްވާފަ.މުސްލިމަކަށް ވީތީ އެހީތެރިކަން ފޯރުކޮށްދެން ޖެހޭ.އެހެނަސް އެތަނަށް ދާ ގިނަ ބަޔަކު ދަނީ މައިންބަފައިން ހާލުގަ ޖައްސާފަ.އޭއި ބޮޑު މައްސަލައެއް.އެންމެ މާތް ކަންތައްތަކަކީ ވަގުތުގައި ނަމާދުކުރުން އެއާއި ވިދިގެން މައިންބަފައިންނަށް ހެޔޮކޮށް ހިތުން އެއަށް ފަހު ދީނަށްޓަކައި ސަހީދުވުން.މައިންބަފައިންގެ ނުރުހުމުގައި ދިޔުމުން ފައިދާއެއް ނުކުރާނެ.\nޖޫން 21, 2019 11:43\nތިވެސް ހަވާރިޖުންގެ ސިފައެއް....\nޖޫން 21, 2019 13:30\nޖޫން 21, 2019 09:00\nދިވެހިންނެއް އެތާކު ހަނގުރާމަޔަށް ގޮސްގެނެއް ނޫޅޭނެ އަދި އެއީ މުސްލިމުންނެއްވެސް ނޫން މިކަހަލަ ޚަބަރުތައް ނުލިޔެބަލަ\nޖޫން 21, 2019 10:46\nރާއްޖެއައް ގެންނަންޖެހޭ އެކަކު މަދުވީނު...\nޖޫން 21, 2019 15:13\nއެމީހުން ނޫޅެއޭ އަންނާކަށް. އައިއެސްއަށް ދިޔަމީހުންގެ އަނބި ދަރިން ހާލުގަ ޖެހިގެން އަންނަން ބޭނުން ވެގެން އުޅެނީ. ވާނުވާ ބަލާފަ ކޮމެންޓް ކޮށްބަލަ


Thodoo'in Raees'ah Hoonu Marhabaa'eh - Vaguthu\nރައީސް، ތޮއްޑޫއަށް ވަޑައިގެންނެވުމުން އެމަނިކުފާނަށް މަރުހަބާ ކިޔަން ބަޔަކު ބަނދަރުގައި ފޮޓޯ: ރައީސް އޮފީސް\nރައީސް އިބްރާހިމް މުހައްމަދު ސޯލިހު، އަރިއަތޮޅަށް ކުރައްވާ ދަތުރުފުޅުގެ ފުރަތަމަ މަންޒިލް، އއ. ތޮއްޑޫއަށް މިއަދު ވަޑައިގެންފިއެވެ.\nދަނޑުވެރިކަމަށް މަޝްހޫރު ތޮއްޑޫއަށް ރައީސް ވަޑައިގެންނެވުމުން ރަށުން ވަނީ ހޫނު މަރުހަބާއެއް ދަންނަވައިފައެވެ. ރައީސަށް މަރުހަބާ ދަންނަވަން ރަށުގެ ގިނަ ރައްޔިތުންތަކެއް ބަނދަރު ސަރަހައްދަށް ޖަމާވިއެވެ.\nއެމަނިކުފާނު ވަނީ ތޮއްޑޫ ބަނދަރުގެ ބޮޑުކުރުމުގެ މަޝްރޫއު ކުރިއަށްދާ ގޮތް ބައްލަވާލައްވާފައެވެ. ރަށުގެ ދަނޑުވެރިންގެ ހުރި ކަންބޮޑުވުންތަކާއި ރަށުގެ ގެސްޓު ހައުސް ހިންގަ ފަރާތްތަކުގެ ކަންބޮޑުވުންތައްވެސް ރައިސް ވަނީ އޮޅުން ފިލުއްވާފައެވެ. އަދި ކައުންސިލްއާ އެކުވެސް ރައީސް ވަނީ ބައްދަލުކުރައްވާފައެވެ. ރައީސަށް ބޮޑު ތާއިދެއް އޮންނަ ތޮއްޑޫ ކައުންސިލްގައި އެއް މެންބަރަކު ފިޔަވާ ދެން ތިއްބަވާ ކައުންސިލަރުންނަކީ އެމްޑީޕީގެ ކައުންސިލަރުންނެވެ.\nތޮއްޑޫއަކީ އެމްޑީޕީގެ މެޖޯރިޓީ އޮންނަ ރަށެއް/ ފޮޓޯ: ރައީސް އޮފީސް\nތޮއްޑޫއަށް ފަހު ރައީސް ދެން ވަޑައިގަންވަންނަވާނީ ރަސްދޫއަށެވެ. އެއަށް ފަހު، އުކުޅަހަށާއި، މަތިވެރިއަށާއި، އަދި ބޮޑުފޮޅުދޫގެ އިތުރުން ހިމަންދޫއަށް ރައީސް ވަޑައިގަންނަވާނެއެވެ.\nމި ދަތުރުފުޅުގައި ރަށްރަށުގެ ބައެއް މުއައްސަސާތަކަށް ޒިޔާރަތްކުރައްވައި އެތަންތަނުގެ ހާލަތު ބައްލަވައިލެއްވުމަށާއި، ސަރުކާރުން ހިންގާ ބައެއް މަޝްރޫޢުތަކުގެ މަސައްކަތް ހިނގަމުންދާގޮތް ބައްލަވާލެއްވުމަށް ހަމަޖެހިފައިވާ ކަމަށް ރައީސް އޮފީހުން ބުނެއެވެ.


Ihyye ekani ves 31 kuda kuhjjaku Covid ah positive, 1 aharu nuvaa3kudhin himeney - One Online\nއިއްޔެ އެކަނިވެސް 31 ކުޑަ ކުއްޖަކު ކޮވިޑަށް ޕޮޒިޓިވް، އެއް އަހަރު ނުވާ ތިން ކުދިން ހިމެނޭ\nއިއްޔެ އެކަނިވެސް 31 ކުޑަ ކުއްޖަކު ކޮވިޑަށް ޕޮޒިޓި ވި ކަމަށާއި އޭގެ ތެރޭ އެއް އަހަރު ނުވާ ތިން ކުދިން ހިމެނޭ ކަމަށް އެޗްޕީއޭގެ ޑޭޝްބޯޑުން ދައްކައިފިއެވެ.\nއެގޮތުން އާދިއްތަ ދުވަހު ހަވީރު 6:00 އިން އިއްޔެގެ ހަވީރު 6:00 އަށް ޕޮޒިޓިވް ވެފައިވާ 106 މީހުންގެ ތެރޭގައި ހިމެނޭ 31 ކުޑަކުދިންގެ ތެރޭ ދެ މަހުގެ ކުއްޖަކާއި، ތިން މަހުގެ ކުއްޖަކު އަދި 10 މަހުގެ ކުއްޖަކު ހިމެނެ ކަމަށް ޑޭޝްބޯޑުގައި ވެއެވެ. މިކަން އައިޖީއެމްއެޗްގެ ކުޑަކުދިންގެ ޑޮކްޓަރު، ޑރ. އަހުމަދު ފައިސަލް ކުރެއްވި ޓުވީޓެއްގައިވެސް ވިދާޅުވެފައި ވެއެވެ.\nޑޭޝްބޯޑުގައިވާ މައުލޫމާތުތަކަށް ބަލާއިރު ޕޮޒިޓިވް ވި 31 ކުޑަކުދިންގެ ހާލު ވެސް ރަނގަޅެވެ. އަދި ޕޮޒިޓިވްވެފައިވަނީ މުޅިންވެސް ދިވެހި ކުދިންނެވެ. މީގެ އިތުރުން މި ހުރިހާ ކޭސް ތަކަކީވެސް އެކި ކްލަސްޓާތަކާ ގުޅިފައިވާ ކޭސްތައް ކަމަށް އެޗްޕީއޭގެ ޑޭޝްބޯޑުން ދައްކައެވެ.\nމި މުއްދަތުގައި ޕޮޒިޓިވް ވި ކުޑަކުދިންގެ ތެރޭ ހިމެނެނީ 12 އަންހެން ކުދިންނާއި 19 ފިރިހެން ކުދިންނެވެ.\nމިހާތަނަށް ރާއްޖެއިން ޖުމުލަ 5785 މީހަކު ކޮވިޑަށް ޕޮޒިޓިވް ވެފައިވެއެވެ. އޭގެ ތެރެއިން 2414 މީހަކު ބަލިން ރަނގަޅުވެފައިވާއިރު، ބައްޔަށް ފަރުވާ ހޯދަމުން އަންނަނީ 3349 މީހެކެވެ. މި ބަލީގައި ރާއްޖެއިން 23 މީހަކު މަރުވެފައި ވެއެވެ.\nގުޅޭ ޓެގު އައިޖީއެމްއެޗް ކޮވިޑް 19 ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ކުޑަކުދީން އެޗްއީއޯސީ\nދެކުނު އޭޝިއާ ގައުމުތަކުން މަސައްކަތްތެރީން ރާއްޖެ އެތެރެވުން މަނާކޮށްފި\nރާއްޖޭގައި މިއުޅެނީ ކޮވިޑުގެ އާ ސްޓްރެއިނެއް، ނުރައްކާ މާ ބޮޑު: ޑރ. މުހައްމަދު އަލީ\nއައިސީޔޫގައި ތިބި މީހުންގެ ތެރެއިން ދެ ޑޯޒް ފުރިހަމަކޮށްފައިވަނީ އެންމެ މީހަކު\nގްރީން ލިސްޓުން ނަގައި ރާއްޖެ އިނގެރޭސި ވިލާތުގެ ރެޑް ލިސްޓަށް\n60 އަހަރުން މަތީގެ މީހުންނަށް ސިނޯފާމް ޖަހަން ހުއްދަ ދޭން ޖެހޭ: ޑރ. ފައިސަލް


Covid-19: China Ge Vaccine Rakkatheri Kodhey Minvaru Dhahve Ithuru Gonjehunthakeh! - Vaguthu\nޗައިނާގެ ސިނޮވެކް ބަޔޯޓެކް އިން އުފައްދާފައިވާ ކޮވިޑް-19 ވެކްސިނުން މީހާ ރައްކާތެރިކޮށްދޭ މިންވަރު ދަށްވެ އިތުރު ގޮންޖެހުންތަކެއް އެ ގައުމަށް ކުރިމަތިވާން ފަށައިފިއެވެ.\nގިނަ ގައުމުތަކުން ޗައިނާ އިން އުފައްދާފައިވާ ވެކްސިންއާ މެދު އިތުބާރު ގެއްލި ތަފާތު ވާހަކަތަކެއް ދައްކަން ފަށާފައި ވަނީ ބްރެޒިލްގައި ކުރިއަށް ދިޔަ ވެކްސިން ޓެސްޓް ކުރުމުގެ މަރުހަލާގައި 78 އިންސައްތައިން 50 އިންސައްތަ އަށް އޭގެ އިތުބާރު ވެއްޓިފައިވާ ކަމަށް އެގައުމުން ހާމަ ކުރުމުންނެވެ. ބްރެޒިލް އަކީ ޗައިނާއިން އުފައްދާފައިވާ "ކޮރޮނަވެކް" ވެކްސިންގެ ޓެސްޓްތަކާއި ތަހުލީލުތައް ހަދަމުން އަންނަ ގައުމެވެ.\nމިކަމުގެ ސަބަބުން އެގައުމުގެ ވެކްސިނަށް ބޮޑު އަދަދަކުން އޯޑަރު ދީފައިވާ ގައުމުތައް އަންނަނީ އިތުރު ވިސްނުމަކަށް ދާން ފަށާފައިވާ ކަމަށް ރިޕޯޓްތަކުން ވަނީ ބުނެފައެވެ. ޗައިނާގެ ވެކްސިން ގަތުމަށް ތައިލޭންޑް، މެލޭޝިއާ، ސިންގަޕޫރު، ފިލިޕިންސް، އަދި ޗިލީ ފަދަ ގައުމުތަކުން ވަނީ އެދިފައެވެ.\nބްރެޒިލްއިން ބުނެފައިވަނީ އެ ތަހުލީލުތައް ނިންމާފައިވަނީ އެ ގައުމުގެ 16 ސައިންސްވެރިން ތިބޭ ސަރަހައްދަކުން 12،500 ވަރަކަށް ވޮލެންޓިއަރުން ނަގައިގެން ކަމަށާއި ބަލީގެ އަލާމަތްތައް އެހާ ބޮޑު ނޫން މީހުންނަށް ވެކްސިންގެ އަސަރު، ވައިރަހަށް ކުރީ 50.08 އިންސައްތަ އިން ކަމަށެވެ.\nމިއީ މިހާތަނަށް ދުނިޔޭގެ ގައުމަކުން ކޮވިޑް-19 އަށް ވެކްސިނެއް އުފައްދައި ގިނަ ބައެއްގެ މެދުގައި އެ ވެކްސިނަކީ ބާރުގަދަ ވެކްސިނެއް ނޫން ކަމަށް ބެލެވިފައިވާ ފުރަތަމަ ވެކްސިނެވެ. މީގެ ކުރިން މޮޑާނާ އާއި ފިޒާ-ބަޔޯއެންޓެކް އިން ތައްޔާރު ކޮށްފައިވާ ވެކްސިން ވަނީ 95 އިންސައްތަ ރައްކާތެރިކަމަށް ސައިންސްވެރިން ބުނެފައެވެ. އަދި އެސްޓްރަޒެނެކާ ވެކްސިން ވަނީ 70.4 އިންސައްތަ ރައްކާތެރި ކަމަށް ބުނެފައެވެ.\nޗައިނާއިން އުފައްދާފައިވާ އެ ވެކްސިނަކީ މީގެ ހަ މަސް ކުރިން އެ ގައުމުގެ ބޭސް އުފައްދާ ކުންފުންޏެއް ކަމަށްވާ ސިނޮވެކް ބަޔޯޓެކްއާ ގުޅިގެން ބްރެޒިލްގެ ބުޓަންޓަންއިން އުފައްދާފައިވާ ވެކްސިނެކެވެ.\nޖެނުއަރީ 17, 2021 21:23\nހަމްދު ހުރީ ﷲ އަށް..ޔާންޓޭ ވަގު ވެރިކަން ނަމަ މިހާރު އަހަރުން ތިޔަ ޖަހާގެން އަތަށް ގޮވާފަ އޮންނާނީ\nޖެނުއަރީ 17, 2021 22:07\nއިންޑިޔާއިންއުފެއްދިވެކްސިން އަމުދުންކަމުދާނެހެނެއް ހީއެއްނުވޭ!! ސަބަބަކީ އެމީހުންގެމަރުހަލާތައް ފުރިހަމަކުރަންޖެހޭމިންވަރާގާތަށްވެސް\nޖެނުއަރީ 17, 2021 21:49\nވެކްސިންގެ ވިޔަފާރިއަށް ދޮންމީހުން ފަތުރާ މާކެޓިން ޕުރޮޕެގެންޑާ ތިޔައީ. ދުނިޔެތެރޭ ކިތަންމެބޮޑު ދޮގުހަބަރެއް ފެތުރިއަސް ގިނަވާނީ އެވާހަކަ ގަބޫލުކުރާމީހުންކަން އެމީހުން ދަނޭ، ކަމުގެ އެކޮޅު މިކޮޅު ބަލާނީ ނިކަން މަދުބައެއް.\nޖެނުއަރީ 17, 2021 22:03\nތިއިންއެއްވެސްވެކްސިނަކަށް ފުރިހަމައިތުބާރުކުރާކަށްނުވާނެ !!\nސަބަބަކީ ތިޔައީބޮޑުވިޔަ ފާރިގަނޑެއް.\nކޮންމެބަޔަކުވެސްއުޅޭނީ އެބައެއްގެއެއްޗެއް މޮޅުކުރަން.. ތިއީދުނިޔޭގެއާދަ..\nޖެނުއަރީ 18, 2021 05:52\nފައިޒާ ބަޔޯ އިން އުފެއްދި ވެޖްސިން ނޯވޭގެ ބަޔަކަށް ދީގެން މަރުވެފަ އެބަތިބި އަނެއބަޔަކު އައި ސީ ޔޫ ގައި ފަރުވާދެމއ ޖެހުނު ސައިޑް އެފެކްޓް ހައިވެ\nޖެނުއަރީ 18, 2021 09:04\nޗައިނާއިން އެފެއްދީ އެންމެ ވެކްސިނެއް ނޫން. ޗައިނާގެ އެއް ކުންފުނިން ހެދު ވެޖްސިނެއް ތީ. ދެން ޗައިނާގެ އަނެއް ކުންފުނިނަ ހެދި ވެކްސިންގެ ދިފާއުވާ ޕަރސެންޓޭޖް އަކީ 90%


KGF Chapter2ge teaser dhahkaalaifi – Iru\nޝާޝާ· 10 ޖަނަވަރީ 2021\nމަޝްހޫރު ކަންނާޑާ ފިލްމު “ކޭޖީއެފް: ޗެޕްޓާ 2” ގެ ޓީޒާއެއް ދައްކާލައިފިއެވެ.\nނަމަވެސް ބޮލީވުޑްގެ ތަރިން ކަމަށްވާ ސަންޖޭ ދަތާއި ރަވީނާ ޓަންޑަން ވެސް މުހިއްމު ރޯލުތަކެއް ކުޅެފައިވާ މި ފިލްމު ރިލީޒްކުރާނެ ތާރީހެއް އަދިވެސް އިއުލާނެއް ނުކުރެއެވެ. މި ފިލްމުގައި ރަވީނާ ކުޅެފައި ވަނީ ބޮޑުވަޒީރެއްގެ ރޯލެވެ. އަދި ސަންޖޭ ފެންނާނީ ވަރަށް ތަފާތު ގޮތަކަށް ފިލްމުގެ ވިލަންގެ ރޯލުންނެވެ.\n“ކޭޖީއެފް: ޗެޕްޓާ 2” އަކީ 2018 ގައި ގެނެސްދިން “ކޭޖީއެފް: ޗެފްޓާ 1” ގެ ދެވަނަ ބައެވެ. ދެކުނު ފިލްމު އިންޑަސްޓްރީގެ މަޝްހޫރު އެކްޓަރު ޔާޝް ލީޑް ރޯލް ކުޅެފައިވާ ފިލްމުގެ އިތުރު ކާސްޓުންގެ ތެރޭގައި ޕްރަކާޝް ރާޖާއި ސްރިނިދީ ޝެޓީ ހިމެނެއެވެ.


China ge javvee laboratory dhuniye ah gennanee\nޗައިނާއިން ޓިއަންގޮންގް2 އަނބުރާ ގެނައުމުގެ މަސައްކަތް ވަނީ ފަށާފައި\nޖައްވުމުގައި ގާއިމްކޮށްފައިވާ ޗައިނާ ލެބޯޓަރީއެއް ކަމަށްވާ ޓިއަންގޮންގް2 އަނބުރާ ދުނިޔެއަށް ގެނައުމުގެ މަސައްކަތް ޗައިނާއިން ކުރަން ނިންމައިފި އެވެ.\nޓިއަންގޮންގް2 ލެބޯރެޓަރީ ޖައްވަށް ފޮނުވާފައިވަނީ 2016 ވަނަ އަހަރު އެވެ. މި ލެބޯޓަރީ ޗައިނާއިން ބޭނުން ކުރީ މެޑިސިން އާއި ޕިޒިކްސް އަދި ބައިލޮޖީގެ ތަހުލީލުތައް ކުރުމަށެވެ. އާންމު ގޮތެއްގައި ޖައްވުމުގައި ގާއިމްކޮށްފައިވާ ލެބޯރެޓަރީ އަދި ސެޓްލައިޓުތައް އަނބުރާ ދުނިޔެއަށް ގެންނައިރު އިރުގެ ހޫނުގެ ސަބަބުން އަލިފާން ރޯވެ އެވެ.\nޗައިނާ މޭންޑް ސްޕޭސް އިންޖީނިއަރިން އޮފީސް (ސީއެމްްއެސްއީއޯ) އިން ބުނީ ޓިއަންގޮންގް2 ދުނިޔެއަށް ގެންނާނީ ދިމާވެދާނެ ނުރައްކަލަކުން ސަލާމަތްކުރެވޭނެ ހުރިހާ ކަމެއް ފުރިހަމަ ކުރުމަށްފަހުގައި ކަމަށެވެ. ޓިއަންގޮންގް2 ދުނިޔެއަށް ގެންނަން ނިންމީ ޖައްވުގައި ކުރަން ނިންމާފައިވާ ހުރިހާ ތަހުލީލުތަކެއް ނިމުމުން ކަމަށް ސީއެމްްއެސްއީއޯ އިން ބުންޏެވެ.\nދެހާސް ބަވީސް ވަނަ އަހަރުގެ ނިޔަލަށް ޓިއަންގޮންގް2 ބޭނުން ކޮށްގެން މުޅިން އާ ލެބޯޓަރީއެއް އަޅައި ޖައްވީ ރޭހުގައި ވާދަވެރި ގައުމުތަކާއި ފައި ހަމަކުރާނެ ކަމަށް ސީއެމްްއެސްއީއޯ ވަނީ ބުނެފަ އެވެ. ޓިއަންގޮންގް އަކީ ޖައްވުމުގައި ގާއިމްކޮށްފައިވާ ޗައިނާގެ ދެވަނަ ލެބޯޓީ އެވެ. ފުރަތަމަ ލެބޯރެޓަރީ އަކީ ޓިއަންގޮންގް1 އެވެ.\nޖައްވީ ހޯދުންތަކުގައި ޗައިނާއަށް ވުރެ ކުރީގައި އުޅެނީ އެމެރިކާ އާއި ރަޝިއާ އެވެ. އިންޑިއާ އޮތީ ލިސްޓުގެ އެންމެ ފުލުގަ އެވެ. މި ހުރިހާ ގައުމުތަކުން ވެސް ދަނީ ޖައްވީ ހޯދުންތަކުގައި ވާދަވެރި ގައުމުތަށް ފަހަތަށް ޖައްސާލުމުގެ މަސައްކަތް ކުރަމުންނެވެ. އެގޮތުން އިންޑިއާއިން އަންނަ ހޯމަ ދުވަހު ހަނދަށް ޖައްވީ އުޅަނދެއް ފޮނުވަން ވަނީ ނިންމާފަ އެވެ.


Vaahaka: Vanhanaa2(Episode-01) - Vaguthu\nވާހަކަ: ވަންހަނާ2- ފުރަތަމަބައި\nއޭޕްރީލް 23 ވަނަ ދުވަހު ގެނެސްދިން ބައި\nދެވަނަ ސީޒަން – ހިތުގެ އެންމެ ފުނުގައި\nބާބު 01 - ލޯބިވިޔަސް.....\nމެންދުރުގެ ވަގުތަކީ ދުނިޔެ މައްޗަށް އަލިކަން އެންމެ ގަދައަށް ފެތުރިފައި އޮންނަ ވަގުތުކަމުގައި ވިޔަސް މިއަދުގެ މަންޒަރު މުޅިން ތަފާތެވެ. މިއަދު ފަޒާ ތެރޭގައި ވަނީ ތެތް ފިނިކަމެވެ. ޖެހެމުން ދިޔައީ ފިނި ވައިރޯޅިތަކެކެވެ. އުޑުމަތި ކަޅު ވިލާތަކުން ފުރާލައިފައި އޮތުމުން މުޅި ހިސާބަށް އަނދިރިކަން ފެތުރިފައިވެއެވެ. ދެންމެދެންމެ ވާރޭ ވެހިގެންފާނެހެން ވެސް ހީވެއެވެ. ނަމަވެސް މޫސުމަށް ބެލުމެއްނެތި ސުނޯހައުސް ގޯތި ތެރޭގައި ފުލުހުން ހަރަކާތްތެރިވަމުން ދިޔައެވެ. ގޯތީގެ އެކި ހިސާބުތަކުގައި ޓޭޕްތައް ދަމާފައިވާއިރު، ޚަބަރުދަބަރު ބެލުމަށް ބައިބަޔަށް މީހުންތައް އަންނަމުން ދިޔައެވެ. ގޭތެރޭ އެކި ހިސާބުތަކުގައި ވަގުތު އޮންލައިންގެ ނޫސްވެރިން ހަރަކާތްތެރިވަމުން ދާތީ ކޮންމެ ވެސް ބޮޑުކަމެއް ވެގެން އުޅޭކަން ޔަޤީންވެއެވެ.\nގޯތިތެރޭގައި ހުރި އުނދޯލީގައި އިށީނދެލައިގެން އިން ނިކާލް އިނީ ގަބުވެ، ހުއްޓުން އަރާފައެވެ. ގޯތި ތެރެއަށް އެއްވަމުން ދިޔަ ޕޮލިހުންނާއި ރަށު ރައްޔިތުން ދައްކާ ވާހަކަތައް އަޑު އެހުމުގެ ޝައުޤުވެރިކަމެއް އޭނާގެ ނެތެވެ. އެޔަށްވުރެ އެހިތަށް ކޮށްފައިވާ އަސަރު މާ ބޮޑެވެ. އޭނާގެ މޫނުމަތިން ފެންނަމުން ދިޔަ ބަނަކަން އުޑުމަތީގައިވާ ބަނަކަމާ ދާދި އެއްވަރެވެ. އެ މޫނުމަތިން އުފާވެރިކަމުގެ ކުޑަވެސް ލިސާނެއް ފެންނަން ނެތްއިރު، ދެލޮލުގައި ކަރުނަ ގިނައެވެ. ހިތާމަވެރިކަމުގެ ސާލެއް ހަށިގަނޑުގައި އޮޅާލައިގެން އިނދެ އޭނާ ހިތާމަކުރަމުން އެދަނީ ކޮންކަމަކައި ހެއްޔެވެ؟ ގެޔަށް ވަންނަމުން ދިޔަ ކޮންމެ މީހެއް ނިކާލަށް ބަލަމުން ދިޔައީ ސަބަބެއް ނެތިއެއް ނޫނެވެ. ލެއިން ތަތްތެޅިފައި އިން ނިކާލަށް އެމީހުން ހަމްދަރުދީވެއެވެ.\nކުއްލިއަކަށް ޖެހެމުން ދިޔަ ރޯޅިތައް ބާރުވެ ވިއްސާރަ ކަނި ޖަހަންފެށިއެވެ. ގޯތި ތެރެއަށް ޖަމާވަމުންދިޔަ މީހުންތައް މަދުވާން ފެށިއެވެ. ކޮންމެ މީހަކުވެސް ބެލީ އެންމެ އަވަސްވީ ގޮތަކަށް އެމީހެއްގެ ގެއާ ހަމައަށް ފޯރާތޯއެވެ. ވިދާލި ވިދުވަރަކާއެކު މުޅި ކައުނު އެކީ ދިއްލިގެން ދިޔަ ވަގުތު ޖެހި ބާރު ގުގުރީގެ އަޑާއެކު ކުއްލިއަކަށް ވަރަށް ބޯކޮށް ވާރޭ ވެހިގަތެވެ. މީހުންތައް ކޮޅުކޮޅު މައްޗަށް ދުވެގޮސް އޮބައިލިއެވެ. ނޫކުލައިގެ ޔުނީފޯމް ލައިގެން ތިބި ފުލުހުން ގޯތިތެރޭގައި ކުރަމުންދިޔަ މަސައްކަތް ހުއްޓާލިއެވެ. އެމީހުން ހިޔާވުމަށްޓަކައި ވަނީ ގޭ ތެރެއަށެވެ. ނިކާލް އޭރުވެސް އިނީ ގޯތި ތެރޭގައި ހުރި އުނދޯލީގައެވެ. މީހަކު ގޮވާލި އަޑު އިވުނެވެ. އެތެރެއަށް އައުމަށް އެދި އަތުން އިޝާރާތްކޮށްލިއެވެ. ނަމަވެސް ވެހެމުން ދިޔަ ބޯ ވާރޭ ތެރޭގައި ނިކާލް އިނީ ހަރަކާތް ހުއްޓިފައެވެ. އޭނާގެ ގައިގާ ހިރިލާނެ ވަރުވެސް ނެތެވެ.\nނިކާލް ދެއަތް އުފުލާލަމުން ދެއަތަށް ވަކިވަކިން ބަލާލިއެވެ. އަތުގައި ހިކިފައި ހުރި ލޭތައް ފެނާ އެކުވެ ގިރިގެން އޭނާގެ އަތުގެ މުލައްދަނޑިން ތިރިޔަށް އޮހޮރެމުން ގޮސް، އުޅަނބޮށި ކޮޅުން ފައިބަމުން ދިޔައެވެ. ލައިގެން ހުރި ހުދު ޓީޝާޓްގައި ގަނޑުވެފައި ހުރި ލޭގެ ނިޝާންތައް ވެސް ފޭދެންފެށިއެވެ. ލޭގެ ކުލަ ފަނޑުވިއެވެ. އެ ނިޝާންތައް ފަނޑުވަމުން ދިޔަ ނަމަވެސް ވީކަމެއް ނުވާކަމަކަށް ހެދިދާނެ ހެއްޔެވެ؟ ހަޤީޤަތް ބަދަލުކުރެވިދާނެ ހެއްޔެވެ؟ ނޫނެކެވެ. މި ދުނިޔެއާ ވަކިވާ އެއްވެސް ފުރާނައެއް އަނބުރާ މި ދުނިޔެއަކަށް ނާންނާނެއެވެ. ދުވަހަކު ވެސް ނާންނާނެއެވެ. އެ ހަޤީޤަތާއެކު ނިކާލް ދިރިއުޅުމައިގެން ކުރިޔަށްދާނީ ކިހިނެއް ހެއްޔެވެ؟ މާޒީއަށް އެނބުރި ދެވޭނެ ނަމައޭ ނިކާލްގެ ހިތަށް އެރިއެވެ. ވަކިވުމުގެ ކުރިން ހިތުން ރުހުމުން އަނގައިން ބުނެވުނު ނަމައެވެ. ކިތަންމެ ހިތްހަމަނުޖެހި ރުޅިއައި ނަމަވެސް "އޭނާ" ދެކެ ނިކާލް ލޯބިވެއެވެ. ހިތުގެ އެންމެ ފުންމިނުންނެވެ. ނަމަވެސް ދުވަހެއްގެ ކޮޅުން ވެސް ލޯބިވާ ވާހަކަ ބުނެލާނެ ފުރުޞަތެއް ނިކާލަކަށް ދެނެއް ނުލިބޭނެއެވެ. ވަގުތު ފާއިތުވެ އަބަދުގެ އަބަދަށް ނިކާލަށް އެވަނީ އެ ފުރުޞަތު ގެއްލިފައެވެ. "އޭނާ" އެވަނީ މި ފަނާވަނިވި ދުނިޔެއާ އަބަދުގެ އަބަދަށް އަލްވަދާޢު ކިޔާފައެވެ.\nދުނިޔެ ހިނގަނީ ތޮށަލި ދުޅައަށޭ މީހުން ބުނާތީ އަޑުއަހަމެވެ. އަޑިގަނޑަކަށްފަހު އުސްގަނޑެއް އަންނާނެ ބުނެ އުޅެއެވެ. ނަމަވެސް ނިހާގެ ހަޔާތުގައި އެ ބުނާ "އުސްގަނޑެއް" ކޮބައިހެއްޔެވެ؟ އަބަދުވެސް އޭނާއަށް ކުރިމަތިލާން ޖެހިފައި ވަނީ އަޑިގަނޑުތަކާއެވެ. އަނދިރިކަމާއި ބިރުވެރިކަމުން ފުރިގެންވާ ފުން ވަޅުގަނޑުތަކާއެވެ. ނިހާއަށް ބައްޕައެއްގެ ލޯބި އެންމެ ބޭނުންވީ ދުވަހު ބައްޕަ މިދުނިޔެއާ ވަކިވެގެން ދިޔައީ ކުއްލިމަރަކުންނެވެ. ބައްޕައެއްގެ ލޯބި އުނި ނުވާނެ ފަދައިން ނިހާ ބަލާ ބޮޑުކުރުމަށް މަންމަ އަތުކުރި އޮޅާލުމާއެކު ނުބައި ނުލަފާ ފިރިހެނެއްގެ ޝިކާރައަކަށް މަންމަވީއެވެ. އެކަމުން ސަލާމަތް ނުވެވިގެން އުޅެނިކޮށް މަންމަ މުޅި ރަށަށް ބަދުނާމުވިއެވެ. އެ ޖެހުނު ލަށްގަނޑާއެކު މި ދުނިޔެއިން މަންމަގެ ވަސް ވެސް ފޮހެލީއެވެ. މަންމަ އަމިއްލައަށް މަރުނުވާނެކަމަށް ޤަބޫލުކުރި މީހުން މަދެވެ. މަންމަ އަމިއްލައަށް މަރުވީ ނޫންކަން ސާބިތުވާ ވަރުގެ ހެކި ފެންނަން ހުރިއިރު ވެސް އެކަން ވަންހަނާ ކުރީއެވެ. މަންމަ މަރުވީ އަމިއްލައަށް ކަމުގައި ކަނޑައެޅިގެން ދިޔައީއެވެ. އެއީ ފައިސާގެ ދަހިވެތިކަމުގައި ބަޔަކު މީހުން ހިންގި ޖަރީމާއެކެވެ. ނިހާއަށް ހުރިހާ ހަޤީޤަތެއް ވެސް އެނގެއެވެ. މަންމަގެ މަރަށް އިންސާފު ހޯދައި ދިނުމަށް ނިހާ މަސައްކަތްކުރިއެވެ. ނަމަވެސް އެކަން ކާމިޔާބު ނުވުމުން ދިރިއުޅުމައިގެން ކުރިޔަށް ދިޔައީއެވެ. ދުވަސްތައް ފާއިތުވަމުން ގޮސް ނިހާ ޒުވާން ދުވަސް ވަރަށް އެޅިއިރު ހިތުގައި ލޯބީގެ ވިންދު ޖަހަންފެށިއެވެ. އެ ލޯބި ހާޞިލުކުރަން "މޮޔަ" ކަމެއް ވެސް ކުރެވުނެވެ. ސަޒާއެއްގެ ގޮތުން ނިހާއަށް ޖެހުނީ އިންތިހާއަށް ލޯބިވާ ފަރާތުގެ ނުރުހުމާއި ނަފްރަތާއި ކުރިމަތިލާށެވެ. ހުސް ހިތާމައެވެ. ހިތްދަތިކަމެވެ.\nނިހާއަކީ ހިތްވަރުގަދަ އަންހެނެކެވެ. ކިތަންމެ ހިތާމަޔަކާއި ވޭނެއްގައި އުޅެންޖެހުނު ނަމަވެސް ދުވަހަކު ވެސް އަމިއްލަ ނަފުސަށް ގެއްލުމެއްދޭކަށް އޭނާ ނުވިސްނައެވެ. ކުރިމަތިލާން ޖެހުނު ކޮންމެ އިމްތިޙާނަކާ ކުރިމަތިލަމުން ދިޔައީ ކެތްތެރިކަމާއެކުއެވެ. "ފެއިލް" ވިޔަސް ހިތްވަރު އެލުވައެއް ނުލައެވެ. އާ އަޒުމަކާއެކު އަލުން އެކަމާ ކުރިމަތިލައެވެ. އެގޮތުން ނިކާލަށް ވިސްނައި ދިނުމަށް އޭނާ ކެނޑިނޭޅި މަސައްކަތް ކުރިއެވެ. ނިކާލަށް ވެވިފައިވަނީ ސިހުރު ލޯބި ނޫންކަމުގައި ބުނެދިނެވެ. ނަމަވެސް ނިކާލްގެ ބޯހަރުކަމުން ނިހާ ދައްކާ ވާހަކަތައް ގިނަފަހަރު އަޑުއަހާކަށް ވެސް އޭނާ ބޭނުމެއް ނުވެއެވެ.\n"މަ ހަޤީޤަތުގައި ނިހާދެކެ ލޯތްބެއްނުވޭ. މީ ސިހުރު ލޯބި. މަށަށް ފާޑުފާޑުގެ އެއްޗެހި ކާންދީގެން މަގޭ ހިތް މިއޮތީ ބަދަލުކޮށްފައި. މަށަށް ހުރިހާ ހަޤީޤަތެއް އެނގޭއިރު ނިހާއަށް އިތުބާރު ކުރާނީ ކިހިނެއް؟ ތިވާހަކަތައް އަޑުއަހާކަށް ބޭނުމެއްނޫން. މަގޭ ކުރިމަތިން ދުރަށްދޭ. މަ ފެންނަ ހިސާބަށް ނައިސްފާނަންތަ؟" ނިކާލްގެ ފަރާތުން ލިބެމުން ދިޔައީ މިފަދަ ހަރުކަށި ޖަވާބުތަކެކެވެ. އެއިން ކޮންމެ ޖަވާބަކާއެކު ނިކާލްގެ އަޑުގައި ހުންނަ ނުރުހުމާއި ރުޅިވެރިކަމުގެ ރާގުގެ ސަބަބުން ނިހާގެ ހިތް ފިތިގެން ދެއެވެ. ދެލޮލުން ކަރުނަ ހިލުވާލައެވެ. ނަމަވެސް ނިހާ ހިތްވަރުކޮށްފައި ނިކާލަށް ވިސްނައިދިނުމުގައި ސާބިތުވެ ހުރެއެވެ. އެގޮތުގައި ދުވަސްތަކެއް ފާއިތުވެގެން ދިޔައިރު ވެސް ނިހާއަށް ކާމިޔާބު ނުލިބުން ނަމަވެސް ނިހާ އަދިވެސް އުންމީދު ކަނޑައެއް ނުލައެވެ. ނިކާލްގެ ދުލުން ކޮންމެފަދަ ޖަވާބެއް ލިބުނަސް، ނިހާދެކެ ނިކާލް ލޯބިވާކަން ނިހާއަށް ވަރަށް ރަނގަޅަށް އެނގެއެވެ.\nހުކުރު ދުވަހެއްގެ ހެނދުނުގެ ވަގުތެވެ. ދަންވަރުގެ ޑިއުޓީ ނިންމާފައި ފައިރޫޒްއާއެކު ނިހާއަށް ގެޔަށް އާދެވުނުއިރު ނުވައެއް ޖަހައިފިއެވެ. ފައިރޫޒް ސައިކަލު ގޭދޮރު މައްޗަށް މަޑުކޮށްލުމާއެކު ނިހާ ސައިކަލުން ފޭބުމަށްފަހު އަވަހަށް ގެޔަށް ވަނުމަށް ހިނގައިގަތެވެ.\n"ނިހާ." ފައިރޫޒް ގޮވާލި އަޑު އިވުމާއެކު ނިހާ ހުއްޓުނެވެ.\nފައިރޫޒްގެ ރާގު ހުރިގޮތުން ކުރަން އުޅުނު ސުވާލު ނިހާއަށް ރޭކާލިއެވެ. ފައިރޫޒް ބޭނުންވަނީ ވީހާވެސް އަވަހަކަށް ކާވެނިކުރާށެވެ. ކާވެނި ކުރާނެ ތާރީޚެއް ނިންމާށެވެ. އަދި ނިހާ ވިސްނުމަށްފަހު ތާރީޙް ކަނޑައެޅުމަށް ފައިރޫޒް ވަނީ އެދިފައެވެ. ނިހާ އެނބުރިލާފައި ފައިރޫޒަށް ކުޑަ ހިނިތުންވުމެއް ރައްދުކޮށްލިއިރު ހިތުގައި ވަނީ ނުތަނަވަސްކަމެވެ.\n"އަދި ކިހާ ދުވަހަކު އިންތިޒާރުކުރަން ޖެހޭނެތަ؟" ފައިރޫޒް އެހިއެވެ.\n"ނޭނގެ. އަދި އަވަހެއްނު." ނިހާ މަޑުމަޑުން ބުންޏެވެ.\nނިހާ ކާވެނި ކުރަން އެއްބަސްވީ ފައިރޫޒްދެކެ ވާ ލޯތްބެއްގެ ސަބަބުން ނޫންކަން ފައިރޫޒަށް އެނގެއެވެ. ނިހާ އޭނާދެކެ ލޯބި ނުވި ނަމަވެސް އެއީ މައްސަލައެއް ކަމަކަށް ފައިރޫޒް ނުދެކެވެ. ކާވެނީގެ ފަހުން އޭނާގެ ފަރާތުން އަޅާލުމާއި ލޯބި ލިބުމުން ނިހާގެ ހިތް ބަދަލު ވެދާނެކަމަށް އޭނާ އުންމީދުކުރެއެވެ. އޭނާ ކާވެނި އަވަސް ކުރުމަށް ބޭނުންވަނީ އެހެންވެއެވެ. އޭނާގެ ހައްޤަކަށް ނުވެ ގިނަ ދުވަސް ވެއްޖެނަމަ، ނިހާ ގެއްލިދާނެތީ ފައިރޫޒް ބިރުގަނެވެ. ފައިރޫޒަށް ނޭނގޭ ހަޤީޤަތަކީ ނިހާގެ ހިތަކީ މިހާރުވެސް އެހެން މީހެއްގެ ހައްޤެއް ކަމެވެ. ނިހާ އެހެން މީހަކުދެކެ ލޯބިވާ ކަމެކެވެ. ފައިރޫޒްއާ ކާވެނި ކުރުމަށް ނިހާ ބޭނުން ނުވާ ކަމެވެ.\n"އަހަރެން ބޭނުން ވަރަށް އަވަހަށް ކާވެނި ކުރަން. މިހެން ރައްޓެހިވެގެން އުޅުމަށްވުރެން އަވަހަށް ކާވެނިކުރުން ބުއްދިވެރީ. މާގިނަ ދުވަހު މިހެން އުޅުން ވެއްޖިއްޔާ މީހުން ފާޑުފާޑު ވާހަކަ ދައްކާނެ. އަހަރެންނަށް އިނގޭ ނިހާ ކާވެންޏަށް އެއްބަސްވީ ލޯބިވެގެން ނޫންކަން. މިއީ ދެމީހުން އެކަކު އަނެކަކުދެކެ ލޯބިވެގެން ހަމަޖެހުނު ކާވެންޏެއް ނޫންކަންވެސް އެނގޭ. ދެ ފަރާތުގެ އާއިލާއިން ކާވެނި ހަމަޖެއްސި ނަމަވެސް ނިހާ ކާވެންޏަށް އެއްބަސްވީ އަހަރެންގެ ކިބައިންވެސް ގަޔާވާ ސިފަތަކެއް ހުރީމަކަމަށް ޤަބޫލުކުރެވެނީ. ވީއިރު ކީއްވެގެން ކާވެނި ލަސްކުރަންވީ. އަވަހަށް ކާވެނި ކުރީމަ ނިހާއަށް އަހަރެންދެކެ ލޯބިވެވިދާނެ. ނިހާ އަހަރެންނާ އިންނަން ބޭނުންވޭ ދޯ؟ އާއިލާއާ ދެކޮޅު ހަދަން އުނދަގޫވެގެން އާނ ބަސް ބުނީތަ؟ އަނެއްކާ މި ހީވަނީ ރަނގަޅަށްތަ؟ ނިހާ އާނ ބަސް ބުނީ އަހަރެންނާ އިންނަން ބޭނުންވެގެންތަ؟" ފައިރޫޒު އޭނާގެ ހިތުގައިވާ އުދާސްތައް ބޭރުކުރަމުން ފުނިޖެހުނު ސުވާލުތައް އެއް ފައްޗަކަށް އަމުނާލިއެވެ.\nނިހާގެ ދެލޮލަށް ބަލަހައްޓައިގެން ފައިރޫޒް ހުރީ ނިހާ ދޭ ޖަވާބު އަޑު އަހާލާ ހިތުންނެވެ. ކާވެނިކުރަން ބޭނުންވާ ވާހަކަ ބުނެލާ އަޑު އިވުނަސް ފައިރޫޒްގެ ހިތަށް ހިތްހަމަޖެހުން ލިބޭނެއެވެ. ނިހާގެ ނިތްކުރި މަތިން ފާޅުވި ދާތިކިތައް އަތުގެ ނުފުށުން ފޮހެލަމުން ގަދަކަމުން ހިނިތުންވެލިއެވެ. ހާސްކަން ފޮރުވުމަށް މަސައްކަތް ކުރަމުން ނިހާ ބޯ ޖަހައިލިއެވެ.\n"ކޮންކަމަކަށް ތި ބޯ ޖަހައިލީ." ފައިރޫޒް ބޭނުންވީ ނިހާގެ އަޑު އަހާލާށެވެ.\n"ކާވެނިކުރަން." ދޮގުހެދުމަކީ އުނދަގޫކަމެއް ނަމަވެސް ނިހާ ހެދީ ދޮގެކެވެ. ނިކާލް ލިބުމުގެ ނަސީބު ނެތް ނަމަވެސް ފައިރޫޒްއާ ކާވެނިކުރާކަށް އޭނާ ބޭނުމެއް ނޫނެވެ. ނިހާ އެ ވާހަކަ ނުބުނެ ލަސްކުރަމުން ދަނީ ކޮން ބޭނުމަކު ހެއްޔެވެ؟ ނަޒީލްގެ ނުނިޔަތުން ސަލާމަތް ނުވެވިއްޖެނަމަ ފައިރޫޒްއާ އިނުމުގެ ވިސްނުމެއް ނިހާ ގެންގުޅުނު ދުވަސްތަކެއްވެސް ދިޔައެވެ. މިހާރު ނަޒީލްގެ ކިބައިން ސަލާމަތް ވެވިއްޖެއެވެ. އިބްރީސް ނެތި ދިޔުމަށްފަހު ނަޒީލް އުޅެނީ އިންޝާގެ އިތުބާރު ހޯދުމުގައި އަވަދިނެތިއެވެ. ފައިރޫޒްއާ ކާވެނި ކުރަން ބޭނުން ނުވާ ވާހަކަ ބުނާނެ ކިތަންމެ ފުރުޞަތެއް ނިހާއަށް ލިބުނެވެ. ނަމަވެސް ނިހާއަށް އެ ހިތްވަރު ނުލިބުނީ ކީއްވެގެން ހެއްޔެވެ؟\n"އަހަރެން ނިހާއާ އިންނަން ބޭނުންވީ ނިހާއާ ވަރަށް ގަޔާވާތީ. ނިހާގެ ސިފަތައް ކަމުދާތީ. މިހާރު ނިހާދެކެ ލޯބިވެސް ވެވިއްޖެ. އެހެންވީމަ އެހާ ގިނަދުވަހު އިންތިޒާރުގައި ނުހުރެވޭނެ އިނގޭ. ކެތްތެރިކަން ކޮޅު... ކޮޅުން ލައިގެން ހިނގައިދާނެ." ލާނެއް ހިނިތުންވުމަކާއެކު ފައިރޫޒް ސަމާސާކޮށްލިއެވެ.\nނިހާ ލަދުގަތްވަރުން މުޅި މޫނު ރަތްވެގެން ދިޔައެވެ. ނިހާއަށް ވީގޮތް ފެނިފައި ފައިރޫޒް ގާތަށް ހިނިއައެވެ.\n"އެއީ މަޖަލަކަށް އިނގޭ. ކިތަންމެ ދުވަހެއްވިޔަސް އިންތިޒާރުކޮށްފާނަން. ހަޤީޤަތުގައިވެސް ނިހާދެކެ ވަރަށް ލޯބި ވެވިއްޖެ." ފައިރޫޒް ވާހަކަ ދައްކަމުން ދިޔައީ ނިކަން ލޯބިންނެވެ.\nފައިރޫޒް ނިހާދެކެ އިންތިހާއަށް ލޯބިވާކަން ނިހާއަށް އެނގެއެވެ. އެ ފުން ދެލޮލުން ނިހާއަށް ލޯބި ފެނެއެވެ. ކާވެންޏާމެދު ފައިރޫޒް ފޮނި އުންމީދުތަކެއް ކުރެއެވެ. އެ އުންމީދުތައް ފުނޑުފުނޑު ކޮށްލަން ނިހާއަށް ނުކެރެނީއެވެ. ނިހާ ކާވެނިކުރަން ބޭނުންނުވާ ވާހަކަ ނުބުނެ ލަސްކުރަމުންދާ ސަބަބަކީ އެއީއެވެ. ފައިރޫޒަށް ކުރާ ގަދަރެއްގެ ބޮޑުކަމުން އެފަދަ މާތް ފިރިހެނެއްގެ ހިތުގައި ޖައްސާނެ ހިތްވަރެއް ނިހާއަކަށް ނުލިބެއެވެ. ނަމަވެސް ފޮނި އުންމީދު ތަކަކާއެކު ހިޔާލީ ދުނިޔެއެއްގައި ފައިރޫޒް ދިރިއުޅެމުން ދާތަން ބަލަހައްޓައިގެން ހުރުމަށް ނިހާއަށް އޮތީ ފަހެ ކޮން ހައްގެއް ހެއްޔެވެ؟\n"ނިހާ ވިސްނާލާފައި ކޮންމެވެސް ތާރީޚެއް ނިންމާ. އަހަރެން މި ބުނީ އަންނަ ހަފުތާގެ ތާރީޚެއް ބުނާކަށް ނޫނެއްނު. މަހެއް ވަރު ލަސްކުރިޔަސް ހަމަ އޯކޭ. ބޭނުންވަނީ ތާރީޚް. އޭރުން ބައްޕަމެން ގާތުގައިވެސް ބުނެވޭނީ. އެމީހުން އެ ތިބެނީ އަހަރުމެން ގޮތެއް ނުނިންމައިގެން ލަސްވެފަ. ނިހާ ގޮތެއް ނުނިންމާ ލަސްކުރަންޏާ ބައްޕައާއި އިލްހާމްބެ ތާރީޚެއް ކަނޑައަޅާކަށް ވެސް ފަހަކަށް ނުޖެހޭނެ. އޭރުން ދެން މަށަށް ކުރެވޭނެ އެއްވެސް ކަމެއް ނޯންނާނެ އިނގޭ. އެހެންވީމަ ޖަވާބެއް ވަރަށް އަވަހަށް ބޭނުން"\nފައިރޫޒް އެތަނުން ދިޔައީ ކާވެންޏަށް ތާރީޚެއް ކަނޑައެޅުމަށް ނިހާ ގާތު ތަކުރާރުކޮށް އެދުމަށްފަހުގައެވެ. ފައިރޫޒް އެބުނީކީ މުޅިޔަކުން ދޮގު ވާހަކައެއް ނޫނެވެ. ކާވެނި ކުރާނެ ވަކި ތާރީޚެއް ނުނިންމާ ހުއްޓައި އިލްހާމް އެކަންވެސް ހަމަޖައްސަފާނެއެވެ. މިހާރު ޞަފިއްޔާވެސް އުޅެނީ ނިހާގެ ކާވެނި ލަސްވެގެންނެވެ. ސިހުރު ހެދިކަން އެނގުނު ހިސާބުން ނިހާ އެގެއިން ފޮނުވާލުމަށް އެންމެ ބޮޑަށް ބާރު އަޅާ އެކަކަކީ ޞަފިއްޔާއެވެ. އޭނާއަށް ނިކާލްގެ މާފު ނުލިބި ލަސްވަނީ ވެސް ޞަފިއްޔާގެ ސަބަބުންނޭ ނިހާގެ ހިތަށް އަރައެވެ. ނިހާއަކީ ވިޔާނުދާ ކުއްޖެއް ކަމަށް ނިކާލަށް ޞަފިއްޔާ ވިސްނައިދެނީ ކަންނޭގެއެވެ.\nނިހާއަށް ކުރެވެމުން ދިޔަ ހިޔާލުތަކުގެ ސަބަބުން ގޯތި ތެރެއަށް ވަދެގެން ދިޔައިރު ބޮލު ތެރޭގައި ނުފިލާ ރިހުމެއް ހުއްޓެވެ. ފައިރޫޒް ގާތުގައި ތެދު ހާމަ ނުކުރެވުނީތީ އޭނާ ދެރަވިއެވެ. ފައިރޫޒަށް ހުރިހާ ހަޤީޤަތެއް ކިޔާދެވުނު ނަމައޭ ނިހާގެ ހިތަށް އެރިއެވެ. އޭރުންވެސް ވިސްނާ ފިކުރު ކުރަންޖެހޭ ކަންތައްތަކުން އެއްކަމެއް އުނިވާނެ ނޫން ހެއްޔެވެ؟ ނިކާލް އޭނާއާއެކު ހުރިނަމަ މިހާރު ހުރިހާކަމެއް ހަމަޔަކަށް އެޅުނީސްކަން ޔަޤީނެވެ. ގޯތީގެ ދެކުނު ފަރާތުގައި ހަތަރު ފަރާތުން ބިއްލޫރި ޖަހައި މަތި ހިޔާކޮށްފައި ހުންނަ ޖިމްގައި ނިކާލް ހަރަކާތްތެރިވަމުން ދިޔަ މަންޒަރު ނިހާއަށް ފެނުނެވެ. ގޭތެރެއިން އިތުރުމީހަކު ފެންނަން ހުރިތޯ ބަލާލުމަށްފަހު އެއްވެސް މީހަކު ފެންނަން ނެތުމުން ނިހާ އެ ދިމާއަށް ހިނގައިގަތެވެ.\nކަސްރަތުކުރުމާއި ދުރުގައި ދުވަސްތަކެއް އުޅުމަށްފަހު ނިކާލް ޖިމްގެ ބޭނުންކުރަން ފެށީ މާ ބޮޑަށް ފިކުރު ކުރެވެން ފެށުމުންނެވެ. ނިހާއާ މެދު ވިސްނައި ބޯ ގޮއްވަން ބޭނުން ނުވާތީއެވެ. ނިކާލަކީ ވަޒީފާ އަދާކުރާ މީހަކަށް ނުވާތީ ގިނަ ވަގުތު ކަމެއްނެތިފައި ހުންނަން ޖެހުމުން ކުރެވޭ ފިކުރުތައް ގިނަވެއެވެ. ނަމަވެސް އޭނާ ޖިމަށް އައުމަކުން މުޅިޔަކުން އެހިޔާލުތަކާ ދުރުވެވޭ ގޮތެއް ނުވިއެވެ. އެއްލި ކަޅިއަކުން ނިހާ އަންނަތަން ފެނުމާއެކު ނިކާލްގެ ހިތުވިންދު އަވަސްވެލިއެވެ. ނިކާލް އަވަސް އަވަހަށް ނިހާ ނުފެންނަކަމަށް ހަދާލަމުން ތުނބުން ފުމެންފެށިއެވެ. ހެޑްސެޓް ދެކަންފަތަށް ޖަހާލަމުން ލަވަޔެއް ޖަހާލިއެވެ. ދުވާ މެޝިނުމަތީގައި މަޑު ދުވެލީގައި ދުވަން ފެށިއެވެ. އޭނާ އިރުއިރު ކޮޅާ ވައްކަޅިން ނިހާ ކޮބައިތޯ ބަލާލައެވެ. ނިހާ މަޑު ހިނގުމެއްގައި އައިސް ބިއްލޫރި ދޮރުފަތް ހުޅުވާލައިފައި އެތެރެއަށް ވަނެވެ. ނިކާލްގެ ފަހަތުގައި ހުރި ބެންޗު މަތީގައި ނިހާ އިށީނެވެ. ދުވެލި ހަލުވިކޮށްލަމުން ނިކާލް ބާރަށް ދުވަން ފެށިއެވެ. ކުރިމަތީގައި ހުރި ލޯގަނޑުން ހިނިތުންވެފައި އިން ނިހާ ފެންނަމުން ދާތީ ނިކާލަށް އުނދަގޫވިއެވެ. ނިހާ އައިސް އޭނާ ފެންނަ ހިސާބުގައި އެ އިންނަނީ ޖެއްސުންކުރަން ވެގެންހެން ހީވިއެވެ. އޭނާ ފެންނަ ހިސާބަށް ނައުމަށް ތަކުރާރުކޮށް ބުނުމުންވެސް އައިސް އެ އިންނަނީ ޖެއްސުންކުރުން ނޫން އިތުރު ކޮން ބޭނުމެއް އޮވެގެން ހެއްޔެވެ؟ ނިކާލް ރުޅި ގަދަވާގޮތްވުމުން މެޝިނު ހުއްޓާލުމަށްފަހު ނިހާއަށް ކަޅިއަޅާލިއެވެ.\nނިހާ ކަޅި ޖަހާނުލައި ނިކާލަށް ބަލަން އިނެވެ. ފަލަމަސް ގަނޑުގެ މެދަކާ ހަމައަށް ބާރުކޮށް ހުރި ކުރު ސޯޓަކާއި ގަޔަށް ދޫ ބެނިޔަމްގައި ނިކާލް ފެންނަނީ ނިކަން ނަލަކޮށެވެ. އޭނާގެ މުޅިގައިން ލޮނު ދާހިއްލުވާ ލައިފައި ހުރިއިރު މޫނުމަތީގެ އެކި ހިސާބުތަކުގައި ދާތިކިތައް ވިދަމުން ދިޔައެވެ. އަބަދުވެސް ތުނިކޮށް ބަހައްޓައިފައި ހުންނަ ތުނބުޅި ދިގުވެފައި ހުރުމުން ރީތިވުމަށް ސަމާލުކަން ނުދޭ މިންވަރު ހާމަވެއެވެ. ނަމަވެސް ނިހާއަށް ނިކާލް ވަރަށް ފުރިހަމައެވެ. ރީއްޗެވެ. ޝައުޤުވެރިކަމާއެކު ނިކާލަށް ބަލަން އިން ނިހާގެ ހިތަށް އަރަމުން ދިޔައެވެ. ނިކާލް ގޮސް ތުވާލި ކޮޅު ނަގައި މޫނުމަތީގައިވާ ދާތިކިތައް ފޮހެލިއެވެ. ނިހާ ފެންނަ ކަމަށްވެސް ނުހަދާ ފެންފުޅި ނަގާ ތުމުގައި ޖަހައިގެން ހުރެ ބޭރަށް ނުކުތެވެ. ފަހަތުން ނިހާ ވެސް ބޭރަށް ނުކުތެވެ. ނިކާލަށް ގޮވައިލިއެވެ.\nކަންފަތަށް ޖަހާފައިހުރި ހެޑްސެޓުން އިވެމުން ދިޔަ އިނގިރޭސި ލަވައިގެ އަޑުގަދަ ނަމަވެސް ނިހާގެ އަޑު ނިކާލަށް ސާފުކޮށް އިވުނެވެ. ނިކާލް ވަގުތުން ހުއްޓުނުއިރު އެވަގުތުގެ އިންތިޒާރުގައި ހުރިހެން ހީވިއެވެ. ނިހާ އެދުނީ ވާހަކައެއް ދައްކާލުމަށް މަޑުކޮށްލުމަށެވެ.\n"ނިހާ މިހާރު ތި ވާހަކަތައް ކިތަންމެ ފަހަރަކު ދައްކައިފީމެއްނު. ކިތަންމެ ވަރަކަށް ތި ވާހަކަތައް ދެއްކި ނަމަވެސް މަގޭ ވިސްނުމެއް ބަދަލެއް ނުވާނެ. ހަޤީޤަތެއް ބަދަލެއް ނުވާނެ. ނުވެސް ކުރެވޭނެ. ކުޑައިރުންސުރެ އެންމެ ގާތް އެކުވެރިޔެއް ގޮތުގައި ހުރެ ނިހާ މަށަށް ސިހުރު ނުހަދާކަމަކަށް ވެސް ނުވާނެ." ނިކާލް ފަހަތަށް އެނބުރި ބަލާވެސްނުލާ ހުރެ ބުންޏެވެ.\n"އެ ވާހަކައެއް ނޫން." ނިހާ އައިސް ނިކާލްގެ ގާތުގައި ހުއްޓުނެވެ.\n"ދެން ކޮން ވާހަކައެއް." ނިކާލް ފަރުވާކުޑަ ގޮތަކަށް އެހިއެވެ. އެހެނަސް ލަވައިގެ އަޑު މަޑުކޮށްލަމުން ނިހާގެ ވާހަކަތައް އަޑު އެހުމަށް ސަމާލުވެލި ގޮތުން ނިކާލް ހުރީ އެ ވާހަކަ އަޑު އަހާހިތުންކަން އެނގުނެވެ.\n"ފައިރޫޒް ބޭނުންވޭ ވަރަށް އަވަހަށް ކާވެނިކުރަން." ނިހާ ބުންޏެވެ. "މަށަކަށް ނުކެރުނު ކާވެނިކުރަން ބޭނުންނުވާ ވާހަކަ ބުނާކަށް. އަހަރެން ކިހިނެއް ހަދަންވީ. އަހަރެން..."\n"ދެން ތިކަމުގަ މަށަށް ކީއްކުރެވޭނީ؟" ނިހާ ދައްކަމުން ދިޔަ ވާހަކަ ހުއްޓުވަމުން ނިކާލް ބުނެލިއެވެ. ނިކާލަށް އެވާހަކަތައް އަޑުއަހަން އުނދަގޫވިހެން ނިހާއަށް ހީވިއެވެ.\n"އަންނަ ހަފުތާގައި ކާވެނިކުރަން ބޭނުންވާ ވާހަކަ ބުނަންވީތަ؟" ނިހާ ބޭނުންވީ ނިކާލްގެ ހިތަށް އުނދަގޫ ކުރާށެވެ. ނިކާލް އެ ކާވެންޏާ އުޒުރުވެރިވެ އެއްޗެއް ބުނެލާ އަޑު އަހާލާށެވެ. ނިކާލަށް ނިހާއާ ނުލާ ނޫޅެވޭނެކަން ވިސްނައިދޭށެވެ. ލޯބިވާ މީހަކު އެހެން މީހެއްގެ ހައްޤަކަށް ވުމަކީ އެކެއްގެ ހިތަށްވެސް ކެތްވާނެކަމެއް ނޫނެވެ. ނިކާލް ގޮތް ދޫކޮށްފައި ހަތިޔާރު ބަހައްޓާނެނަމަ ކޮންފަދަ ހެއްޔެވެ؟\nނިހާ ކާވެނީގެ ވާހަކަ ދެއްކި މަޤުޞަދު ނިކާލަށް ވިސްނުނެވެ. އޭނާ ދެބުމަ ގޮށްޖަހާލަމުން ނިހާއަށް ބަލާލީ ޖަޒުބާތުތައް ފޮރުވަމުންނެވެ.\n"ތިކަން ލަސްކުރާނެ ކަމެއްނެތް. އަވަހަށް ކާވެނިކޮށްގެން މިގެއިންދޭ. ފަށްފަށުން މަރުހަބާ." ނިކާލްގެ ހިތް ނިހާގެ ލޯތްބަށް އެދުނު ނަމަވެސް އޭނާ ހުރީ ގޮތްދޫކުރާ ގޮތަކަށް ނޫނެވެ.\nނިހާ ހައިރާންވިއެވެ. އިތުރަށް ބުނާނެ އެއްޗެއް ނޭގިފައި ހުރެވުނެވެ.\n"ކިހިނެއްވީ؟" ނިކާލް އެއްމިޔަކަނުން ހީލީ ގަސްތުގައެވެ. "ނިހާ ކޮންމެ އެއްޗެއް ކިޔަސް މަ ތި ކާވެންޏެއް ނުހުއްޓުވާނަން. އެހެންނޫނަސް ތި ކާވެންޏަށް އެއްބަސްވީ ވެސް މަގޭ ކައިރީ އަހާފައެއް ނޫނެއްނު. ކާވެނި ކުރާނެ ތާރީޚް މަގޭ ކައިރީ އެހުމުގެ މާނައެއް ނެތް. ނިހާ ކޮންމެ ތާރީޚެއްގައި ކާވެނިކުރިޔަސް މަށަށް ހެޔޮ. ބޮޑަށް ރަނގަޅީ ވީހާވެސް އަވަހަކަށް ކާވެނިކޮށްގެން ދިޔައިއްޔާ. އޭރުން ކަންނޭގެ މަށަށްވެސް ހަމަޖެހުމެއް ލިބޭނީ."\n"ނިކާލް މަދެކެ ހަމަ އެހާ ފޫހިވޭތަ؟" ނިހާއަށް ރޮވޭ ގޮތްވިއެވެ. "ތިހާ ބޮޑަށް ތި ބަދަލުވީ ކީއްވެގެން؟ އަހަރެން ސިހުރު ހެދުމަށް މަސައްކަތްކުރީމަތަ؟ އެވަރުގެ ކަމަކަށް ތިހާވަރު ކުރާކަށް ނުވާނެ. އަހަރެންގެ ކުށް ޤަބޫލުކޮށްފަ އެތައް ފަހަރަކު މައާފަށް ވެސް އެދެފިން. އެއްވެސް އެއްޗެއް ކާން ނުދޭކަމަށް ވެސް އެތައް ފަހަރަކު ބުނެފިން. ޤަބޫލުނުކުރަނީ ކީއްވެގެންތަ؟"\nނިހާގެ ދެލޮލަށް ޖަމާވަމުންދިޔަ ކަރުނަތައް ފެނުމާއެކު ނިކާލް ދުރު ބަލާލިއެވެ.\n"އެވަރު ކަމެކޭ؟ ނިހާއަށް ތިކިޔޭ އެއްޗެއް އެބަ އެނގޭތަ؟ އެވަރު ކަމެކޭ ތިބުނީ ސިހުރުގެ ކުޅިގަނޑު ނިހާއަށް ފެނުނުލެއް އަދިވެސް ކުޑައީތަ؟ މީހަކު މަރާލާފަ އައިސް ވެސް ބުނަންވީނު އެވަރުކަމެކޭ. ތި ސުވާލު ތިކުރީ ޖަވާބު ނޭނގިގެނެނެއް ނޫން. ހަގީގަތަކީ މިހާރު މަށަށް ނިހާއަށް އެއްވެސް ވަރަކަށް އިތުބާރު ނުކުރެވޭކަން. ސާފުވެއްޖެ؟" ހަރުކަށި ރާގެއްގައި ވާހަކަ ދައްކަމުން ނިކާލް އަރިމަތީ ހުރި ބިއްލޫރި ފާރުގައި އަތް ވިއްދާލިއެވެ.\n"އަހަރެން ނިކާލްގެ އިތުބާރު ހޯދަން ކުރަންވީ ކޮންކަމެއް؟ ނިކާލް ބުނި ކޮންމެ ކަމެއްވެސް ކުރަން އަހަރެން މިހުރީ ތައްޔާރަށް." ނިހާގެ އަޑު ހުރީ ކުރަކިވެފައެވެ.\n"ގެއްލިއްޖެ އިތުބާރަކީ އަނބުރާ ހޯދޭނެ އެއްޗެއްނޫން. މަ ބުނާ ގޮތެއް ހަދަން ހުރިއްޔާ ނިހާ ވީހާވެސް އަވަހަކަށް ފައިރޫޒްއާ އިނދޭ. މީސް މީހުންނަށް ކުރާ ވަޢުދަކީ ކުޅޭ ކުޅިވަރަކަށް ނުހަދާ ފައިރޫޒަށްވީ ވަޢުދު ފުއްދޭތޯ ބަލާ. އޭރުން ހަމަ ގައިމުވެސް ނިހާއަށް ހަޔާތުގައި ކޮންމެސް އެކަކަށް ވަފާތެރިވެވުނީނު." ނިކާލް ޖަވާބު ދެމުންދާލެއް ހަލުވިކަމުން ހިތަށް އަސަރެއް ކުރާ ހެނެއް ހިޔެއްނުވެއެވެ. ނިހާ ދައްކާ ވާހަކަތައް އަޑުއެހުމަށް އެތަނުގައި ހުންނާކަށް ނިކާލް ބޭނުމެއް ނުވިއެވެ. ދުރު ފިޔަވަޅުތަކެއް އަޅަމުން ނިކާލް ގޮސް ގެޔަށް ވަން މަންޒަރު ނިހާގެ ފުސްވެފައިވާ ދެލޮލުން ބަލަން ހުއްޓެވެ.\nނިހާ އެންމެ ބޮޑަށް ދެރަވީ ފައިރޫޒްއާ އިނުމަށް ނިކާލް ބުނުމުންނެވެ. އެކަމުން ނިހާއަށް ދޭހަވީ ދުވަހެއްގެ ކޮޅުންވެސް ނިކާލް އޭނާއަށް މާފުކުރަން ބޭނުން ނުވާކަމެވެ. ނިކާލްގެ ނަޒަރުގައި ނިހާއަކީ ކުށްވެރިއެކެވެ. ބޭވަފާތެރިއެކެވެ. ނިކާލްގެ ހިތް ފުނޑުފުނޑު ކޮށްލި ހިޔާނާތްތެރިއެކެވެ. އޭނާއަކީ ބަދުނަސީބުވެރިއެކެވެ. އެއްވެސް މީހެއްގެ ލޯބި ލިބުން އޭނާގެ ތަޤުދީރުގައި ލިޔެވިފައި ނުވަނީ ކަންނޭގެއެވެ. ނިކާލްގެ އިތުބާރު ހޯދުމަށް ކުރެވޭނެ ކަމެއްނެތެވެ. ނިކާލް ނިހާ ދެކެ ވަނީ ސިހުރު ލޯބިނޫންކަމަށް ޤަބޫލުކުރާނެ ނަމައެވެ. ނިހާގެ ދެލޮލަށް އިހުނަށްވުރެ ގިނައިން ކަރުނަތައް ޖަމާވިއެވެ. ދެލޮލަށް ކެތް ނުވާވަރަށް ކަރުނަތައް ބަރާވިއެވެ. އެޔާއެކު ކޯތާފަތް މައްޗަށް ކަރުނަތައް ފައިބަން ފެށުމާއެކު ނިހާ ކަރުނަތައް ފޮހެން މަސައްކަތްކުރިއެވެ. ކަރުނަތައް ހިފެހެއްޓުން އުނދަގޫކަމަކަށް ވިއެވެ. ގިސްލުމުގެ އަޑު ގަދަވާން ފެށުމުން ދެއަތުން އަނގަމަތީ އަތް އަޅާލަމުން ކައިރީގައި ހުރި ގޮނޑިއަށް އޭނާ ޖެހިގަތެވެ.\nނިކާލް ކުޑަދޮރު ކައިރީގައި ހުރެގެން ސިއްރުން ނިހާއަށް ބެލިއެވެ. ނިހާ ގިސްލަމުން ކަރުނަ ފޮހެމުން ދިޔަ މަންޒަރު ފެނުމުން ނިކާލްގެ ދެލޮލަށް ކަރުނަ ގިނަވިއެވެ. ނިހާގެ ހާލަށް ހަމްދަރުދީވެވުނެވެ. ނިކާލްގެ ދުލުން ކޮންމެ އެއްޗެއް ބުނި ނަމަވެސް އޭނާ ނިހާދެކެ ލޯބިވެއެވެ. ނިހާ ސިހުރުހަދާފައި އެއްޗެއް ކާން ނުދެމޭ ބުނާ ބުނުމަށް، ބައެއް ފަހަރަށް ނިކާލަށް އިތުބާރު ކުރެވެއެވެ. ނިހާ ބުނާ ވާހަކަތަކުގެ ތެދުކަން އެ ދެލޮލުން ހާމަވެއެވެ. އެޔާއެކު ނިހާ ދޮގެއް ނުހަދާނެކަމަށް އޭނާގެ ސިކުނޑި ވިސްނައިދެއެވެ. އޭނާ ނިހާދެކެ ވަނީ ސިހުރުގެ ބާރުން އުފަންވެފައިވާ ލޯތްބެއް ނޫންކަމުގައި ހިތްވެސް ބުނަމުން ދެއެވެ. ނަމަވެސް ތަވީދުގެ ހަޤީޤަތް ނިހާ ފޮރުވުމަށް ކުޅުނު ޑްރާމާ ހަނދާންވުމާއެކު ހިޔާލު ބަދަލުވަނީއެވެ. އިތުބާރުކުރަން އުނދަގޫވަނީއެވެ. ނިހާ ދައްކާ ވާހަކަތައް ޤަބޫލުކުރަން ސިކުނޑި ދެކޮޅު ހަދަނީއެވެ. އެދުވަހު ވެސް ނިހާ ހާދަހާ ވަރަކަށް ކަރުނަ ބާލަމުން ރުޔެވެ. ނަމަވެސް އެ ކަރުނަތައް އެންމެ ފަހުވަގުތު ވީ އަސްލެއްނެތް އެއްޗަކަށެވެ.\n"ނިހާ ސިހުރުހަދަން އުޅުނުކަމަށް އެއްބަސްވަނީ ކީއްވެގެންބާ؟" އެއީ ނިކާލްގެ ހިތުގައި އުފެދިފައިވާ ސުވާލެކެވެ.\nކޮނޑުމަތީގައި މީހަކު އަތް ބާއްވާލުމާއެކު ނިކާލް ސިހުނެވެ. އޭނާ އަވަސް އަވަހަށް އެސްފިޔަ ޖަހާލަމުން ކަރުނަތައް ހިންދާލިއެވެ. ތުންފަތް މައްޗަށް ހިނިތުންވުމެއް ވެރިކޮށްލަމުން އެނބުރި ބަލާލިއިރު ހުރީ މަންމައެވެ. ނިކާލްގެ ހިނިތުންވުން ފުޅާވެގެން ދިޔައެވެ.\n"ކޮން ކަމެއް މަންމައަށް ފޮރުވަން ތި ހިނިތުންވަނީ." ޞަފިއްޔާ ކުޑަދޮރުން ބޭރު ބަލާލަމުން ވާހަކަ ދެއްކިއެވެ. "މަންމައަށް ތިހެން އޮޅުވައިނުލެވޭނެ. ދަރިފުޅު ފިކުރު ކުރާވަރު މަންމައަށް އެނގޭ."\nނިކާލްގެ ހިނިތުންވުން ފިލައިގޮސް މޫނުގެ ކުލަ އޮއްސުނެވެ. މަންމައަށް ހަޤީޤަތް އެނގޭއިރު މަސްނޫއީ ހިނިތުންވުމެއް ދެއްކުމުގެ މާނައެއް ނެތެވެ.\n"މަންމާ. ހަމަހިތަށް އަރަނީ ނިހާ އެ ހަދަނީ ދޮގެއްނޫނޭ." ނިކާލް މާޔޫސްވެފައި ހުރެ ބުންޏެވެ. "ނިހާ ދޮގު ހަދަން ބޭނުންވާނަމަ ސިހުރު ހަދަން އުޅުނުކަމަށް އެއްބަސްވާންވީ ކީއްވެގެން. އޭނަ ފާޅުގައި އެއްބަސްވޭ ސިހުރުހަދަން އުޅުނުކަމަށް. އެއްބަސްނުވަނީ އަހަރެންނަށް އެއްޗެއް ކާންދިންކަމަށް."\nނިކާލްގެ ވިސްނުން ބަދަލުވާން އުޅޭހެން ހީވުމުން ޞަފިއްޔާ ކަންބޮޑުވިއެވެ. އިރެއްގައި ނިހާއާ ނިކާލްގެ ގުޅުމަށް ޞަފިއްޔާ ރުހުނަސް މިއަދު އެދެމީހުން ގުޅޭކަށް އޭނާ ބޭނުމެއް ނޫނެވެ. ނިހާގެ ކޮޓަރިއަށް ފިރިހެނަކު ވެއްދިކަން އެނގުނު ހިސާބުން ޞަފިއްޔާގެ ވިސްނުންވަނީ ބަދަލުވެފައެވެ. ނިހާ ސިހުރު ހަދައިގެން ނިކާލް އެ މަޅީގައި ޖައްސަން އުޅުނީތީ ޞަފިއްޔާގެ ހިތްވަނީ ނިހާގެ މައްޗަށް ކަޅުވެފައެވެ.\n"ދަރިފުޅާ. ސިކުނޑިން ވިސްނާ." ޞަފިއްޔާ ވިސްނައިދޭ ކަހަލަ ރާގެއްގައި ބުންޏެވެ. "ތަވީދުގެ ހަޤީޤަތް ފަޅާއަރާފައި އޮތީމަ ސިހުރު ނުހަދަމޭ ނިހާ ނުބުނާނެދޯ؟ އެހެންވީމަ މަޖުބޫރުވެގެން އެއްބަސްވަނީ އެ. މަންމައަށް ވިސްނޭ ދަރިފުޅަށް އުނދަގޫވާނެވަރު. ކެތްކުރަން އުނދަގޫވިޔަސް ދަރިފުޅު ޖެހޭނެ ކެތްތެރިވާން. ދަރިފުޅު ތިވާ ލޯބި އޮންނާނީ ދުވަސްކޮޅެއްގައިކަން ހަނދާނުގައި ބަހައްޓާތި. ސިހުރުގެ ބާރުން އުފެދޭ ލޯތްބެއް މާ ގިނަ ދުވަހަކު ދެމިއެއް ނޯންނާނެ. އެހެންވީމަ ދުވަސްކޮޅަކުން ދަރިފުޅު ހަމަޔަކަށް އެޅިދާނެ. ތި ލޯބި ހިތުން ފޮހެވިގެން ހިނގައިދާނެ. ދަރިފުޅު ވިސްނަންވީ ސިކުނޑިން. ހިތަކުން ނޫން."\nދުވަހަކުވެސް ނިކާލްގެ ހިތުން ލޯބި ފިލައިގެން ނުގޮސްފިނަމަ ދެންވާނީ ކިހިނެއް ހެއްޔެވެ؟ އޭނާ ނިހާދެކެ އެވާ ލޯތްބަކީ ހަޤީޤީ ލޯބިކަން އެނގޭއިރު ނިހާ އެހެން މީހެއްގެ ހައްޤަކަށްވެއްޖެނަމަ ދެން ހަދާނީ ކިހިނެއް ހެއްޔެވެ؟ އޭރުން އޮންނާނީ މާބޮޑަށް ލަސްވެ ވަގުތު ފާއިތުވެފައެވެ. ނިކާލް އެހެން ހިތަށް އަރާފައި ބިރުގަތެވެ. އޭރުން މުޅި އުމުރަށް އޭނާއަށް ޖެހޭނީ ހިތާމަކުރާށެވެ.\nބާބު 02 - ދަންމަޅި\nބިރުވެރި ހުވަފެނެއް ފެނިގެން ސިހިފައި ނަޒީލަށް ހޭލެވުނެވެ. ކޮޓަރި ތެރެއިން ފެނުނު އަނދިކަމުން އޭނާ އިތުރަށް ބިރުގަތެވެ. އަނދިރިކަން ދެލޮލަށް ހޭނިލުމާއެކު އެނދު ކައިރީގައި މީހަކު ކޮޅަށް ހުރިހެން ނަޒީލަށް ހީވިއެވެ. ދެލޯ އުނގުޅާލަމުން އޭނާ އިންޝާއަށް ގޮވާލީ އެނދުގައި އިންޝާ ނެތްކަން އެނގުމުންނެވެ. އެޔާއެކު އޭނާގެ ނިތްކުރި މަތީގައި އެއްޗަކުން ޖެހުމާއެކު ވީތަދުން ބުރާންތިވެގެން ދިޔައެވެ. އޭނާގެ މަޑުމަޑު ހަޅޭކުގެ އަޑާއެކު ބާރަށް ނިތްކުރިމަތީ އަތް ޖައްސާލެވުނުއިރު ދުނިޔެ އެނބުރެމުންދާ ކަހަލަ އިޙްސާސެއް ކުރެވުނެވެ. މޫނުމަތިން ކުދި ކޮކާ ބުރަންފެށިއެވެ. އޭނާ ދެލޯ ހުޅުވަން މަސައްކަތްކުރި ނަމަވެސް މަޑުމަޑުން ދެލޯ މެރެމުން ގޮސް މެރުނެވެ.\nނަޒީލަށް ހެނދުނު ހޭލެވުނުއިރުވ ެސް ނިތްކުރިމަތިން ތަދުގެ އިޙްސާސްވެއެވެ. އޭނާގެ އިނގިލިތައް ނިތުގައި ކާއްތައިލިއިރު ހުރީ ތަންގަނޑެއް ދުޅަވެ އަރާފައެވެ. ވަގުތުން ރޭގައި ހިނގި ހާދިޘާ ނަޒީލްގެ ހަނދާނަށް އަޔެވެ. އެވަރުގެ ކަމެއް އިންޝާ ނުކުރާނެކަން އޭނާއަށް ޔަޤީންވެއެވެ. ވީއިރު ރޭގައި ކޮޓަރި ތެރޭގައި އުޅުނީ ކާކު ހެއްޔެވެ؟ ވައްކަންކުރަން ގެޔަށް މީހަކު ވަދެ ހުއްޓާ ނަޒީލަށް ހޭލެވުމުން އެމީހާ ހަމާލާދީފައި ދުވެ ފިލީ ހެއްޔެވެ؟ ނަޒީލް އެކަމާ ވިސްނަން އޮއްވައި އިންޝާ ފާޚާނާ ދޮރު ހުޅުވާލައިފައި ނުކުތެވެ.\n"ރޭގަ މިކޮޓަރިއަށް މީހަކު ވަންތަ؟" ނަޒީލް ސުވާލު ކުރިއެވެ.\n"ކިހިނެއްވީ؟" އިންޝާ ޖަވާބު ދިނުމުގެ ބަދަލުގައި ކުރީ ސުވާލެކެވެ.\nނަޒީލް ރޭގެ ހާދިޘާ ކިޔައިދިނެވެ. އިންޝާ ދެބުމަ ކައިރިކޮށްލިއެވެ.\n"ތީ ހުވަފެނެއް." އިންޝާ ލޯގަނޑު ކުރިމަތީ ހުއްޓިލަމުން ބުންޏެވެ. "އަހަރެން ރޭގަ ތިރިޔަށް ގޮސް އައި އިރު އެނދުގެ ކޮޅުގަ ތިހިރަ ވާސް އޮތީ ބިންމަތީގައި. ކޮޓަރިވެސް ހުރީ ދިއްލާ އަޅާފައި."\nނަޒީލަށް ބަލާލެވުނީ އެނދުކޮޅުގައި ހުރި މާޖަހާ ލަކުޑި ވަށިގަނޑަށެވެ. ދެން އަތް ޖައްސާލެވުނީ ނިތުގައެވެ. އެ މާވަށިގަނޑު ވެއްޓި ޖެހޭ ގޮތަކުން އަނިޔާވުމަކީ އެކަށިގެންވާކަމެކެވެ. އެހެނަސް މީހާ ހޭދެބައިވެގެން ހިނގައިދާނެބާއެވެ؟ ފެނުނީ ހުވަފެނެއް ކަމާމެދު ނަޒީލްގެ ހިތުގައި ޝައްކު އުފެދުނެވެ. ރޭގައި ދެލޯ މެރެމުން ދިޔަ ވަގުތު، އެމީހަކު ކޮޓަރި ދޮރާ ދިމާއަށް ދުވެފައި ދިޔަހެން ވެސް ނަޒީލަށް ހީވިއެވެ. އެއީ ކާކު ހެއްޔެވެ؟ (ނުނިމޭ)\nދެވަނަބައިގެ ތެރެއިން:- އިލްހާމްމެން ދެމަފިރިންގެ ދެމެދުގައި ބީރައްޓެހި ކަމުގެ ފާރެއް ވަނީ ލެވިފައެވެ. ދުވަހެއް ދުވަހަކަށް އެ ފާރު ބޯވެ ވަރުގަދަވަމުން ދާކަން އިލްހާމަށް ފާހަގަވި ނަމަވެސް އޭނާ ހުރީ އަންހެނެއްގެ ފައިބުޑަށް ވެއްޓި އާދޭސް ނުކުރަން ނިންމައިގެންނެވެ. ޞަފިއްޔާ ބޭނުންވަނީ އިލްހާމްގެ ފަރާތުން ހަމަ އެންމެ ސުވާލެއްގެ ޖަވާބެވެ. އިލްހާމްގެ އެ ބުނާ އަންހެން ދަރިޔަކީ ކާކު ހެއްޔެވެ؟\nނޯޓު:- މި ވާހަކަ ގެނެސްދޭނީ ކޮންމެ ރެޔެއްގެ 09:00 ގައެވެ.\nއޭޕްރީލް 24, 2021 22:56\nނިހާ މަރުވެފާވާނަމަ ތިވަރަށް ސަކަރާތްވީ\nއޭޕްރީލް 24, 2021 23:08\nނޯ.. ނަޒީލް މަރުވީ\nއޭޕްރީލް 25, 2021 13:57\nNIHAA EH NUN KAHNEYGE MARUVYKY... NIHAA FAIROOZ KAIRI AH FONUVAALAAFA EHN ULHEMUN NIKAAL AH EHEN KUJJEH DHEKE LOWBI VEVUNY KANNEYGE\nމެއި 3, 2021 19:22\nނިކާލް އެ މަރާލީ އިލްހާމް\nމެއި 3, 2021 19:23\nނިކާލް އެ މަރާލީ އިލްހާމް ހެން ހީވަނީ


ލާމަރުކަޒީ ނިޒާމަކީ އެމްޑީޕީގެ ހާއްޔެއް: ރައީސް ނަޝީދު\nލާމަރުކަޒީ ނިޒާމަކީ ރާއްޖޭގެ ތަރައްގީގެ ހާލިކަމަށް ނަޝީދު ސިފަކުރެއްވި\nކޮވެލީގެ ޒާތަށް ޕީޕީއެމުން ކަންކަން ކުރަން ނޫޅުމަށް ނަޝީދު ގޮވާލެއްވި\nނަޝީދު ވިދާޅުވީ އެމްޑީޕީން ލާމަރުކަޒީ ނިޒާމެއް ގާއިމު ކުރީ ރައްޔިތުންނާއި ގުޅިގެން ރައްޔިތުންނާއި ގާތުން މަސައްކަތް ކުރެވޭނެ ގޮތެއް ހޯދުމަށް ކަމަށް\n7 އޭޕްރިލް 2021 | ބުދަ 19:54\nލާމަރުކަޒީ ނިޒާމަކީ އެމްޑީޕީން ހެދި ހާއްޔެއް ކަމަށާއި، އެއަށް ބިސް އަޅާނީ ވެސް އެމްޑީޕީން ކަމަށް ރައްޔިތުންގެ މަޖިލީހުގެ ރައީސް މުޙައްމަދު ނަޝީދު ވިދާޅުވެއްޖެއެވެ.\nލާމަރުކަޒީ ނިޒާމަކީ ރާއްޖޭގެ ތަރައްގީގެ ހާލިކަމަށް ސިފަކުރައްވަމުން ނަޝީދު ވިދާޅުވީ، ހާލި ހެދުމަށް ބޭނުން ކޮންމެ ފަތެއް، ކޮންމެ ނަރެއް އެއްކުރީ ހަމަ އެމްޑީޕީން ކަމަށެވެ. އަދި އިދިކޮޅު ޕީޕީއެމް އަކީ ކޮވެއްޔެއް ކަމަށް ސިފަކުރައްވަމުން ނަޝިދު ވިދާޅުވީ، ކޮވެއްޔަކީ އަބަދުވެސް ކާޅު ހާއްޔަށް ބިސްއަޅާ އެއްޗެއް ކަމަށެވެ.\nލާމަރުކަޒީ ނިޒާމަކީ ދިވެހި ރާއްޖޭގެ ތަރައްގީގެ ހާލި. އެއީ އެމްޑީޕީގެ ހާއްޔެއް. އޭގެން ކޮންމެ ނަރެއްވެސް އޭގެން ކޮންމެ ފަތެއް ވެސް ގެނެސް އެ ގައުމުގަ ބާއްވަ، ހަދާ މި ނިންމީ ދިވެހި ރައްޔިތުންގެ ޑިމޮކްރެޓިކް ޕާޓީން\nރައްޔިތުންގެ މަޖިލީހުގެ ރައީސް މުޙައްމަދު ނަޝީދު\nޕީޕީއެމްއަށް ފާޑު ވިދާޅުވަމުން، ނަޝީދު ވިދާޅުވީ އެމްޑީޕީގެ ލާމަރުކަޒީ ހާއްޔަށް ޕީޕީއެމަށް ބިސް ނޭޅޭނެ ކަމަށެވެ. އެއާއެކު، ކޮވެލީގެ ޒާތަށް ޕީޕީއެމުން ކަންކަން ކުރަން ނޫޅުމަށް ނަޝީދު ގޮވާލެއްވިއެވެ. އަދި ލާމަރުކަޒީ ނިޒާމަކީ، އުފާވެރި މިނިވަން ދިވެހިރާއްޖެއެއް ހޯދުމަށް އެމްޑީޕީން ހެދި ނިޒާމެއް ކަމަށް ނަޝީދު ވިދާޅުވިއެވެ.\nކޮވެލީގެ ޒާތައް ޕީޕީއެމް ދާން އުޅޭނެ ކަމެއް ނެތް. ކާޅުގެ ހާއްޔަށް އަބަދުވެސް ބިސް އަޅާ ބައެއް ކޮވެއްޔަކީ. މި ހާއްޔަކަށް ނޭޅޭނެ. މީ އެމްޑީޕީގެ ހާއްޔެއް. ލާމަރުކަޒީ ނިޒާމަކީ އަޅުގަނޑުމެންގެ ހާއްޔެއް، އެ ހާލި އަޅުގަނޑުމެން ހެދީ ބިސް އަޅާންވެގެން. ބިސް ފީކުރާންވެގެން. އަޅުގަނޑުމެން ފިޔޮކެއް ބޭނުންވާތީ. އުފާ އުފަލުން އުދުހިގެން ދާނެ މިނިވަން ދިވެހި ރާއްޖެއެއް އަޅުގަނޑުމެން ހޯދަން އެދޭތީވެ.\nމީގެ އިތުރުން، ޑިމޮކްރެޓިކް އުސޫލެއް ފެށިގެން އަންނަނީ ރައްޔިތުންގެ ކިބައިން ކަން ފާހަގަ ކުރައްވާ ނަޝިދު ވިދާޅުވީ، އެމްޑިޕީން ލާމަރުކަޒީ ނިޒާމެއް ގާއިމު ކުރީ ރައްޔިތުންނާއި ގުޅިގެން ރައްޔިތުންނާއި ގާތުން މަސައްކަތް ކުރެވޭނެ ގޮތެއް ހޯދުމަށް ކަމަށެވެ.\nނަޝީދުގެ ވާހަކަފުޅުގައި، ދިވެހި ރައްޔިތުންނަށް އިޖުތިމާއީ ރައްކާތެރިކަން ފޯރުކޮށްދިނީ އެމްޑިޕީން ކަން ފާހަގަކުރެއްވިއެވެ. އަދި އެމްޑީޕީން ރައްޔިތުންނަށް ފަހިކޮށްދިނީ، އަދަށްވުރެ ރަނގަޅު މާދަމާއަކަށް އުންމީދު ކުރުމަށް ކަމަށް ނަޝީދު ވިދާޅުވިއެވެ.


Renaplast: haradhu kudakoh cement jehumuge hallu! | Mihaaru\nއެސްޓީއޯއިން އަލަށް ތައާރަފު ކުރި ރެނަޕާލްސްޓް: މިއީ ފަސޭހައިން ތައްޔާރުކޮށްލެވޭ މޮޅު އުފެއްދުމެއް-- ފޮޓޯ: ނިޝާން އަލީ/ މިހާރު\nރެނަޕްލާސްޓް: ހަރަދު ކުޑަކޮށް ސިމެންތި ޖެހުމުގެ ހައްލު!\n14 ޖެނުއަރީ 2020 - 11:009comments\nދުނިޔޭގެ ކޮންސްޓްރަކްޝަން ދާއިރާ މިހާރު މިވަނީ ވަރަށް ބޮޑަށް ބަދަލުވެފަ އެވެ. ކުރިން ކުރަން ޖެހޭ ބުރަ މަސައްކަތްތައް މިހާރު ޒަމާނީ ވަސީލަތްތައް ބޭނުންކޮށްގެން ފަސޭހަ ކަމާއެކު ކޮށްލެވެ އެވެ. އެހެން ގައުމުތަކާ އެއް ފެންވަރަކަށް ރާއްޖެ ވެސް މި ދާއިރާގައި އަންނަނީ ކުރިއަރަމުންނެވެ. އެގޮތުން، އެސްޓީއޯއިން އެންމެ ފަހުން ބާޒާރަށް ނެރުނު ރެނަޕްލާސްޓަކީ ދާއިރާ ކުރިއެރުވުމުގައި އިސް ރޯލެއް އަދާކުރާނެ އެއްޗެކެވެ.\nއިޖިނިއަރުންގެ އިތުބާރު ލިބިފައިވާ "ރެނަޕްލާސްޓް ރެޑީމިކްސް ޕްލާސްޓާ" އަކީ ފަސޭހަކަމާއެކު ތައްޔާރުކޮށްލެވޭ ކޮލިޓީ އުފެއްދުމެކެވެ. ކުރިން ޕްލާސްޓާ ކުރުމަށް ހިމުން ވެއްޔާއި ސިމެންތި އެއްކުރުމަށް ގިނަ ވަގުތު ނެގި ނަމަވެސް ރެނަޕްލާސްޓްގެ ސަބަބުން ވަގުތު ސަލާމަތްކުރެވެ އެވެ.\nގިނަ ފަހަރަށް ވެއްޔާއި ސިމެންތި ބޭނުންކޮށްގެން ޕްލާސްޓާ ތައްޔާރުކުރަން ޖެހެނީ ވަކި ބެޗުތަކަށެވެ. މިކަމުގެ ސަބަބުން ޕްލާސްޓާގެ ކޮލިޓީ އަށް ބަދަލު އައުމަކީ އެކަށީގެންވާ ކަމެކެވެ. ގިނަ އިމާރާތްތަކުގައު ރެނދުލުން ފަދަ ކަންތައްތައް ދިމާވަނީ ތަފާތު ބެޗުތައް ހެދުމުން ކޮލިޓީ ނުހިފެހެއްޓުމުގެ ސަބަބުންނެވެ. ރެނަޕްލާސްޓާ ބޭނުންކުރާ ފަރާތްތައް މިކަމާ މެދު ކަންބޮޑުވާން ނުޖެހޭނެ އެވެ. މި ޕްލާސްޓާއަކީ މިކްސިން ކޮލިޓީ އެއްވަރެއްގައި ހިފެހެއްޓުމަށް ހާއްސަ އިސްކަމެއް ދީގެން އުފައްދާފައިވާ އެއްޗަކަށްވުމުން އިމާރާތުގައި ރެނދުލުމުގެ ފުރުސަތު ވަރަށް ކުޑަ ވާނެ އެވެ.\nކޮސްޓްރަކްޝަން ސައިޓެއްގައި ރެނަޕްލާސްޓް ަސްތާތަކެއް ބަހައްޓާފައި-- ފޮޓޯ: ހުސައިން ވަހީދު/ މިހާރު\nއާންމުކޮށް ރާއްޖޭގައި އިމާރާތް ކުރުމުގައި ބޭނުންކުރާ ޕްލާސްޓާ ތައްޔާރު ކުރުމަށް ބޮޑު ހަރަދެއް ކުރަން ޖެހެ އެވެ. ހިމުން ވެލި ގަތުމުގެ އިތުރުން ސިމެންތި ވެސް ގަންނަން ޖެހެ އެވެ. އަދި ގިނަ ފަހަރަށް ބޭނުންވާ ހިމުން ވެލި ލިބުމަކީ ވެސް ދަތި ކަމެކެވެ. އެގޮތުން، ރާއްޖެ އަށް ހިމުން ވެލި އެތެރެކުރަނީ ބޭރު ގައުމުތަކުން ކަމަށްވާތީ ވެލި ލިބުމުގައި ގިނަ ދުވަސްތަކެއް ނަގަ އެވެ. ނަމަވެސް ރެނަޕްލާސްޓުގެ ސަބަބުން މި ކަންތައްތަކަށް ވެސް ހައްލު ލިބިގެންދާނެ އެވެ. އެސްޓީއޯ އިން ބުނީ އެތަނުން މި ޕްލާސްޓާ ލިބުމުގައި އެއްވެސް ދަތިތަކެއް ނެތް ކަމަށެވެ.\nމީގެ އިތުރުން ރެނަޕްލާސްޓް ބޭނުން ކުރުމުން އެއް ބަސްތާ އިން ބޮޑު ސަރަހައްދެއްގައި ޕްލާސްޓާ ކޮށްލެވޭނެ އެވެ. އެގޮތުން، 50 ކިލޯގެ އެއް ބަސްތާ ބޭނުންކޮށްގެން 30-25 އަކަފޫޓާ ހަމަ އަށް ޕްލާސްޓާ ޖަހާލެވޭނެ އެވެ. އިސްރާފުވާ މިންވަރު ވެސް މި ޕްލާސްޓާގެ ސަބަބުން ވަރަށް ބޮޑަށް ކުޑަ ވާނެ އެވެ.\nއެސްޓީއޯ އިން ރެނަޕްލާސްޓް ރާއްޖޭގެ ބާޒާރަށް ނެރުނުތާ ކުޑަ ދުވަސްކޮޅެއް ވީއިރު ރާއްޖޭގެ ބޮޑެތި ކޮންސްޓްރަކްޝަން ކުންފުނިތަކުން ވަނީ މި އުފެއްދުން ބޭނުން ކުރަން ފަށައިފަ އެވެ. އަދި މި އުފެއްދުމަށް ލިބެމުން އަންނަ ތަރުހީބު ދުވަހެއް ދުވަހަކަށް އިތުރުވަމުން އަންނަ ކަމަށް އެސްޓީއޯ އިން ބުންޏެވެ.\nއެސްޓީއޯގެ ރެނަޕްލާސްޓް ގަންނަ ފަރާތްތަކަށް އެ ކުންފުނިން ވަނީ ހިލޭ ޓެކްނިކަލް އެހީތެރިކަން ދޭން ވެސް ނިންމައިފަ އެވެ.\nއިތުރު ލިޔުންތައް ކޮންސްޓްރަކްޝަން ދާއިރާ އެސްޓީއޯ ވިޔަފާރި ޕްރޮމޯޝަން


Raajje aai EU ge policy dialogue bahdhaluvun hoama dhuvahu - One Online\nފޮރިން މިނިސްޓަރު ޝާހިދާ، އީޔޫގެ ސަފީރު ބައްދަލުކުރެއްވުން ---- ފޮޓޯ: ފޮރިން މިނިސްޓްރީ\nރާއްޖެ އާއި އީޔޫގެ ޕޮލިސީ ޑައިލޮގް ބައްދަލުވުން ހޯމަ ދުވަހު\nދިވެހިރާއްޖެ އިން ޔޫރަޕިއަން ޔޫނިއަން (އީޔޫ) އާއެކު ބާއްވާ ޕޮލިސީ ޑައިލޮގްގެ ފަސްވަނަ ބައްދަލުވުން އަންނަ ހޯމަ ދުވަހު ބާއްވަން ތައްޔާރުވެއްޖެއެވެ.\nފޮރިން މިނިސްޓްރީން ބުނީ ރާއްޖެ އިން އީޔޫއާއެކު ބާއްވާ ޕޮލިސީ ޑައިލޮގްގެ ފަސްވަނަ ބައްދަލުވުން އަންނަ ހޯމަ ދުވަހު ވާޗުއަލްކޮށް ބާއްވަން ނިންމާފައިވާ ކަމަށެވެ. އެގޮތުން މިއަހަރުގެ ޕޮލިސީ ޑައިލޮގްގައި ކޮވިޑް ފެތުރުން ހުއްޓުވުމަށް ކުރެވެމުން އަންނަ މަސައްކަތްތަކާއި ބަލިމަޑުކަމުގެ ސަބަބުން ރާއްޖޭގެ އިގްތިސާދަށް ލިބުނު ގެއްލުންތަކުން އަރައިގަތުމަށް ކުރެވޭ މަސައްކަތްތަކާ ބެހޭގޮތުން މަޝްވަރާކުރާނެއެވެ.\nމީގެ އިތުރުން މަސްވެރިކަމާ ތިމާވެއްޓާއި މޫސުމީ ބަދަލުތަކާއި ތަރައްގީގެ ދާއިރާގައި ގުޅިގެން މަސައްކަތްކުރުމަށް މަޝްވަރާކުރާނެއެވެ. އަދި ވިޔަފާރި އާއި އިންވެސްޓްމަންޓްތަކުގެ އިތުރުން މާލީ ދާއިރާއާ ޑިމޮކްރަސީއާ އިންސާނީ ހައްގުތަކާއި ސަލާމަތީ އެއްބާރުލުން އަދި ޝެންގެން ވިސާއާ ބެހޭގޮތުން ބައްދަލުވުމުގައި މަޝްވަރާކުރެވޭނެ ކަމަށްވެސް މިނިސްޓްރީން ބުންޏެވެ.\nޕޮލިސީ ޑައިލޮގްގައި ރާއްޖޭގެ ވަފުދުގައި އިސްކޮށް ހުންނަވާނީ ފޮރިން މިނިސްޓަރު އަބްދުﷲ ޝާހިދުއެވެ. އީޔޫގެ ވަފުދުގައި އިސްކޮށް ހުންނަވާނީ އީޔޫ އިން ރާއްޖެއަށް ކަނޑައަޅާފައި ހުންނަވާ ސަފީރު ޑެނިސް ޗައިބީއެވެ.\nރާއްޖެ އާއި އީޔޫއާ ދެމެދު އެކި ދާއިރާތަކުން ހަރުދަނާ ގޮތެއްގައި މަޝްވަރާކޮށް، އިތުރަށް ގުޅުން ބަދަހިކުރުމަށް ބާއްވާ މި ޑައިލޮގަކީ އަހަރު އެއް ފަހަރު ބާއްވާ މަޝްވަރާތަކެކެވެ. މި ޑައިލޮގްގެ އިތުރުން ރާއްޖެ އާއި އީޔޫއާ ދެމެދު ސީނިއާ އޮފިޝަލުންގެ ބައްދަލުވުމެއް އަހަރަކު އެއް ފަހަރު ބޭއްވުމަށް ނިންމައި، ފުރަތަމަ ބައްދަލުވުން މިއަހަރު ފެބްރުއަރީ މަހު މާލޭގައި ވަނީ ބާއްވައިފައެވެ.\nގުޅޭ ޓެގު ޔޫރަޕިއަން ޔޫނިއަން ފޮރިން މިނިސްޓްރީ\nފަލަސްތީނު ރައްޔިތުންގެ ދިފާއުގަައި ބޭއްވި ސައިކަލު ބުރެއް ހުއްޓުވައިފި


އާއިލީ ގުޅުން ވަރުގަދަ ކުރުމަށް ކުރެވިދާނެ5ކަމެއް! | Jazeera\tއާއިލީ ގުޅުން ވަރުގަދަ ކުރުމަށް ކުރެވިދާނެ5ކަމެއް! - Jazeera\nއާއިލީ ގުޅުން ވަރުގަދަ ކުރުމަށް ކުރެވިދާނެ5ކަމެއް!\nޢަލީ ޔާމީން December 22, 2018 98 views0\nއާއިލާއާއި އެކު އުފަލުގައި ހަމަޖެހިލައިގެން އުޅެލަން ލިބުމަކީ ވަރަށް ބޮޑު ނިއުމަތެކެވެ. އުފާވެރި އާއިލާއަށް އާއިލާގެ އެންމެ އިސް ދެ ތަނބުކަމަށްވާ މައިންބަފައިންގެ ޒިންމާ ނުހަނު ބޮޑެވެ. އާއިލީ ޒިންމާ އޭގެ އެންމެ ފުރިހަމަ ގޮތުގައި އަދާކުރެވޭނަމަ އާއިލީ ތަނބުގައި ރެނދު އަޅައި އާއިލީ އިމާރާތް ބިމާހަމަވުމުގެ އެއްވެސް ފުރުސަތެއް ނޯންނާނެއެވެ. އުފާވެރި އާއިލާއެއްގައި ދުވަސްތައް ހޭދަކުރަން ބޭނުންނަމަ ކުރެވިދާނެ ވަރަށް ގިނަ ކަންތައްތަކެއް އެބަހުށްޓެވެ. އެގޮތުން ފާހަގަކޮށްލެވޭ ބައެއް ކަންތައް ތިރީގައި އެވަނީއެވެ.\nދުވަސް ހިނގާދިޔަގޮތާއި މެދު ސުވާލުކުރުން\nއުފާވެރި އާއިލާއަކަށް އެންމެ މުހިންމު އެއްކަމަކީ އާއިލާގެ މެދުގައި މަޝްވަރާކޮށް ހިޔާލު ބަދަލުކުރުމެވެ. އެހެންކަމުން އާއިލީ ގުޅުން ހީނަރުވިޔަ ނުދިނުމަށް އާއިލާގެ މެންބަރުންނާއި ދަރިންގެ ކިބައިން އެފަރާތްތަކުގެ ދުވަސް ދިޔަ ގޮތާއި މެދުގައްޔާއި ކުރި ކަންތައްތަކާއި މެދުގައި ސުވާލުކުރުން މުހިންމެވެ. އެހެނީ އެކަމުގެ ސަބަބުން އާއިލީ ގުޅުމުގެ މުހިންމު ކަން އަމިއްލައަށްވެސް ވަޒަންކޮށްލެވި ހިތައް ހަމަޖެހުން ލިބޭނެތީއެވެ.\nއެކުގައި ގިނަ ވަގުތު ހޭދަކުރުން\nއާއިލާއާއި އެކުގައި ގިނަ ވަގުތު ހޭދަކުރުމަކީ އާއިލީ ގުޅުން ބަދަހިވާނެ ކަމެއް ކަން ޔަގީނެވެ. އެހެނީ އެކަމުގެ ސަބަބުން އާއިލާގެ މެންބަރުންގެ މެދުގައި އޮންނަ ގާތްކަން އިތުރަށް އާރޯވެ އާއިލާތަށް ހީނަރުވުމުގެ ފުރުސަތު ކުޑަވާތީއެވެ.\nއާއިލީ ބައްދަލުވުންތައް އިތުރުކުރުން\nއާއިލާގެ ހުރިހާ މެންބަރުންނަކީ ފަހަރުގައި އެއްތަނެއްގައި ދިރި ނޫޅޭ ބަޔަކަށް ވެދާނެއެވެ. ނަމަވެސް އާއިލާގެ ހުރިހާ މެންބަރުން ހަފްތާގެ ކޮންމެވެސް ދުވަހެއްގައި އެކުގައި ބައްދަލުކޮށް ކަންކަމާއި މެދުގައި މަޝްވަރާކުރުމަކީ އާއިލީ ބިންގާ ވަރުގަދަވާނެ ކަމެއްކަން ކަށަވަރެވެ.\nއާއިލީ މައްސަލަތަކަށް އާއިލާގެ ތެރެއިން ހައްލެއް ހޯދުން\nގިނަ ފަހަރަށް އާއިލާތައް ރޫޅެނީ އާއިލާގެ ތެރޭގައި ޖެހޭ މައްސަލަތައް ހައްލުކުރާނެ ގޮތް ނޭމގުމުގެ ސަބަބުންނެވެ. އާއިލާގެ ތެރޭގައި ރޯވާ ހުޅުކޮޅު ނިއްވާ ނުލެވި އިތުރައް ފެތުރޭތީއެވެ. އެހެންކަމުން އާއިލީ މައްސަލަތަކަށް ވާހަކަ ދައްކައިގެންވިޔަސް އަދި އެނޫންވެސް ގޮތަކުން ވިޔަސް އާއިލާގެ ތެރެއިން ހައްލެއް ހޯދަން ޖެހެއެވެ.\nރަށްޓެހިންނަށް ވުރެއް އާއިލާ އިސްކުރުން\nއާއިލީ ގުޅުން ހިނަރުވާ ސަބަބުތަކުގެ ތެރޭގައި އާއިލާއަށް ވުރެއް ރަށްޓެހިންނަށް އިސްކަންދެވުން ހިމެނެއެވެ. މިކަމުގެ ސަބަބުން އާއިލާތަށް ރޫޅި އާއިލާތެރޭގައި ނަފްރަތު ގެ ހުޅުކޮޅު ރޯވުމަށް މަގުފަހިވެއެވެ.


ކުޅުދުއްފުށި، މާފުށީ ނަރުދަމާ އަގުން 70ރ ކުޑަކޮށްފި\nކުންފުނީގެ ފައިދާ އިން ވަރަށް ބޮޑު ބައެއް އުނިވިޔަސް، ސަރުކާރުގެ ނިންމުމާ އެއްގޮތަށް ހދ. ކުޅުދުއްފުށްޓާއި ކ. މާފުށީގެ ނަރުދަމާ އިން ނަގާ އަގުން 70 ރުފިޔާ ކުޑަކޮށް، 30ރ. އަށް އަގު ހެޔޮ ކޮށްފި އެވެ.\nނަޖީބުގެ ގާތިލް މުއްރަތު އަމިއްލައަށް މަރުވާން އުޅެފި\nގާނޫނީ ވަކީލު އަހުމަދު ނަޖީބުގެ ގާތިލް އަހުމަދު މުއްރަތު މާފުށީ ޖަލުގައި މިރޭ އަމިއްލައަށް ދަންޖެހިގެން މަރުވާން މަސައްކަތްކޮށްފި އެވެ.\nމާފުށީ ކައުންސިލްގެ ރައީސް ދެ މަހަށް ސަސްޕެންޑްކޮށްފި\nހުނަރުވެރި ކައިޓް ސާފަރުން އެބަތިބި، ފުރުސަތު ބޭނުންވޭ\n"މިއީ ވަރަށް ކެރިގެން ކުރެވޭނެ ކަމެއް. މިއަދު އަހަންނާ އެކު ރާއްޖޭގެ ކައިޓް ސާފަރުން ބައިވެރިވުމުން އަހަރެންނަށް އެ މީހުންގެ ފެންވަރު ވަޒަންކޮށްލެވިއްޖެ. ރާއްޖޭގެ ސާފަރުންނަށް ބޭނުންވަނީ ރަނގަޅު ތަމްރީންތަކެއް. މަސައްކަތް ކޮށްފިއްޔާ ސަރަހައްދީ ފެންވަރުގައި އަދި ދުނިޔޭގެ ފެންވަރުގެ މުބާރާތްތަކުގައި ވާދަކުރެވޭނެ،"\nޔޫރީއާ އެކު "ރާޅު ގުޑި" މާފުށީގައި މާދަމާ ފަށަނީ\nދުނިޔޭގެ ޗެމްޕިއަންކަން ދެ ފަހަރު ހޯދާފައިވާ ނެދަލެންޑްސްގެ ޔޫރީ ޒޫން ބައިވެރިވާ "ރާޅު ގުޑި" ކައިޓް ސާފިން ހަރަކާތް މާދަމާ ކ. މާފުށީގައި ފަށާނެ އެވެ.\n"މުހުތާޒާ އެކު މާމިގިއްޔަށް ދިޔައީ ސީޕީ އަންގައިގެން"\nރައީސް އަބްދުﷲ ޔާމީން ހައްޔަރު ކުރަން ފޭކް ކޯޓު އަމުރެއް ތައްޔާރުކުރަން އދ. މާމިގިއްޔަށް، ކުރީގެ ޕްރޮސެކިއުޓާ ޖެނެރަލް މުހުތާޒް މުހުސިނާ އެކު ދިޔައީ ކޮމިޝަނާ އޮފް ޕޮލިސް އަހުމަދު އަރީފް އަންގަވައިގެން ކަމަށް މުހުތާޒާ އެކު މާމިގިއްޔަށް ދިޔަ ފުލުހަކު ކޯޓުގައި މިރޭ ހެކިބަސް ދީފި އެވެ.


އެސިސްޓެންޓް ސަރވޭއިން އޮފިސަރ\nމަޤާމް: އެސިސްޓެންޓް ސަރވޭއިން އޮފިސަރ\nޑިޕާޓްމަންޓް: ޕްލޭނިންގ އެންޑް ޑިވަލޮޕްމަންޓް\nޝެކްޝަން: ސަރވޭއިން އެންޑް މެޕިންގ\n- ހުޅުމާލޭގެ ބިންތައް ސަރވޭކުރުމާއި، އޭގެ މަޢުލޫމާތުތައް އަޕްޑޭޓްކޮށް ބެލެހެއްޓުން.\n- ހުޅުމާލޭގެ މެޕްތައް ދުވަހުން ދުވަހަށް އަޕްޑޭޓްކުރުމުގައި އެހީތެރިވުން.\n- ހުޅުމާލޭގެ ބިންތައް ސަރވޭކުރުމަށް ބޭނުންކުރެވޭ އާލާތްތައް މެއިންޓެއިންކޮށް ބެލެހެއްޓުން.\n- ޖިއޮގްރެފިކް އިންފޮމޭޝަން ސިސްޓަމް "GIS" ތަރައްޤީކޮށް އަޕްޑޭޓްކުރުމުގައި އެހީތެރިވެދިނުން.\n- ޕްލޭނިންގ ޑިޕާޓްމަންޓުން ކުރާ މަސައްކަތްތަކުގެ ލިޔެކިޔުންތަށް ރަނގަޅަށް ބެލެހެއްޓުމާއި، ދުވަހުން ދުވަހަށް ކުރަންޖެހޭ އިދާރީ މަސައްކަތްތައް ކުރުން.\n- އޮޓޯކެޑް ބޭނުންކުރަން އެނގުމާއި، ސަރވޭ އިކުއިޕްމަންޓުތައް ބޭނުންކުރަން އެނގުން.\n- އެމް.އެސް. އޮފީސް ޕެކޭޖް ބޭނުންކުރަން އެނގުން.\n- މި ވަޒީފާއަށް މީހުން ހޮވުމުގައި، މަޤާމާ ގުޅޭ ދާއިރާއެއްގެ މަސައްކަތުގެ ތަޖުރިބާ ލިބިފައިވާ ފަރާތްތަކަށް އިސްކަންދެވޭނެ.\nމުސާރަ: 5000.00 ރުފިޔާ (އެލަވަންސްތަކާއެކު މަދުވެގެން މަހަކު 9830.00 ރުފިޔާ ލިބޭނެއެވެ.)\nއިތުރުގަޑި: އިތުރުގަޑީގައި މަސައްކަތްކުރަން ޖެހޭނަމަ، ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބިދެވޭނެއެވެ.\nމި ވަޒީފާތަކަށް މުވައްޒަފުން ޢައްޔަންކުރެވޭނީ 1 (އެކެއް) އަހަރު ދުވަހަށް، ކޮންޓްރެކްޓް އުސޫލުންނެވެ. 1 އަހަރު ދުވަހުގެ ކޮންޓްރެކްޓް ހަމަވުމުން، މުވައްޒަފުގެ މަސައްކަތުގެ ފެންވަރުބަލައި، އެކަށީގެންވާ ފެންވަރަކަށް މަސައްކަތްކޮށްފައިވާނަމަ، ކުންފުނީގެ އުސޫލުތަކާ އެއްގޮތްވާގޮތުގެމަތިން ވަޒީފާ ދާއިމީކުރެވޭނެއެވެ.\nމި ވަޒީފާއަށް އެދޭ ފަރާތްތަކުން، ވަޒީފާއަށް އެދޭ ފޯމު ފުރިހަމަކުރުމަށްފަހު، ވަނަވަރާއި، އެޓެސްޓެޑް ސެޓްފިކެޓްތަކުގެ ކޮޕީއާއި، ކުރިން ވަޒީފާ އަދާކޮށްފައިވާ ތަންތަނުގެ ރިފަރެންސް ސިޓީތަކުގެ ކޮޕީއާއި، ދިވެހި ރައްޔިތެއްކަން އަންގައިދޭ ކާޑުގެކޮޕީއާއެކު، 2015 ޖަނަވަރީ 27 ވާ އަންގާރަ ދުވަހުގެ 14:30 ގެ ކުރިން މި އޮފީހަށް ފޮނުވުން އެދެމެވެ. ވަޒީފާއަށް އެދޭ ފޯމު، މި ކޯޕަރޭޝަނުގެ މައި އޮފީހުންނާއި މާލޭއޮފިހުން ލިބެން ހުންނާނެއެވެ. އަދި އަދި މި ކޯޕަރޭޝަންގެ ވެބްސައިޓް www.hdc.com.mv އިން ޑައުންލޯޑް ކުރެވެން ހުންނާނެއެވެ.\nފެކްސް: 3335892 ފެކްސް: 3358892


S. Hithadhoo | Mihaaru\nއައްޑޫ ނޭޗާ ޕާކް: ގުދުރަތީ ހިތްގައިމުކަމުން ފުރިފައި!\nސީނިއާ ޕާކް ވޯޑް، އަބްދުލް ހާދީ މުހައްމަދާ އެކު ނައްޓާލުމުގެ ކުރިން ހޭދަވާނެ އިރެއް އަހަރެން ނުބަލަމެވެ. ހިތުގައި އޮތީ ބައިގަޑިއެއްހާއިރުގެ ތެރޭގައި ނިމޭނެ ކަމަށެވެ. ނުވަތަ އެ އަށް ވުރެ ވެސް އަވަހަށެވެ. އެހެންވެ، ކުރިން ހަމަޖެހިފައި ނެތް އިންޓަވިއުއެއް 30 މިނިޓު ފަހަށް ސެޓު ކޮށްލީމެވެ. ވާނީ އެހެންނެވެ. ޓުއާ ފެށިއިރު ހުރެވުނީ...\nއައްޑޫ ހިތަދޫގައި އިމާރާތްކޮށްފައިވާ ފްލެޓްތަކަށް ކުރިމަތިލި މީހުންގެ ތެރެއިން ޝަރުތު ހަމަވެގެން ޕޮއިންޓް ލިބުނު މީހުންގެ ލިސްޓް އާންމުކޮށް، ޕޮއިންޓް ލިބުނު ގޮތާ ދޭތެރޭ އެއްވެސް...\nމިވަގުތަށް އުފާވެރިކަމެއް، ވޯޑުތައް އޭސީކޮށްފި\nހޫނުގަދަވުމުގެ ސަބަބުން އެތައް ބައެއްގެ ޝަކުވާ އިތުރުވެފައިވަނިކޮށް، އައްޑޫ ހިތަދޫ ރީޖަނަލް ހޮސްޕިޓަލްގެ ހުރިހާ ވޯޑުތައް އޭސީކޮށް މިހާތަނަށް ނުލިބިވާ ޑޮކްޓަރުން ހަމަކޮށްފައިވާ...\nހޮސްޕިޓަލަކަށް ބަދަލުކޮށް، ހުޅުވުމުގެ ތައްޔާރީތައް ވަމުން އަންނަ އައްޑޫ އިކުއެޓޯރިއަލް ކޮންވެންޝަން ސެންޓަރު (އީސީސީ) ފުރާޅު ބަދަލުކުރަން ނިންމައި، އެ މަސައްކަތް ކޮށް ދޭނެ ބަޔަލު ހޯދަން ފިނޭންސް މިނިސްޓްރީން ބީލަމަށް ހުޅުވާލައިފި އެވެ.\nހިތަދޫ ސްކޫލުގެ ނެޓްބޯޅަ ޓީމަށް ބޮޑު ކާމިޔާބީއެއް\nއައްޑޫ ހިތަދޫ ސްކޫލުގެ ނެޓްބޯޅަ ޓީމުން ބޮޑު ކާމިޔާބީއެއް ހޯދައިފި އެވެ.\nހިތަދޫގަ ކުރި ވައްކަމަކާ ގުޅިގެން ބަޔަކު ހައްޔަރުކޮށްފި\nއައްޑޫ ހިތަދޫގެ އެޕޯލޯ ފިހާރައިން މިދިޔަ މަހު ވަގަށް ނެގި ތިޖޫރީގައި ހުރި ގިނަ ފައިސާތަކެއް ހޯދައި، އެ މައްސަލައާ ގުޅޭ ތިން މީހަކު ފުލުހުން މިއަދު ހައްޔަރުކޮށްފި އެވެ.\nހިތަދޫ އެޕޯލޯ ފިހާރައިގެ ތިޖޫރި ވަގަށް ނަގައިފި\nއައްޑޫ ހިތަދޫގެ އެޕޯލޯ ފިހާރަ ރޭ ދަންވަރު ފަޅާލައި، އެތަނުގެ ތިޖޫރި ވަގަށް ނަގައިފި އެވެ.\nވަގަށް ނަގާފައިވާ ސައިކަލެއްގެ ބައިތަކެއް ހޯދައިފި\nއައްޑޫން ވަގަށް ނަގާފައިވާ ކަމަށް ބެލެވޭ ސައިކަލެއް ރޫޅާލައި އޭގެ ބައިތައް ދެ ގޯންޏަކަށް އަޅާފައި ހުއްޓައި ގެކުން ފެނިފައިވާ ކަމަށް ފުލުހުން މިއަދު ބުނެފި އެވެ.\nމުވައްޒަފުންނާއި ޖާގައިގެ ދަތިކަން ބޮޑު: ވަހީދު\nއައްޑޫ ހިތަދޫ ރީޖަނަލް ހޮސްޕިޓަލަށް މި ވަގުތު ދިމާވެފައިވާ އެންމެ ދައްޗަކީ އިމާރާތް ބާވުމުގެ މައްސަލަ އާއި ބޭނުންވާ ވަރަށް މުވައްޒަފުން ނެތުމުގެ މައްސަލަ ކަމަށް އެ ހޮސްޕިޓަލް...


Maunavee gotheggai council thakah baaru nudhenees council thah operate eh nuvaane- Jaabir - AO News\nމައުނަވީ ގޮތެއްގައި ކައުންސިލުތަކަށް ބާރުނުދެނީސް ކައުންސިލު އޮޕަރޭޓެއް ނުވާނެ- ޖާބިރު\nމައުނަވީ ގޮތެއްގައި ކައުންސިލުތަކަށް ބާރުނުދެނީސް ކައުންސިލުތައް އޮޕަރޭޓެއް ނުވާނެ ކަމުގައި ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެއެވެ.\nކުރިއަށް އޮތް ލޯކަލް ކައުންސުލް އިންތިހާބު ވީހާވެސް އަވަހަކަށް ބޭއްވުމަށް “ކައުންސިލް އިންތިހާބުގެ ހާއްސަ ގާނޫނަށް އިސްލާހު ގެނައުމުގެ ބިލު”ގެ އިބްތިދާއީ ބަހުސް ގައި ވާހަކަ ދައްކަވަމުން ޖާބިރު ވިދާޅުވީ މިހާރު އެއްވެސް ކައުންސިލެއް އޮޕަރޭޓް ނުވާ ކަމަށާއި ލާމަރުކަޒީ އުސޫލުން ކައުންސިލުތައް އޮޕަރޭޓުކޮށް ރަށްރަށް ތަރައްޤީކުރަން ޖެހޭ ކަމަށެވެ.\n“އަޅުގަނޑު މި އައީ ރާއްޖޭގެ ތުރާކުނުން ފުރައިގެން މިއަދު، އައްޑޫ އަތޮޅުން ފެށި ދަތުރު. މި ދަތުރުގައި އަޅުގަނޑަށް ފާހަގަކުރެވުނީ، މި އިންތިޚާބު ބާއްވަންޖެހިއްޖެ ކަމަށް. އެއީ އެއްވެސް ކަ އުންސިލަކުން އޮޕަރޭޓެއް ނުވޭ. އިންތިޚާބު ބާއްވައި ގެން ކައުންސިލުތައް އޮޕަރޭޓު ކުރުން، މައުނަވީ ގޮތެއްގައި ކައުންސިލުތަކަށް ބާރުނުދެނީސް ކައުންސިލު އޮޕަރޭޓެއް ނުވާނެ . ވޭސްޓް އޮފް ޓައިމް އެހެންނޫނިއްޔާ ވާނީ. ގާނޫނުން އުފަންކުރަނީ ކީއްވެގެންތޯ؟ ލާމަރުކަޒީ އުސޫލުން ކައުންސިލުތައް އޮޕަރޭޓުކޮށް ރަށްރަށް ތަރައްޤީކުރަން އެބަޖެހޭ” ޖާބިރު ވިދާޅުވިއެވެ.\nބަހުސް ގައި ވާހަކަ ދައްކަވަމުން އިތުރަށް ޖާބިރު ވިދާޅުވީ މި ގާނޫނު އަވަސްވީ ގޮތަކަށް މިއަދުން މިއަދަށް ފާސްކުރަން ފެންނަ ކަމަށާއި ކޮމިޓީ އޮފް ހޯލް ހައުސް ނަގައިގެން ވެސް އޮޕަރޭޓުކުރަން ވެއްޖެ ކަމަށެވެ. އަދި މިހާރުން މިހާރަށް އިންތިޚާބު ބާއްވާފައި ވަގުތުން ވަގުތަށް ދިވެހިރާއްޖޭގެ ކައުންސިލުތަކަށް އިންތިޚާބުކުރަންޖެހޭ ފަރާތްތައް އިންތިޚާބުކުރަން ވެއްޖެ ކަމަށެވެ.\n“މިހާރު ކައުންސިލުގެ އިދާރާއަށް ދިޔައިމާ ކައުންސިލުން ވިދާޅުވަނީ، އައު ކައުންސިލު އައިސްގެންނޭ ކަމެއް ކުރެވޭނީ. ކިހާ ހިތާމަވެރިތޯ. މި ގޮތުގައިތޯ\nއަޅުގަނޑުމެން ތިބެންޖެހޭނީ؟ ” ބަހުސް ގައި ވާހަކަ ދައްކަވަމުން ޖާބިރު ވިދާޅުވިއެވެ.\nމަޖިލިހުގައި މެމްބަރު ޖާބިރު މިގޮތަށް ވިދާޅުވެފައިވާ އިރު ރަށް ރަށާއި އަދި ސިޓީ ކައުންސިލް ތަކުން އެކަށީގެންވާ މިންވަރަށް މަސައްކަތް ނުކުރާ ކަމަށާއި ކަންތައް ތައް ނިންމުމުގައި ދަތިތަކާއި ކުރިމަތިލާން ޖެހޭ ކަމަށް ބުނެ ރައްޔިތުން ވެސް ދަނީ އިންތިޚާބު އަވަސް ކުރުމަށް އެދެމުންނެވެ. ނަމަވެސް ކޮވިޑް 19 އާއި ގުޅިގެން އިންތިޚާބު ދަނީ އެއްދުވަހުން އަނެއް ދުވަހަށް ފަސް ކުރަމުންނެވެ.\nމިދިޔަ އަހަރު ބޭއްވުމަށް ތާވަލުކުރި ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބު ފަސް ކުރީ، ކޮވިޑް19ގެ ބަލިމަޑުކަމާއެކު، ކައުންސިލް އިންތިހާބާ ބެހޭ ހާއްސަ ގާނޫނެއް ވުޖޫދުކޮށްގެންނެވެ. އެ ގާނޫނުގެ ދަށުން އިންތިހާބު ބޭއްވެން އޮތީ، ސިއްހީ ކުއްލި ނުރައްކަލުގެ ހާލަތު ނިމުމަކަށް ގެނައުމާއެކު ކަމާ ބެހޭ ފަރާތްތަކުން އިންތިހާބު ބޭއްވުމަށް ސިއްހީ ނުރައްކަލެއް ނެތް ކަމަށް ކަނޑައެޅުމުންނެވެ. އެހެން ނަމަވެސް މިހާރު ބިލު ހުށަހެޅާފައިވަނީ ސިއްހީ ކުއްލި ނުރައްކަލުގެ ހާލަތުގައިވެސް އިންތިހާބު ބޭއްވޭނެ ގޮތަަށެވެ.\nމިހާރު އިންތިހާބު ބޭއްވުމަށް އިލެކްޝަންސް ކޮމިޝަނުން މަސައްކަތް ކުރަމުން އަންނަނީ މިއަހަރުގެ އެޕްރީލްމަހުގެ7ވަނަ ދުވަހުގައެވެ.\nކާށިދޫ ދާއިރާ މެމްބަރު އަބްދުﷲ ޖާބިރުލޯކަލް ކައުންސިލް އިންތިޚާބު


Olhuvaalaa nulaa: Ehee vanee muslimunnakah noon, ehee vanae jareemaa akah!\nމުސްލިމް ހަށިގަނޑުތައް އަންދާ މައްސަލަ\nއޮޅުވާ ނުލާ: އެހީވަނީ މުސްލިމުންނަކަށް ނޫން، ޖަރީމާއަކަށް!\nއާއިލާތަކުގެ ނުގަބޫލުގައި ކޮވިޑް-19 ގައި މަރުވާ މީހުންގެ ހަށިތައް އަންދާލުމާ ދެކޮޅަށް، ލަންކާގެ ޕްރެޒިޑެންޝަލް ސެކްރެޓޭރިއަޓްގެ ކުރިމަތީގައި މިއަދު މުޒާހަރާކުރަނީ. -- ފޮޓޯ: އޭއެފްޕީ\nމިދިއަ އަހަރުގެ ނޮވެމްބަރު މަހު، އަވަށްޓެރި ސްރީލަންކާގެ ރިޔާސީ އިންތިހާބު ކާމިޔާބު ކުރެއްވުމަށްފަހު، ގޮތާބޭ ރާޖަޕަކްސަ މަގާމުގެ ހުވާ ކުރެއްވީ، އެ ގައުމުގެ ދެކުނުގައި ހުންނަ އެންމެ ޒަމާންވީ ބުޑިސްޓުންގެ ފައްޅީގައި އެވެ. އެމަނިކުފާނު އެ ދުވަހު ހުވާ ކުރެއްވިއިރު، ކުރިމަތިލައްވައިގެން ހުންނެވީ، އޭގެ ދެ ހާސް ގަރުނު ކުރީގެ ބުޑިސްޓުންގެ ތާރީހީ ބިނާއަކާ އެވެ. އެއީ، އިންޑިއާގެ ތަމަޅަ ރަސްކަލަކު، ލަންކާއަށް ވެރިވެގަންނަން ކުރި މަސައްކަތް ނާކާމިޔާބު ކޮށްލި ލަންކާގެ ބުޑިސްޓު ރަސްކަލަކު ބިނާކުރި ތަނެކެވެ. ލަންކާގެ ބުޑިސްޓު ވެރިކަމެއްގެ ތާރީހީ ރަމްޒެކެވެ.\nއެ ދުވަހު، އެތަނުގައި ހުންނަވައިގެން ގޮތާބޭ ނުސީދާ ގޮތުން ދެއްވާފައި ވަނީ ވަރުގަދަ މެސެޖެކެވެ. ބުޑިސްޓުންގެ ބާރުވެރިކަމުގެ ތެރެއިން، އެ ދީނުގެ ގައުމިއްޔަތެއް އިއާދަ ކޮށްދޭނެ ކަމުގެ ހިމޭން އެ ވައުދު ވެގެން ގޮސްފައި ވަނީ، ލަންކާގައި އާބާދީ ކުޑަ ތަމަޅައިންނާއި މުސްލިމުންނަށް ނުރައްކާތެރި އިންޒާރަކަށެވެ.\nމިހާރު އުފެދިގެން މިއުޅޭ އަރައިރުން ގޮސް ގުޅެނީ އެ ދުވަހާ އެވެ. އަދި އޭގެ ހަތް މަސް ދުވަސް ކުރިން، ލަންކާގެ ތާރީހު ނުދެކޭ ފަދަ ބޮމުގެ ހަމަލާތަކާ އެވެ. ރިޔާސީ އިންތިހާބުގައި ގޮތާބޭއަށް ވޯޓު ނުދިން ގިނަ މުސްލިމުންނާއި ތަމަޅައިގެން ހައްގުތަކާ އެވެ. ހަރުކަށި ފިކުރުގެ ބުޑިސްޓުންގެ ރުއްސަން ހިންގާ ވަރުގަދަ ޖަރީމާއަކާ އެވެ. ކިތަންމެ ދެކޮޅު ނުޖެހޭ ހުއްޖަތެއްގެ ތެރެއިން ފޮރުވަން މަސައްކަތް ކުރި ނަމަވެސް، މިއީ ހަމަ ފާޅުގައި ފެންނަން އޮތް ބަދަލު ހިފުމެކެވެ.\nއާއިލާތަކުގެ ނުރުހުމުގައި އަންދާލަނީ\nކޮވިޑް-19 އިގެ ބިރުވެރިކަމުގެ ތެރެއަށް މުޅި ދުނިޔެއާއެކު ލަންކާ ވެސް ވެއްޓިގެން ގޮސް، އެ ބަލީގެ އެންމެ ފުރަތަމަ މަރު ރިޕޯޓުކޮށްފައި ވަނީ މިދިއަ މާޗް މަހު އެވެ. އެ ބަލީގެ ޝިކާރައަކަށް ފުރަތަމަ ފަހަރަށް ލަންކާ ރައްޔިތަކު ވެގެން ދިއުމާއެކު، ކޮވިޑާ ގުޅިގެން އަމަލު ކުރާނެ އުސޫލެއް ސަރުކާރުން އެކުލަވައިލިއިރު، އޭގައި އޮތީ، އެ ބަލީގައި މަރުވާ ހުރިހާ މީހުން، އަންދާލަން މަޖުބޫރުކޮށްފަ އެވެ.\nކޮވިޑުގައި މަރުވާ މީހުން ވަޅުލުމުގައި އެއްވެސް ނުރައްކަލެއް ނެތް ކަމަށް ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯ އިން ބުނެފައި ވީނަމަވެސް، ބަލި ޖެހިގެން މަރުވާ މީހުން ހަށިގަނޑު ވަޅުލުމުން، ބިންގަނޑަށް އެ ބަލި ފެތުރި، ބޯފެނުގެ ޒަރިއްޔާއިން އެހެން މީހުނަށް ބަލި ޖެހޭނެކަމަށް ލަންކާ ސަރުކާރުން ދައްކަމުން ދަނީ ބަހަނާއެކެވެ. ދުނިޔޭގެ ހުރިހާ ގައުމެއްގައި ވެސް ކޮވިޑުގައި މަރުވާ މީހުން ވަޅުލަމުންދާއިރު، ލަންކާއަކީ ފެނުގެ ފަށަލަ ވަރަށް އުސް ގައުމެއް ކަމަށް ބުނެ ލަންކާ ސަރުކާރުން ދައްކާ ހުއްޖަތް ކޮންމެ ނަޒަރަކުން ބެލި ނަމަވެސް، ދެކޮޅު ޖެއްސޭނެ ގޮތެއް ނެތެވެ.\nނަމަވެސް، މުސްލިމުންގެ އާދޭސްތަކަށް ބީރު ކަންފަތެއް ދީފައި، މުސްލިމުންގެ ތެރެއިން މަރުވާ މީހުންގެ ހަށިތައް އަންދާލަމުން ދަނިކޮށް، މިފަހުން މަރުވި 19 މުސްލިމުންގެ އާއިލާތަކުން ވަނީ ހަށިތަކާ ހަވާލުވާން ދެކޮޅު ހަދައިފަ އެވެ. ހަށިތައް އަންދާލުމަށް އާއިލާތަކުން ދައުލަތަށް ފައިސާ ދައްކަންވެސް ޖެހޭއިރު، އެ މީހުންގެ ނުގަބޫލުގައި ކުރާ ކަމަކަށް ފާޅުގައި ނޫނެކޭ ބުނެ އެވެ.\nއެއާއެކު، ގާނޫނީ ގޮތުން ބަނދެވުނު އަތް، ލަންކާގެ ބަންޑާރަ ނައިބު މެދުވެރިގެން ވަނީ ނައްޓުވައިދީފައި އެވެ. ހަވާލުވާނެ މީހަކު ނެތް ހަށިތައް އެންދުމުގެ ބާރު ޑިރެކްޓާ ޖެނެރަލް އޮފް ޕަބްލިކް ހެލްތަށް ލިބިދޭ ކަމަށް ކަނޑައަޅައިގެންނެވެ. އެ ނިންމުމާއެކު އެތައް ދުވަހެއް ވަންދެން މޯގުގައި ހުރި ހަށިތައް އަނެއްކާ ވެސް އަންދާލަން ފެށި އެވެ.\nމިކަމުގައި ރައްޔިތުންގެ ރުޅިގަނޑު ފަޅައިގެން ދިޔައީ، 20 ދުވަހުގެ ތުއްތު ކުއްޖަކު، މައިންބަފައިންގެ ނުރުހުމުގައި، އާއިލާގެ އެއްވެސް މީހަކު ނެތި އަންދާލުމުންނެވެ. ފުރަތަމަ ފަހަރަށް، ލަންކާގެ މުސްލިމުންނާ އެއްކޮަޅަށް ބުޑިސްޓުން ވެސް ހިމެނޭ ގޮތަށް އެހެން ދީންތަކުގެ މީހުންވެސް ތެދުވީ އެވެ. މަގުތަކަށް ނުކުމެ، އެކަމާ ދެކޮޅަށް އަޑުއުފުލައި، ސަރުކާރު ރަނގަޅަށް ވެސް ޕްރެޝަރަށް ވައްޓާލީ އެވެ.\nޖަރީމާގައި ރާއްޖެ ބައިވެރިކުރުން\nލަންކާ ސަރުކާރަށް ޕްރެޝަރު ބޮޑު ކޮށްލުމުން، ބޮޑުވަޒީރު އަދި ރައީސްގެ ބޭބޭފުޅު މަހިންދަ ރާޖަޕަކްސަ ވަނީ، މަރުވާ މީހުންގެ ހަށިތައް އާއިލާގެ ނުގަބޫލުގައި އެނދުން މިވަގުތަށް ހުއްޓާލަން އަންގަވާފަ އެވެ. އަދި، ފެން ފަށަލަ ތިރި ސަރަހައްދެއް ހޯދައި، ކޮވިޑުގައި މަރުވާ މީހުންގެ ހަށިތައް ވަޅުލެވޭނެ ގޮތެއް އޮތްތޯ ބެލުމަށް އަންގަވައިފަ އެވެ.\nމައުލޫމާތު ލިބޭ ގޮތުގައި، ލަންކާގެ ދެކުނުގައި އޮންނަ މަންނާރު ޑިސްޓްރިކްޓުގައި ވަކިން އޮންނަ ރަށެއް ކަމަށްވާ މަންނާރު އައިލެންޑުގައި ކޮވިޑުގައި މަރުވާ މީހުން ވަޅުލެވޭނެތޯ ބަލަމުން އަންނަ ކަމަށްވެ އެވެ.\nނަމަވެސް، އެކަމުގައި މާބޮޑު ކުރިއެރުމެއް ނުލިބި އުޅެނިކޮށް، ލަންކާގެ ބައެއް ނޫސްތަކުގައި މުޅިން އާ ވާހަކައެއް ވަނީ ކުއްލިއަކަށް ފެތުރިގެން ގޮސްފައި އެވެ.\nލަންކާގައި ކޮވިޑު ޖެހިގެން މަރުވާ މުސްލިމުންގެ ހަށިގަނޑުތައް ރާއްޖޭގެ ވަޅުލުމަށް ދިވެހި ސަރުކާރުން ރަސްމީކޮށް ހުށަހަޅާފައިވާ ކަމަށް ސަރުކާރުގެ އޮފިޝަލަކާ ހަވާލާދީ ލަންކާގެ މީޑިއާތަކުން ތިލަވުމާއެކު ދިވެހިންނަށް ވެސް ކުއްލި ހައިރާންކަމެއް ލިބިގެންދިއަ އެވެ.\nދިވެހި ސަރުކާރުގެ ހުށަހެޅުމާއެކު، އެކަން ކުރެވިދާނެ ގޮތުގެ އުސޫލުތަކެއް އެކުލަވާލަން ލަންކާގެ ހެލްތު މިނިސްޓްރީން އަންގާފައިވާ ކަމަށް ލަންކާގެ ޕަބްލިކް ހެލްތު ސާވިސަސްގެ ޑިރެކްޓާ ޖެނެރަލް ޑރ. ހޭމަންތަ ހޭރަތު ވިދާޅުވެފައިވެ އެވެ.\n"މިކަން ކޮށްދޭން ރާއްޖޭން ހުށަހަޅާފައި ވަނީ، އެއީ ޖަޒީރާ ގައުމަކަށްވެފައި، އަޅުގަނޑުމެންނަށް މި ދިމާވާ މައްސަލަ ރާއްޖެއަށް ދިމާ ނުވާތީ. ހަށިގަނޑުތައް ވަކި ރަށެއްގައި ވަޅުލައި ދޭން ދިވެހި ސަރުކާރުން ހުށަހަޅާފައި ވަނީ،" ޑރ. ހޭރަތު ވިދާޅުވި އެވެ.\nނަމަވެސް، އެއީ އެކަން ހިނގި ގޮތް ނޫން ކަމަށް ފަހުން ދިވެހި ފޮރިން މިނިސްޓްރީން ނެރުނު ބަޔާނަކުން ސާފުވި އެވެ.\nފޮރިން މިނިސްޓްރީން ނެރުނު އެ ބަޔާނުގައި ބުނީ، ކޮވިޑް-19 ޖެހިގެން ލަންކާގައި މަރުވާ މުސްލިމުންނަށް އިސްލާމީ އުސޫލުތަކާ އެއްގޮތަށް ޖަނާޒާގެ ކަންތައްތައް ފުރިހަމަކުރުމަށް ލަންކާ ސަރުކާރަށް ދަތިތަކެއް ކުރިމަތިވެފައިވާތީ، ރާއްޖޭގައި ލަންކާގެ މިފަދަ މުސްލިމުންނަށް ޖަނާޒާގެ ކަންތައްތައް ހަމަޖައްސައިދިނުމަށް އެހީތެރިކަން ހޯދުމަށް އެގައުމުގެ ރައީސް ގޮތާބޭ ރާޖަޕަކްސަ، ރައީސް އިބްރާހިމް މުހައްމަދު ސޯލިހަށް ސިޓީއެއް ފޮނުއްވި އެވެ.\nއަވަސް އަށް އެނގިފައިވާ ގޮތުގައި، ރައީސް ގޮތާބޭގެ ސިޓީ ފޮނުއްވުމާ އެކީގައި، މިކަން ކުރަން އުޅެނީ ދިވެހި ސަރުކާރުން އިސްވެ އެދިގެން ކަމަށް ބުނެ، އެވާހަކަ ލަންކާގެ މީޑިއާތަކަށް އޮތީ ލީކުކޮށްލައިފަ އެވެ. އެކަމުގެ ފަހަތުގައި އޮތީ، މުސްލިމުންގެ ހައްގުގައި ރާއްޖެއަށް ނޫނެކޭ ބުނުމުގެ ފުރުސަތު ހަނިކުރަންތޯ، ނޫނީ، އަމިއްލަ ރައްޔިތުންތަކެއް ހިތްހަމަޖެއްސުމަށްތޯ މިއީ ހަމައެކަނި އެކަން ކުރި ބަޔަކު ދެނަހުރި ސިއްރެކެވެ.\nކަން އެ ހިސާބަށް ނިއުޅިފައި އޮއްވާ، ރާއްޖޭން މިވަނީ ރަނގަޅަށްވެސް މި މައްސަލާގައި ދަލު ބޭރުން ޖެހިފައި އެވެ.\n"އިސްލާމީ އުހުއްވަތްތެރިކަން ދެމެހެއްޓުމުގެ މަތިވެރި ނިޔަތާއި މަގުސަދުގައި، އަދި ދިވެހިރާއްޖެއާ ސްރީލަންކާއާ ދެމެދު އޮތް ޒަމާންވީ ގުޅުމުގެ މައްޗަށް ރިޢާޔަތްކުރައްވައި، ސްރީލަންކާގެ މުސްލިމުންނަށް ފޯރުކޮށްދެވޭ ހައްސަ އެހީތެރިކަމެއްގެ ގޮތުގައި ސްރީލަންކާގެ ރައީސްގެ މި ހުށަހެޅުއްވުމުގައި އެދިވަޑައިގެންފައިވާ ކަންކަން އިންތިޒާމް ކުރެވޭނެ ގޮތެއް އޮތްތޯ ބެލުމަށް ރައީސުލްޖުމްހޫރިއްޔާ ގެންދަވަނީ ސަރުކާރުގެ ކަމާ ބެހޭ އިދާރާތަކުގެ މެދުގައި މަޝްވަރާކުރައްވަމުން،" މިއީ ފޮރިން މިނިސްޓްރީން ނެރުނު ބަޔާނުގައި އެންމެ ފަހުން ބުނި ވާހަކަ އެވެ.\nއެއާއެކު، އަވަށްޓެރި ގައުމެއްގައި ހިނގަމުންދާ ބޮޑު ޖަރީމާއެއް ވަނީ ދިވެހިންގެ މެދުގައި ބޮޑު ބަހުސަކަށް ބަދަލުވެފައި އެވެ. އެކަމުގައި އެންމެންގެ ރައުޔުވެސް ތަފާތެވެ. ސިޔާސީ ބޭފުޅުންނާއި، ދީނީ އިލްމުވެރިންނާއި ސަރުކާރުގެ އިސް ބޭފުޅުންވެސް ހިމެނޭ ގޮތަށެވެ.\nއެއް ކޮޅުގައި ތިއްބެވީ ކުރީގެ ރައީސް މައުމޫން އަބްދުލްގައްޔޫމް ފަދަ ބޭފުޅުންނެވެ. އެމަނިކުފާނުވެސް ތަކުރާރުކޮށް ވިދާޅުވާ ގޮތުގައި މުސްލިމުންނަށް އެހީވުމުގެ ނަމުގައި، މިއީ ކުރަން ހެޔޮވާ ވަރުގެ ކަމެއް ނޫނެވެ.\nދެން އޮތީ އަނެއް ކޮޅެވެ. ކޮންމެވެސް އަޑިނޭނގޭ ސަބަބަކާ ހެދި ސަރުކާރުން ދެކޭ ގޮތެވެ. މި ބަހުސް އެންމެ ހޫނުވި ދަނޑިވަޅު ބަލާފައި، އިސްލާމިކް މިނިސްޓްރީން ވަނީ މިކަމުގެ ރައުޔު ހާމަކޮށްފައި އެވެ.\n"ސްރީލަންކާގެ މުސްލިމުންގެ ތެރެއިން ކޮވިޑް-19 ބަލީގައި ނިޔާވާ ފަރާތްތައް ރާއްޖެ ގެނެސް ރާއްޖޭގައި ވަޅުމުގެ އިންތިޒާމް ހަމަޖެއްސުމަކީ މި ވަގުތަށް ވަރަށް މުހިންމު އަދި އެހާމެ ދަރުމައާ ސަވާބު ލިބޭނެ ކަމެއް،" އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވެފައިވެ އެވެ.\nނަމަވެސް، ގިނަ ބަޔެއްގެ ނަޒަރުގައި، އެންމެ ދެކޮޅު ނުޖެހޭ، އާދަޔާ ހިލާފު ހުއްޖަތް ދެއްކެވީ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nއެމަނިކުފާނު ވިދާޅުވީ ލަންކާގެ ހުށައެޅުމާއި ގުޅޭގޮތުން ދެ ގައުމުން ވާހަކަ ދައްކަން ޖެހޭނެ ކަމަށެވެ. ލަންކާއަކީ އަބަދުވެސް ރާއްޖެއާ ވަރަށް ގާތް އެކުވެރި ގައުމެއް ކަމަށާ ކޮންމެ އަޑިގަނޑަކާއި އުސްގަނޑެއްގައިވެސް ރާއްޖެ-ލަންކާ އޮންނާނީ އެކުގައި ކަމަށެވެ.\nލަންކާގެ މުސްލިމުން ރާއްޖޭގައި ވަޅުލެވޭނެ ކަމަށް ވިދާޅުވެ ދިވެހިންގެ ހަތަރު ޖީލެއްގެ މީހުން ލަންކާގެ ގަބުރުސްތާނުތަކުގައި ވަޅުލާފައިވާ ކަމަށްވެސް އެމަނިކުފާނު ވިދާޅުވި އެވެ.\nރާއްޖޭން ބާރު އަޅަންވީ ލަންކާގެ މުސްލިމުންގެ ހައްގަށް\nއެއީ ހަގީގަތުގައިވެސް މި ބަހުސްގެ ތެރެއިން ފެންމަތިވެގެން އައި އެންމެ އާދަޔާ ހިލާފު ބަހަނާ އެވެ. ތެދެކެވެ. ލަންކާގެ ޖާވައްތަ ސަހާރާގައި އެތަކެއް ދިވެހިންނެއްގެ މާހަނާތައް އެބަހުއްޓެވެ. އެކަމަކު މިހާރު އުފެދިގެން މިއުޅެނީ މުޅިން ތަފާތު މައްސަލަ އެކެވެ. ލަންކާގައި ދިވެހިން ވަޅުލާފައިވަނީ، ރާއްޖޭން އެމީހުންގެ ހަށިތަކާ ހަވާލުވާން ދެކޮޅު ހަދައިގެންނެއް ނޫނެވެ. ނޫނީ އެ އާއިލާތަކުގެ ނުގަބޫލުގައި އެއް ނޫނެވެ.\nލަންކާއެކޭ އެއްގޮތަށް، ރާއްޖޭގައި ވެސް ވަޅުލާފައިވާ އެތަކެއް ބޭރު މީހުން ތިބޭނެ އެވެ. މި ދައްކަނީ އަވަށްޓެރި ގައުމެއްގައި ތިބި މުސްލިމުންތަކެއްގެ އަސާސީ ހައްގެއްގެ ވާހަކަ އެވެ. އެ ހައްގު ވަރަށް ފާޅުގައި ނިގުޅައިގަންނަން ހިންގާ ޖަރީމާއެއްގައި ރާއްޖޭން ބައިވެރިވާން ފަރިކުރާތީ އެވެ.\nމިކަން ކުރަން އުޅޭކަން ލަންކާގެ ކެބިނެޓަށްވެސް ނޭނގޭކަމަށް ބުނާއިރު، ލަންކާ ފަދަ ބިމުގެ ތަނަވަސްކަންއޮތް ގައުމެއްގައި، އެ ގައުމުގެ ރައްޔިތުންތަކެއް ވަޅުނުލެވޭނެ އެއްވެސް އުޒުރެއް ނެތެވެ.\nދުނިޔޭގެ ސިއްހަތު ޖަމިއްޔާގެ އިތުރުން، 2002 ވަނަ އަހަރު ސާސް ވައިރަސް އެންމެ ފުރަތަމަ ދެނެގަތް، މަޝްހޫރު ވައިރޮލޮޖިސްޓް މަލިކް ޕީރިސްވެސް ދާދި ފަހުން ވިދާޅުވި ގޮތުގައި، ވަޅުލާފައިވާ މައްޔިތެއްގެ ހަށިގަނޑުން ކޮވިޑް-19 ފެތުރުމުގެ ފުރުސަތު ވަރަށް ހަނި ކަމަށެވެ.\nއަދި އޭގެ ހަށިގަނޑަކުން، ފެން ފަށަލައާ ހަމައަށް ބަލި ފޯރިނަމަވެސް، ބިމުގެ ގުދުރަތީ ފިލްޓަރު ކުރުމުގެ އެތަކެއް މަރުހަލާއަކަށްފަހު، ބޯފެނުގެ ޒަރިއްޔާއިން އެ ބަލި ފެތުރުމަކީ ނުވާނެކަމެއް ކަމަށް އޭނާ ވަނީ ވިދާޅުވެފައި އެވެ.\nއެއާއެކު، ލަންކާ ސަރުކާރުގެ ތެރޭގައިވެސް އެ މައްސަލަ ހޫނުވެފައިވާކަމަށް މައުލޫމާތު ލިބެ އެވެ.\nކަން މިހެން އޮތް އިރު، އިސްލާމީ އުސޫލުތަކާ އެއްގޮތަށް ޖަނާޒާގެ ކަންތައްތައް ފުރިހަމަކުރުމަށް ލަންކާ ސަރުކާރަށް ދަތިތަކެއް ކުރިމަތިވެފައިވާކަމަށް ބުނެ މި ޖަރީމާ ދެކޮޅު ޖެއްސޭނެ ގޮތެއް ނޯންނާނެ އެވެ.\nސައިންސާއި އަދި ބުއްދީގެ ހަމަތަކުން ބެލި ނަމަވެސް، މިއުޅެނީ ލަންކާ ސަރުކާރަށް ދައްޗެއް ދިމާވެގެންނޫން ކަން ވަރަށް ސާފެވެ. ފެންނަން މިއޮތީ، އާބާދީގެ ބޮޑުބައެއް ރުއްސުމަށްޓަކައި، މައިނޯރިޓީގެ ހައްގުތައް ގުރުބާން ކުރާ މަންޒަރެވެ. އަމިއްލަ ފަސްގަނޑުގައި ވަޅުލެވުމުގެ އެންމެ އަސާސީ ހައްގަށް ފައިން އަރައި، ރައްޔިތުންތަކެއް އަމިއްލަ ގައުމަށް ބީރަށްޓެހިކުރާ ކުރުމެވެ.\nމިކަމުގެ ތެރެއަށް ރާއްޖޭން ވަދެގެން އުޅޭތީ، ލަންކާ މުސްލިމުންގެ ނުރުހުން މިހާރު ވަނީ ދިވެހިންނަށްވެސް އަމާޒުވާން ފަށައިފަ އެވެ. އެކަން އެގޮތަށް ނުކޮށްދިނުމަށް އެދި ލަންކާ މުސްލިމުންގެ ޖަމާއަތްތަކުންނާއި އާއްމުންގެ ތެރެއިން ގިނަ ބަޔަކު ވެސް އެދަނީ ރާއްޖެއަށް ގޮވާލަމުންނެވެ.\nކުރު ގޮތަކަށް އެ ބުނަނީ، އެ މީހުންގެ ހަށިތައް ރާއްޖެ ގެނެސް ވަޅުލާން އެމީހުން ބޭނުން ނުވާ ވާހަކަ އެވެ. އެ މީހުން ބޭނުންވަނީ އެ މީހުންގެ ހައްގު ހޯދައިށެވެ. އެކަމުން ލަންކާ ސަރުކާރު ރެކި ގަންނަން، ރާއްޖެ މެދުވެރިއަކަށް ނުވާށޭ އެވެ.\nއާއިލާތަކުގެ ނުގަބޫލުގައި ކޮވިޑް-19 ގައި މަރުވާ މީހުންގެ ހަށިތައް އަންދާލުމާ ދެކޮޅަށް، ލަންކާގެ މުސްލިމުންނާއި ތަމަޅައިން ގުޅިގެން، ލަންކާގެ އެކި ހިސާބުތަކުގައި ދަނީ މުޒާހަރާކުރަމުން. -- ފޮޓޯ: އޭއެފްޕީ\nއެއީ ލަންކާ މުސްލިމުންގެ އާދޭހަށްވާއިރު، އެ މީހުނަށް އެހީވެދިނުމުގެ ނަމުގައި ދިވެހި ސަރުކާރުން ކުރަން މިއުޅޭކަމަކާމެދު ސުވާލު އުފެދެ އެވެ. މުސްލިމުންތަކެއްގެ ހައްގަކަށް އަރައިގަތުމުގައި ރާއްޖޭން ބައިވެރިވާންޖެހޭ އެއްވެސް ސަބަބެއް ނެތެވެ. ބައިވެރިވުމެއް އޮތިއްޔާ، ބާރު އަޅަންވީ، ލަންކާ މުސްލިމުންގެ ހައްގުތައް ހޯދައި ދިނުމަށެވެ.\nއެ އެދުމަށް ނޫނެކޭ ބުނެ، ސިއްރުން ވިޔަސް، ވައި އަޑުން ނަމަވެސް، ލަންކާ ސަރުކާރު ގާތު އެދެންވީ، މުސްލިމުންނަށް އިހާނަތްތެރި ނުވުމަށެވެ. ސިޔާސީ ބަދަލުހިފުން ހުއްޓާލުމަށެވެ.\nއެކަން ކުރަން ނުކެރޭ ނަމަ، އަވަށްޓެރި އިންޑިއާގައި، ހާއްސަކޮށް ކަޝްމީރުގައި ހިނގާ ކަންކަމަށް ދިވެހި ސަރުކާރު ކަނުވެފައި ތިބި ގޮތަށް، މިކަމުގައި ވެސް މޫނު އަނެއް ފަރާތަށް ލައިގެން، ނުފެންނަ ކަމަށް ހަދައިގެން ތިބުންވެސް މާ ރަނގަޅުވާނެ އެވެ.\nރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + ސްރީލަންކާ ފޮރިން މިނިސްޓްރީ އަބްދުﷲ ޝާހިދު ދީނީ އިލްމުވެރިން ގޮތަބަޔާ ރާޖަޕްކަސާ މުސްލިމް ހަށިގަނޑުތައް އަންދާ މައްސަލަ


މަސްމާރުކޭޓުން ވިއްކާ މަހުގެ ކޮލިޓީ ބަލަން ނިންމައި ތާޒާ މަސްވިއްކޭގޮތް ހަދައިފި – Dhen.mv\nމަސްމާރުކޭޓުން ވިއްކާ މަހުގެ ކޮލިޓީ ބަލަން ނިންމައި ތާޒާ މަސްވިއްކޭގޮތް ހަދައިފި\nއާމިނަތު ސަަޒްރާ June 10, 2021 - 1:27 pm\nމާލޭ މަސްމާރުކޭޓް ފޮޓޯ ގޫގުލް\nގަވައިދުން މަހުގެ ސާމްޕަލް ނަގައި މަހުގެ ކޮލިޓީ ބެލުމަށް ނިންމައި މާލޭ މަސް މާރުކޭޓުގެ އަށިމަތީގައި ބަހައްޓައިގެން ތާޒާކޮށް މަސް ވިއްކޭ ގޮތަށް ނިންމާފައިވާކަމަށް މާލޭ ސިޓީ ކައުންސިލުން ވިދާޅުވެއްޖެއެވެ.\nމާރުކޭޓުގައި މަސް ވިއްކޭ އުސޫލަށް ބަދަލު ގެންނަން ނިންމައިފައި ވަނީ މަހުގެ ތާޒާކަން ދެމެހެއްޓޭ ގޮތަށް ހެދުމަށް ކަމަށާ އެ ބަދަލު ގެނެސްފައި ވަނީ މަސްވެރިންނާއި ގަނެ ވިއްކާ ފަރާތްތަކާ މަޝްވަރާ ކުރެވިގެން ކަމަށް ވެސް ސިޓީ ކައުންސިލުން މައުލޫމާތު ދެއެވެ.\nމާލޭގެ މޭޔަރު ޑރ. މުހައްމަދު މުއިއްޒު ވިދާޅުވީ މަސް މާރުކޭޓުގެ ކަންކަން ހަރުދަނާ ކުރުމަށް އިތުރު ނިންމުންތައް ވެސް ކައުންސިލުން ނިންމައިފައިވެއެވެ. މިގޮތުން ގުރުއަތު ނަގައިގެން އަށި ދޫކުރުމާއި ކުދި މަސް ވިއްކާ ގޮޅިތަކުން ހުކުރު ދުވަހު ވެސް މަސް ވިއްކޭނެ އިންތިޒާމު ހަމަޖެއްސުން ހިމެނެއެވެ.\nއަދި މީގެ އިތުރުން، އެން ހިފައިގެން އަންނަ މަސްވެރިންނަށް ބަނދަރުގައި މަޑުކޮށްލައިގެން ތިބެވޭނެ ޖާގައެއް ހަމަޖެއްސުމާއި މަސް މާރުކޭޓު ސަރަހައްދުން އައިސް ލިބޭނެ ގޮތެއް ހެދުމުގެ އިތުރުން މާރުކޭޓު ސާފުކޮށް ބަލަހައްޓާނެ އިންތިޒާމެއް ހަމަޖެއްސުމާއި މަސް މާރުކޭޓާ ބެހޭ ގަވައިދެއް ހަދާ ތަންފީޒުކުރުން ވެސް ހިމެނޭ ކަމަށް މާލެ ސިޓީ ކައުންސިލުން ވިދާޅުވެއެވެ.\nއަދި ހަމައެހެންމެ މަސް ކަންޑަން ބޭނުން ކުރާ ފެނުގެ ރައްކާތެރިކަން ކަނޑައެޅުމަށް ވެސް ނިންމައިފައިވާކަމަށް މާލޭ މޭޔަރ ވިދާޅުވިއެވެ.\nއަށިމަތީ ބަހައްޓައިގެން މަސް ވިއްކޭ ގޮތަށް ބަދަލުކޮށްފައި ވާއިރު މީގެ ކުރިން މާރުކޭޓުގައި މަސް ވިއްކަމުން އައިސްފައި ވަނީ އައިސްބޮކްސް ތަކުގައި ބަހައްޓައިގެންނެވެ.\nމާލޭ މަސް މާރުކޭޓް މާލޭ ސިޓީ ކައުންސިލް\nޚާއްޞަ އެހީއަށް ބޭނުންވާ މީހުންގެ ޕާކިންތަކުގައި އެހެން މީހުން ޕާކް ނުކުރުމަށް މޭޔަރުގެ އިލްތިމާސް!\nމާލޭގެ މަސްމާރުކޭޓުގެ އިމާރާތުގެ މަތީގައި ގަވާއިދާ ޚިލާފަށް ހިންގާ ތަންތަން ހުސްކުރަން އަންގައިފި


Bhutan Ge Thimpu Balikoh Eagles Dhevana Burah - Vaguthu\nކޮވިޑް ފައްސި އަނެއްކާވެސް ސައްތައިން މައްޗަށް - 14 ގަޑިއިރު ކުރިން\nބޫޓާނުގެ ތިމްޕޫ ބަލިކޮށް އީގަލްސް ދެވަނަބުރަށް\n1 ހަފްތާ ކުރިން ( އޭޕްރީލް 7, 2021 )\nލަނޑު ޖެހުމަށްފަހު އީގަލްސް ކުޅުންތެރިން އުފާފާޅުކުރަނީ-- ފޮޓޯ: އެފްއޭއެމް\nއޭއެފްސީ ކަޕުގެ ޕްރީލިމިނަރީ ފުރަތަމަ ބުރުގައި ބޫޓާނުގެ އެއްވަނަ ތިމްޕޫ ސިޓީ އެފްސީ ބަލިކޮށް މުބާރާތުގެ ޕްރީލިމިނަރީ ދެވަނަބުރަށް ރާއްޖޭގެ ކުލަބް އީގަލްސް ދަތުރުކޮށްފިއެވެ.\nމެޗުން އީގަލްސް މޮޅުވީ 2-0 ގެ ނަތީޖާއަކުންނެވެ. ދެ ޓީމުގެ ފަރާތުންވެސް އާދައިގެ ކުޅުމެއް ފެނިގެންދިޔަ މި މެޗުން އީގަލްސް މޮޅުވި ނަމަވެސް ލަނޑުޖަހާނެ ރަނގަޅު ފުރުސަތުތަކެއް ތިމްޕޫ ސިޓީން ތަނަވަސްކުރި އެވެ.\nމެޗުގައި ކުލަބް އީގަލްސް އިން ލީޑު ނަގާފައިވަނީ ފުރަތަމަ ހާފުގެ ވަރަށް ކުރީކޮޅުގައެވެ. ވަރަށް ކުރީކޮޅު އީގަލްސްއިން ވަނީ ލީޑު ނަގާފައެވެ. މެޗު ފަށައިގެން ދިހަ މިނެޓު ނުވަނީސް މި ލަނޑު ކާމިޔާބުކޮށްދިނީ ހަސަން ރާއިފް އަހުމަދު (ހަންނަ) އެވެ. އޭނާ މި ލަނޑު ޖެހީ މުހައްމަދު ނާއިމް ތަނަވަސްކުރި ފުރުސަތަކުންނެވެ.\nމި ލަނޑަށްފަހު އީގަލްސްއަށް ރަނގަޅު ފުރުސަތަކެއް ލިބުނެވެ. ނަމަވެސް ނިންމާލުމުގައި ގިނަ މައްސަލަތަކެއް ހުއްޓެވެ. ގިނަފަހަރަށް އީގަލްސް ކުޅުންތެރިން ފޮނުވާާ ބޯޅަ ދިޔައީ ކުޅުންތެރިއަަށް ލައްވާނުލައެވެ.\nމެޗުގައި އީގަލްސްގެ ދެވަނަ ލަނޑު ފެނިގެންދިޔައީ މެޗު ނިމެން ދަނިކޮށެވެ. ލިބުނު ހިލޭޖެހުމަކުން މި ލަނޑު ކާމިޔާބުކޮށްދިނީ ނާއިމް އެވެ.\nތިމްޕޫ ބަލިކޮށް ޕްރިލިމިނަރީ ދެވަނަ ބުރަށް އީގަލްސް ދަތުރުކުރިއިރު، ޕްރިލިމިނަރީ ދެވަނަ ބުރުގައި އީގަލްސް ނުކުންނަން ޖެހޭނީ ބަންގްލަދޭޝްގެ ޑާކާ އަބަހާނީއާ ދެކޮޅަށެވެ. އެ މެޗު ކުޅުމަށް އޭއެފްސީން ތާވަލުކޮށްފައިވަނީ މި މަހުގެ 14 ވަނަ ދުވަހުއެވެ.\nއަބަހާނީ އާއި އީގަލްސް މެޗު ކުޅެން ބަންގާޅު ސަރުކާރުގެ ހާއްސަ ހުއްދައެއް\nއޭޕްރީލް 7, 2021 21:59\nއީގަލްސް މޮޅުވެއްޖެ އެކަމަކު އެ ކުޅުނީތަ!! އީގަލްސް މިއަދު ކުޅުނުތަ؟ ބަލަން ތިބެމާ ވާގޮތެއް، ތިމްޕޫ ކާރި ނުކުޅެ ވުނު ބަޔަކު އިންޑިއާ، ބަނގުލާދެޟް އާ ވާދަ ކުރެވޭނެ ކަމާ މެދު ޟައްކް. އީގަލސް އަށް ކާމިޔާބަށް އެދެން.